SunOnline: Roadha kuruvaahaka: Zaohan\nއައިޝާ ނަސީމް 19 May 2020, 21:32\n" "لَئِن شَكَرْتُمْ لَأَزِيدَنَّكُمْ ތިޔަބައިމީހުން ޝުކުރުކޮށްފިނަމަ ހަމަކަށަވަރުން ތިމަން ރަސްކަލާނގެ ތިޔަބައިމީހުންނަށް އިތުރުކޮށްދެއްވާހުށީމެވެ. " އިބްރާހިމް ސޫރަތުގައި މާތް ﷲ ވަހީ ކުރައްވާފައިވާ އާޔަތާއިމެދު ފުންކޮށް ވިސްނައިލުމުން އެތައް ފިލާވަޅުތަކެއް އިންސާނާއަށް ދަސްވާނެއެވެ.\nޒޯހަން މޫނުބަލާ ލޯގަނޑަކުން އޭނާގެ ސޫރައަށް ނަޒަރު ހުއްޓާލީ ދެ ހަފްތާއެއްހާ ދުވަސް ފަހުންނެވެ. އިސްތަށިގަނޑާއި ތުނބުޅިވެސް ކޮންމެވެސް ވަރަކަށް ދިގުވެއްޖެއެވެ. އޭނާގެ ކޯތާފަތް ދުޅަވެ ލޮލުގެ ކައިރީ ކަޅު ދާއިރާއެއް ހެދިއްޖެއެވެ. އަމިއްލަ ސޫރަވެސް ވަކިނުވާވަރެވެ. ބަރުދަނާއެކު ދިރިއުޅޭ ހިތްވެސް ކުއްލިއަކަށް ދަށަށް ހިނގައްޖެއެވެ.\nއޭނާ މި ދިހަފޫޓްގެ ކުޑަ ގޮޅިއެއްހާވަރުގެ ކުޑަ ކޮޓަރީގެ ވަށައިގެން ނަޒަރު ހިންގިއެވެ. ސީލިންގުން އެންމެ ބޮތްކެއްގެ ފަނޑު އަލި ތަނަށް ފެތުރިފައި އޮތެވެ. މިތަން އަނދިރިވެފައި ފިންޏެވެ. އޭނާއަށް މިފަދަ އެކަނިވެރިކަމެއް ދުވަހަކުވެސް އިހުސާސެއް ނުވެއެވެ. ޔަތީމު ކުއްޖަކަށްވިޔަސް އޭނަގެ "އެކުވެރިން" ތިއްބެވެ. އޭނާ ބޭނުންވާ އެއްޗެހި ފޯރުކޮށްދޭ އެކުވެރިންނެވެ. އޭނާ ބޭނުމީ މަސްތުވާ އެއްޗެއްސެވެ. އެންމެ އެތިކޮޅަކަށްޓަކާ އޭނާ ކެތްމަދުވިއެވެ. ހުރިހާ ކަމެއް ހަނދާން ނައްތާލުމަށެވެ.\nމިތަން ރިހެބް ސެންޓަރަކަށް ވާންވީ ކޮންގޮތަކުންހެއްޔެވެ؟ އެއްވެސް އިންސާނިއްޔަތުކަމެއް ނެތެވެ. ފުލުހުން އޭނައަށް ދިނީ ދެ ގޮތުން ކުރެ އެއްގޮތް ހޮވުމަށެވެ. އޭނާ ބޭނުންވީ މަސްތުވާ އެއްޗެހި ބޭނުންކުރާ މީހުންނާއެކު ރީހެބަށް ދިޔުމަށެވެ. ގާތިލުންނާ އަދިވެސް ބޮޑެތި ކުށްވެރިންނާއެކު ޖަލަށް ދާން އޭނާ ނުރުހެއެވެ. އެދެ ތަނުން ބޮޑަށް ރައްކާތެރިކަމަށް އޭނައަށް އިހުސާސް ކުރެވުނީ ރީހެބެވެ.\nގޮޅިފަދަ ކޮޓަރީގައިވާ އެލާމް އަޅަންފެށީ އެމީހުންގެ ހެނދުނުގެ ނާސްތާގެ ވަގުތު ޖެހުނުކަން އިއުލާންކުރުމަށެވެ. ޒޯހަން ސީސީޓީވީ ކެމެރާއާއި ދިމާލަށް އޭނާގެ މެދު އިނގިލި ދިއްކޮށްލިއެވެ. އެއަށްފަހު ދޮރުން ނުކުތެވެ. އެދޮރުވެސް ހުޅުވެނީ އެލާމް އެޅީމައެވެ. އޭނާވެސް ކިޔޫގައި ޖެހުނީ ނާސްތާ ތަބައް އަތުލުމަށެވެ. ވަކި ޚާއްސަ އެއްޗެއް ނެތެވެ. ނަމަވެސް ދުޅަހެޔޮ ކާނާއެވެ. ސެލެޑާ އެއްގަމު މަހެވެ.\nއޭނާ އެންމެ ރުޅިއަންނަނީ މި ފޫހި ތަނުގައި އަށާރައަހަރުގެ ކުއްޖަކަށް ހުރީ ހަމައެކަނި އޭނާއަށް ވީތީއެވެ. ދެން މުޅިންވެސް އުމުރުން އޭނާއަށް ވުރެ ދޮށީ މީހުންނެވެ. އެންމެންވެސް ތިރީހުގެ އަހަރުތަކުގައެވެ. ގިނަމީހުންނަކީ އަނބިން އެމީހުންނަށް ފަރުވާހޯދަން ގަދަކަމުން ގެންގޮސްފައިވާ މީހުންނެވެ. އޭނަ ވަކިން ބޮޑަށް ނަފްރަތު ކުރާ މޫނެއް އެތާ ވިއެވެ. ސަބަބަކީ އެމީހާގެ ކަޅި ތާއަބަދު އޭނާއަށް ހުއްޓިފައިވާތީއެވެ. އައި ވަރުގަދަ ރުޅިގަނޑުގައި ކެތްނުކުރެވި އޭނާ ފުންމައިގެންގޮސް އެމީހާގެ ގަމީހުގެ ގިރުވާނުގައި ހިފާ ދަމައިގަތެވެ.\n"ކޯންޗެއް ތިބަލަނީ؟ މުސްކުޅި މީހާގަނޑާ. ފައިޓަކަށް ދާން ބޭނުމިއްޔާ ދެޓްސް ވަޓް ޔޫވިލް ގެޓް...." އެ މީހާ ޒޯހަން ދުރަށް ލާކަށްވެސް މަސައްކަތެއް ނުކުރިއެވެ. ހަމަ އެގޮތަށް ނަޒަރު ހުއްޓާލައިގެން ހުރީއެވެ. ޒޯހަންގެ ދެލޮލުގެ ތެރެއިންގޮސް އޭނާގެ ފުރާނައާއި ހަމަޔަށް ވާސިލުވާން އުޅޭފަދަ ތޫނު ނަޒަރެކެވެ. އެކަމުގެ ސަބަބުން ޒޯހަން ވަކިން އަނދައިގަތެވެ. އެކަމަކުވެސް އުމުރުން ދުވަސްވީ ބަލިކަށިމީހެއްގެ ގައިގާ ޖަހަން އަތް އުފުލައިލަން ހިތެއް ނޭދުނެވެ. އިތުރު އެއްޗެކޭ ބުނުމުގެ ކުރިން ފާރަވެރިން އައިސް އޭނާ ދުރަށް ދަމައިގަތެވެ.\nޒޯހަން އޭނާގެ ނާސްތާ ތަބައް ހިފައިގެން ގޮސް އިށީދެ އެ މީހާއަށް އިތުރު ސަމާލުކަމެއް ނުދީ ކާންފެށިއެވެ. ފާރަވެރިން ބާޒުތައް ފަދަ ލޮލުން ހުރިހާ ދިމާލަކަށް ބަލަމުން ދިޔައެވެ. ދެން ވީ ހީނުކުރާފަދަ ކަމެކެވެ. ޒޯހަންއަށް ޝޮކެއް ލިބުނެވެ. ދެ ހަފްތާވާންދެން ޒޯހަންގެ ހަރަކާތްތަކަށް ފާރަލައިގެން އުޅެފައި އޭނާއާއި ވާހަކަދެއްކުމުގެ ހިތްވަރު އެމީހާ ހޯދިއެވެ.\n"އަހަރެންވެސް އުޅުނީ ހަމަ ތިކުއްޖާ ފަދައިން.. އެނގޭތަ؟ " ދާއޫދު ސަމުސާ އޭނާގެ ތަށީގެ ތެރޭ ލަސްލަހުން ހަރަކާތް ކުރަމުން ހިނިތުންވެލިއެވެ.\n"އަޑުއަހާ. ވަރަށް ފަރުވާތެރިކަމާއެކު އަޑުއަހާ. ކަލޭގެ ހަޔާތް އަދި ނުފެށޭ. މުޅި ދިރިއުޅުން އަސްލު އަދި އޮތީ ކުރިއަށް. އަހަންނަށް ކެރިގެން ބުނެވިދާނެ. މިހާ ބަނަކޮށް ކަލޭގެ ހަޔާތް އޮތަދީގެން ނުވާނެ. ކަލެއަށް އެކަން ބަދަލުކުރެވިދާނެ. މި މުސްކުޅިޔާއަށް އިތުބާރުކުރޭ. ތިއަށްވުރެ މާ އުދަގޫކޮށް އަހަރެންގެ ހަޔާތް ވޭތުވެގެން ދިޔައީ......" ދާއޫދު ޒޯހަންއަށް ބަލައިލުމުން ސިފަވީ މި އުމުރުގައި އޭނައެވެ.\nތިރީސްހަތް އަހަރުގެ ތަފާތެއް ދެމީހުންގެ އުމުރުގައި ހުރުމާއެކުވެސް ދެމީހުން އެކުވެރިންނަށް ވާން މާ ގިނައިރުތަކެއް ނުނެގިއެވެ.\nދާއޫދަކީވެސް އޭނާގެ ދިރިއުޅުުމުގެ ބޮޑުބައިގާ މަސްތުވާ އެއްޗެހީގެ އަވައިގާ ޖެހިގެން އުޅުނު މީހެކެވެ. އޭނާ މުޅި ބައްރުގައި އެތައް ގައުމުތަކަށް ދަތުކުރުކުރިއެވެ. އޭނާ ތަފާތު މަންޒަރުތަކެއް ދެކުނެވެ. ފިނިމޫސުމްގައި ފަތްތައް ފައިބާ މަރުވާ ގަސްތައް އަލުން ދިރި ގަދަބަދަވިކޮށް ހެދޭތަނެވެ. ބަހާރުގައި ފަތްތައް އަޅާތަނެވެ. ޚަރީފަށް ފަތްތައް ފައިބާ ފިނިމޫސުމަށް ނިދާތަނެވެ. އެތައް ތަފާތު ސަގާފަތަކާއި ދީނެއް ފެނުނެވެ. އެތައް ސަރަހައްދަކުން އެތައް މީހުންނާއި އެކުވެރިވިއެވެ. އަނެއްހެން ބަލަންޏާ ދިރިއުޅުމުގައި ނުކުރާކަށް ތަޖުރިބާއެއް ނެތެވެ. ހުރިހާކަމެއް ފުރިހަމައެވެ. އެންމެ ހިތާމައެއް ފިޔަވައެވެ. އެހިތާމަ އޭނާގެ މުޅި ނަފުސްވެސް ހާވިޔާކޮށްލައިފިއެވެ. ހުރިހާ އުފަލެއް ލިބުނުއިރުވެސް އިހުސާސްކުރެވެ އެ ހުސްކަން ވަގުތީގޮތުން ފޮހެލަނީ ޑްރަގާއި ރަލުންނެވެ.\nއޭނާގެ އަންހެނުން ބަލިވެ އިނުމުން އެލިބުނު ޖޯޝާއި ފޯރި ބުނެދޭކަށްވެސް ނޭގުނެވެ. ހަޔާތުގައި ދުވަހަކު ނުލިބޭފަދަ އުފަލެއް އޭނައަށް އިހުސާސްކުރެވުނެވެ. އެކަމަކު ވިހެއުމުގެ ތެރޭ ދަރިފުޅު ދުނިޔެ ދޫކުރީއެވެ. އޭނާގެ އަންހެނުންވެސް މެއެވެ. ސަބަބަކީ ޑްރަގާއި ރާ މާގިނައިން އިސްތިއުމާލު ކުރެވުމެވެ.\nއޭނާގެ މުޅި ދިރިއުޅުން އަނބުރައިލަން ޖެހުނު ސަބަބަކީ އެއީއެވެ. އޭނަގެ ނަސީބު ރަގަޅުކަމުން އުމުރުން ދުވަސްވީ ބޭކަލަކާއި ދިމާވިއެވެ. އޭނަ ދީނާއި ބެހޭގޮތުން ވާހަކަދެއްކިއެވެ. ގުރުއާނުގައި ހަރާމް ކުރައްވާފައިވާ ކަންތައްތަކުގެ ވާހަކަތައްވެސް މެއެވެ. އޭނައަށް އިބުރަތެއް ހާސިލުވީ ބޮޑު ފިލާވަޅެއް ލިބި އޭގެ އެންމެ އުދަގޫގޮތުގައެވެ. އެކަމަކު އެންމެ ފަހުން އޭނައަށް ގަބޫލުކުރެވުނީ ގުރުއާނުގައި ހަރާމް ކުރައްވާފައިވާ ކޮންމެ ކަމެއްގައި ސަބަބެއް ވާކަމެވެ. ބައެއް ސަބަބުތައް އިންސާނުންނަށްވެސް ފެންނާން ހުރިއިރު އަނެއް ބައި ސަބަބުތައް އިންސާނުންނަށްވެސް މުޅިއަކުން ދޭހައެއް ނުވެއެވެ. އިންސާނުންނަށް އިލްމުގެ ތެރެއިން ލިބިފައިވަނީ އެންމެ ޕަސެންޓެއްގެ މަދު މިންވަރެކެވެ. ހުރިހާކަމެއް މޮޅަށް ދެނެވޮޑިގެންވަނީ މާތް ﷲއެވެ.\nދާއޫދު ދޫކޮށްލަން ހަމަޖެހިފައިވާ ތާރީޚު ފަސްވިތާ ކިތަންމެ ދުވަހެއް ވިނަމަވެސް އޭނާ އަމިއްލައަށް އެތާ މަޑުކޮށްލީއެވެ. މިހާރު މިތާ ދިރިއުޅޭތާ މިވަނީ ފަސްއަހަރެވެ. އޭނާގެ އަމާޒަކަށްވީ މަސްތުވާ އެއްޗެހި ބޭނުންކުރާ އެެހެން ޒުވާނުންނާއި ވާހަކަދައްކާ އެ ނުރައްކާތެރި ވަބާއިން އެމީހުން ދުރުކުރަން މަސައްކަތް ކުރުމެވެ.\nމާތްﷲގެ ރަހުމަތާއި ހިދާޔަތަށް ޝުކުރު ހުއްޓެވެ. ޒޯހަންއަށްވެސް ތެދު މަގު ދައްކަވާ ދިރިއުޅުމުގެ މިސްރާބު ބަދަލުވެއްޖެއެވެ. ދާއޫދަކީ ކަޅު އަނދިރި ބިންގަރާސް މަގެއްގެ އެންމެ ކޮޅުން ފެނުނު އައްޔެއް ފަދައެވެ. ގެނބެމުން ދިޔަ އަނދިރިކަމުގެ ތެރެއިން ސަލާމަތްކޮށްދޭނެ މީހަކަށްޓަކާ އޭނާ ވީ އިންތިހާއަށް ބޭނުންވެފައެވެ. ޔަތީމަކަށް ވުމުން "ބައްޕަ" ފަދަ މީހަކަށްވެސް ބޭނުންވެފައެވެ. އަދި އެފަދަ ބައްޕައެއްގެ ހައިސިއްޔަތުން ދެކުނު މީހަކަށް ވީ ދާއޫދެވެ. އެކަންތައް އޭނާއަށް ހާސިލުވެއްޖެއެވެ.\nދީނާއި ބެހޭގޮތުން އުނގެނެން ފެށުމުން އޭނާއަށް އެކަނިވެރިކަން އިހުސާސެއް ނުވެއެވެ.\n"وهو معكم أين ما كنتم އަދި ތިޔަބައިމީހުން ވީ ކޮންމެ ތަނެއްގައި ތިޔަބައިމީހުންނާއެކު އެކަލާނގެ ވޮޑިގެންވިއެވެ. ހީޒް ވިތް ޔޫ ވެއާ އެވާޔޫ އާ...." ގުރުއާންގެ ހަދީދު ސޫރަތުގައި ވަހީކުރައްވާފައިވެއެވެ. އެއީ ހިތަށް ލިބޭ ތަސައްލީއެކެވެ.\nދާއޫދު މަރުކަޒާއި ވާހަކަދައްކައިގެން އެމީހުން ޒޯހަންއަށް ނަމާދުކުރާނެ މުސައްލައާއި މުސްހަފު ގެނެސްދިނެވެ. ހަޔާތުގައި ފުރަތަމަ ފަހަރަށް އޭނާ ނަމާދުކުރިއެވެ. ދުވަހަކު ނުލިބޭވަރުގެ ހިތްހަމަޖެހުމަކާއި ފިނިކަމެއް ހިތަށް އިހުސާސްވިއެވެ.\nދެރަވެ މޮޅިވެރިވާ ކޮންމެ ފަހަރަކު އޭނާ އަމިއްލަ ނަފުސަށް ގުރުއާނުގެ އާޔަތްތައް ހަނދާންކޮށްދެއެވެ. ދުނިޔެއަކީ ވަގުތީ ތަނެކެވެ. ދިރިއުޅުމަކީ ހަމައެކަނި ޑްރަގް ބޭނުންކުރުމުން ހިނދުކޮޅަކަށް ދުނިޔެ ރަންވުން ކަމުގައި ހީކުރެވުނީ އޭނާ ކިހާ މޮޔަވެފައި ގަމާރުކަމުން ހެއްޔެވެ؟ ޔަގީނުންވެސް ކުރިމަތިލާންޖެހޭ ކަމެއް ކަމުގައިވާ މަރުގެ މަތިން އޭނާ ހަނދާން ނެތުނީ ކީއްވެހެއްޔެވެ؟ އޭނާ ދުނިޔޭގައި ކުރި އަމަލުތަކާިއ ބެހޭގޮތުން ގިޔާމަތް ދުވަހު ސުވާލު ކުރެވޭނެކަން ހަދާން ނައްތައިލެވުނީ ކީއްވެހެއްޔެވެ؟ ދާއިމީ އުފަލާއި ނިއުމަތަށް ފުރަގަސްދީ ދުނިޔޭގެ ވަގުތީ އުފަލަށް ހެއްލެން ހިތަށް އެރީވެސް ކީއްވެހެއްޔެވެ؟\nއެންމެފަހުން ދާއޫދު މަރުކަޒު ދޫކޮށް ދިޔުމުން ޒޯހަން ދެރަވި ނަމަވެސް އޭނާ ކެތްތެރިވިއެވެ. އަދިވެސް އޭނާ މިތަނުން ދާން މަހެއް ބާކީ އެބައޮތެވެ.\nޒޯހަންއަށް މަރުކަޒުން ނިކުމެވުމުން އޭނާ ފަށަން ޖެހުނީ އެެންމެ ދަށުންނެވެ. ގަރާޖަކުން ވަޒީފާ ހޯދާ ހަލާލް ފައިސާ ހޯދިއެވެ. މަސްތުވާ އެއްޗެހި ބޭނުންކޮށްގެން ލިބުނު ފައިސާ އިޖުތިމާއީ ފަންޑަކަށް ހަދިޔާކުރިއެވެ. އޭގެ ބޭނުން ހިފަން އޭނާ ބޭނުންނުވީއެވެ.\nދައޫދުގެ ނަސޭހަތް ހަނދާންކޮށް ކުރީގެ އެކުވެރިންނާއި ދުރުވިއެވެ. އަދިވެސް އެމީހުން މަސައްކަތްކުރަނީ މަސްތުވާ އެއްޗެހީގެ ވިޔަފާރިއާއި އެ ދާއިރާގައެވެ. އަހިވަކާ ޖެހި އަހިވައް ފާވާނެއޭ ބުނަނީ ހަމަ ތެދެކެވެ.\nޒޯހަން ގަވާއިދުން ދާއޫދަށް މެއިލް ކުރެއެވެ. އޭނާގެ ދުވަސްތައް ދާ ގޮތާއި ބެހޭގޮތުން އޭނާ ލިޔެއެވެ. މަސްތުވާ އެއްޗެހީގެ މަތިން ހަދާންވިޔަސް އޭނަ ފޫހިވެގެން ހަލާކުވާވަރުވެއެވެ. ފުރަތަމައަށް ލިބޭ މުސާރައިން ދާއޫދަށް ރަގަޅު ހަދިޔާއެއް ދޭން ނިންމައިގެން ހުއްޓަސް އޭނާ ދިރިއުޅޭ ތަނަކާއި ބެހޭގޮތުން ދުވަހަކު ބުނެފައެއް ނުވެއެވެ. ދާއޫދުގެ ޚަބަރެއްނުވެ ހަފްތާއެއް ހާ ދުވަސްވީފަހުން ސިޓީއެއް ލިބުމުން ޒޯހަން ކިޔާލަން ޝައުގުވެރިވިއެވެ. އެއީ ދާއޫދު ދުނިޔެދޫކޮށް ދިޔުމުގެ ކުރިން އޭނާއަށް ލިޔުނު ވަދާއީ ސިޓީއެކެވެ. ޒޯހަންއާއި މުޚާތަބުކޮށް އޭނަ ދަރިފުޅާއޭ ކިޔާފައިވުމުން ލޮލުން ކަރުނަ ހިލައިލިއެވެ. ދާއޫދު ބުނެފައިވާގޮތުން ޒޯހަންފަދަ ސްމާޓް ވިސްނުންތޫނު ޅަ ޒުވާނަކާއި ދިމާވިކަމީ އޭނައަށް ލިބުނު ވަރަށް ބޮޑު އުފަލެކެވެ. އޭނާގެ މުޅި ވިޔަފާރިއާއި ގެތައް ޒޯހަންއަށް ހިބައިން ދިންކަމަށް ވަސިއްޔަތް ކޮށްފައެވެ.\nދާއޫދަކީ މަހުޖަނެކެވެ. ދުނިޔޭގެ އެތަން މިތާގައި ޔަތީމު ޚާނާތައް ބިނާކޮށް ޔަތީމުންނަށް އަޅާލާ މީހެކެވެ. ޒޯހަންގެ ނަމުގައި އިސްލާމިކް ސްކޫލްތައް ރެޖިސްޓާކޮށް އެތަންތަން ދާއޫދުގެ ބަދަލުގައި ހިންގަންވެސް އޭނާގެ ވަސިއްޔަތުގައި ވިއެވެ. ދާއޫދަކީ މިހާ މުއްސަދި މީހެއްކަމަށް ޒޯހަން ފަހަރެއްގައިވެސް ހީކޮށްފައެއް ނެތެވެ.\n"لَئِن شَكَرْتُمْ لَأَزِيدَنَّكُمْ ތިޔަބައިމީހުން ޝުކުރުކޮށްފިނަމަ ހަމަކަށަވަރުން ތިމަން ރަސްކަލާނގެ ތިޔަބައިމީހުންނަށް އިތުރުކޮށްދެއްވާހުށީމެވެ. " ގުރުއާންގެ އެ އާޔަތްމަތިން ހަދާންވުމާއެކު އޭނާ ހެއްދެވިފަރާތަށް ޝުކުރުގެ ސަޖިދައެއް ޖެހިއިރު ލޮލުން ހިފެހެއްޓުމެއްނެތި ކަރުނަ އަންނަމުން ދިޔައެވެ. އޭނާގެ އެކުވެރިޔާއަށް ރަހުމަތް ލައްވާ ޖައްނަތުގެ އެންމެ މަތީ މަގާމާއި ސަވާބު ދެއްވުމަށް އެެދި ދުޢާކުރިއެވެ. ދާއޫދަކީ އޭނާގެ ހަމައެކަނި ހަގީގީ އެކުވެރިޔާއެވެ. މިހާރު އޭނާވެސް އަބަދަށްޓަކާ ވަކިވެގެން އެދިޔައީއެވެ.\nޒޯހަންގެ މުށުތެރޭ އޮތް ސިޓީ މޭގައި ޖައްސާލައިގެން މާ ދުރަށް އުދަރެހަށް ނަޒަރު ހުއްޓާލައިގެން އިނެވެ. ފުން ޚިޔާލަކަށް ގެއްލި ހުސްވެފައި އިންފަދައެވެ. ހަޔާތުގެ އާ ބާބެއް ފެށުނުއިރު އޭނައަށް އެތައް އަގުހުރި ފިލާވަޅުތަކެއް ލިބިއްޖެއެވެ. އަދި ކިތަންމެ ގިނަ ފައިސާތަކެއް އަތަށް އެރިޔަސް މަހުޖަނަކަށްވިޔަސް ހަޔާތް އެންމެ ފުރިހަމަ ނުވާނެކަންވެސް އެނގިއްޖެއެވެ. ޔަގީނުންވެސް ދިރިއުޅުމަށް ދެން އަންނަ އެކަކަށްވެސް ދާއޫދު ނެތްކަމުގެ ހުސްކަން ފޫބައްދައެއް ނުދެވޭނެއެވެ. އޭނާ އެދިޔައީ ޒޯހަންގެ ހިތުން ބަޔެއް ހިފައިގެންނެވެ. މިއީ ވަގުތީ ހިޔާ ވައްސެކެވެ. ދުނިޔެއަށް އައީ ކުޅަދުންވަންތަ އިލާހަށް އަޅުކަން ކުރަންކަން ދަނެގެން އެ މަގުސަދު ހަނދާން ނައްތާލާ ކުރިއަށް ދަމުން އޭނާ ދާއޫދުގެ ވަސިއްޔަތްވެސް ފުރިހަމަކޮށްދޭނެއެވެ. ދުނިޔޭގައި ހާލުގައި ޖެހިފައިވާ އޭނާފަދަ ޔަތީމުންނަށް އަޅާލާ އެހީތެރިވުމަކީ އޭނާގެ ވިޔަފާރީގެ އަމާޒެވެ.\nމިއީ އާއިލާގެ ވަރަށް ލޯބިވާ ޚާއްސަ ކުއްޖަކު ލިޔެފައިވާ އިބުރަތްތެރި ވާހަކައެއްގެ ތަރުޖަމާއެކެވެ.


Commonwealth games gai baiverivumuge furusathu raahjeah alun libihje – Iru\nކޮމަންވެލްތު ގޭމްސްގައި ބައިވެރިވުމުގެ ފުރުސަތު ރާއްޖެއަށް އަލުން ލިބިއްޖެ\nކޮމަންވެލްތު ގޭމްސްގައި ބައިވެރިވުމުގެ ފުރުސަތު ރާއްޖެއަށް އަލުން ލިބިއްޖެއެވެ.\nއެ ޖަމާއަތުން އެކަން އަންގާފައި ވަނީ، އެ އިދާރައިގެ ރައީސް ލޮއިސް މާޓިން ރާއްޖޭގެ ރައީސް އިބްރާހިމް މުހައްމަދު ސާލިޙް އަށް ފޮނުއްވި ސިޓީފުޅެއްގަ އެވެ.\nރާއްޖޭން 1986 ވަނަ އަހަރުން ފެށިގެން ވާދަކުރަމުން އައި ކޮމަންވެލްތު ގޭމްސް އަދި ކޮމަންވެލްތު ޔޫތު ގޭމްސްއަކީ ރާއްޖޭގެ އެތުލީޓުން ދުނިޔޭގެ ފެންވަރުގެ އެތުލީޓުންނާ ވާދަކޮށްލަން ލިބޭ އެންމެ ރަނުގެ ފުުރުސަތެވެ. އަދި އެ ދެ ގޭމްސްއާ އެކު ލިބޭ ތަމްރީން ފުރުސަތުތަކުގެ ބޭނުން އެތުލީޓުންނަށް ނުހަނު ބޮޑެވެ. އެހެން ނަމަވެސް ކުރީ ސަރުކާރުން ދިވެހި ރާއްޖެ ކޮމަންވެލްތުން ވަކިވާން ނިންމި ނިންމުމާ އެކު އެ ފުރުސަތުތައް ގެއްލުނީ 2016 ވަނަ އަހަރުގެ ނޮވެމްބަރު މަހު އެވެ.\nނަމަވެސް އިބްރާހިމް މުހައްމަދު ސޯލިހްގެ ސަރުކާރު އައިސް ކުރެއްވި ވައުދުފުޅުތަކުގެ ތެރެއިން ކޮމަންވެލްތުގެ މެމްބަރަކަށް ރާއްޖެ ވެފައިވާ އިރު ކޮމަންވެލްތު ގޭމްސް ފެޑެރޭޝަން (ސީޖީއެފް) މެމްބަރުކަން ލިބިފައިވާކަން ރައީސް މިއަދު ވަނީ އިއުލާން ކުރައްވާފަ އެވެ.\nދުނިޔޭގެ 53 ގައުމަކުން ބައިވެރިވާ މި ޖަމާއާތުގެ މެމްބަރު ގައުމުތަކުގެ މެދުގައި ކޮންމެ ހަތަރު އަހަރުން އެއް އަހަރު ބާއްވާ ކޮމަންވެލްތު ގޭމްސް އަކީ ދުނިޔޭގެ އެންމެ ބޮޑު އެއް ކުޅިވަރު ހަރަކާތެވެ. އަށާރަ ކުޅިވަރެއްގެ 261 އިވެންޓް އޮންނަ މި ގޭމްސްގައި ހަތަރު ހާހެއްހާ އެތުލީޓުން ބައިވެރިވެ އެވެ.


Hulhudhoo bandharu hedhumuge massaka fashaifi - AO News\nއައްޑޫ ސިޓީ ހުޅުދޫ ބަނދަރު ހެދުމުގެ އަމަލީ މަސައްކަތް އެމްޓީސީސީ އިން ފަށައިފިއެވެ.\nޑިޒައިން އެންޑް ބިލްޑިން އުސޫލުން މި މަޝްރޫއު ކުރިއަށް ގެންދިއުމަށް އެމްޓީސީސީ އާއި ހަވާލުކުރީ 01 މާރިޗް 2020 ވަނަ ދުވަހުއެވެ.\nސ.ހުޅުދޫ ބަނދަރު ތަރައްގީކުރުމުގެ މަޝްރޫއުގެ ދަށުން ސ.ހުޅުދޫގެ މުސްކުޅި ބަނދަރު ވެލިއަޅާފުރާލާ، އައުބަނދަރެއް ހަމައެދިމާލުން، ރަށުގެ ހުޅަނގުފަރާތުން ތަރައްގީކުރުމަށް ވަނީ ހަމަޖެހިފައެވެ. އެއް އަހަރާއި 10 ދުވަހުގެތެރޭގައި ނިންމުމަށް ހަވާލުކުރި މި މަސައްކަތުގެ އަގަކީ 65.1 މިލިއަން ރުފިޔާ އެވެ.\nމިމަޝްރޫއުގެ ދަށުން މިހާރު ބޭނުންކުރަމުންދާ ބަނަދަރު ހިއްކުމަށްފަހު 106 މީޓަރު ފުޅާ، 306 މީޓަރު ދިގު ބަނދަރެއް ހެދުމަށްވަނީ ނިންމާފައެވެ. އަދި މެދު ދިޔައިން 3.5 މީޓަރު ހުންނަވަރަށް ފަޅު ފުންކޮށް، މެދު ދިޔައިގައި 4.5 މީޓަރު ހުންނަވަރަށް ބަނދަރުގެ ނެރު ފުންކޮށް ހަތަރު ފަރާތުގައި ޖުމްލަ 742 މީޓަރުގެ އެލް ބްލޮކްސް ޖެހުމަށް ވަނީ ނިންމާފައެެވެ. މީގެ އިތުރުން:\nފަޅުތެރެއަށް ނިވާވާނެހެން ފަޅުގެ އުތުރުފަރާތުން 13247.820 އަކަމީޓަރުގެ ސަރަހައްދެއް ހިއްކާ ނިވާފަޅީގައި އެއްގަމު ތޮށިލައި ބޭރުފަޅިން ވަށައިގެން ބޮޑު ހިލަޖެއްސުން.\nފަޅުތެރޭގައި 12 ފައްތިޔާ 20 މީޓަރުގެ ދުރުމިނުގައި ބެހެއްޓުން ،\nބަނދަރުގެ އުތުރުން 114މީޓަރުގެ ބޮޑުހިލަފައިކައްޓެއް ޖެހުން ،އަދި އެސަރަހައްދުގެ ހުޅަނގުފަރާތުން ނިވާވާނެހެން ހިއްކަސަރަހައްދުގައި ބޮޑުހިލަޖެއްސުން ،\nބަނދަރުގެ ދެކުނު ސަރަހައްދުގެ ހިއްކިބިމުގެ ވަށައިގެން 128 މީޓަރުގެ ސަރަހައްދެއްގައި ބޮޑުހިލަޖައްސާ 25މީޓަރުގެ ހިލަފައި ކައްޓެއްލުން,\nހާބަރުގެ އިރުމަތީ އެއްގަމުތޮށީ ގެ ހުޅަގުކަނުން 11 މީޓަރުފުޅާ، 11މީޓަރު ދިގު ރޭމްޕެއް ހެދުން\nބަނދަރުމަތީގައި ޖުމްލަ 38 މަގުބައްތިޖެހުން\nބަނދަރުގެ ހުޅަނގާއި އިރުމަތީ ފަރާތް ގުޅުވަން9މީޓަރު ދިގު4މީޓަރުގެ ފާލަމެއްލައި އަޑި އޮއިދެމޭނެހެންހެދުން\nބަނދަރުގެ ވަށައިގެން ކޮންމެ 20 މީޓަރުން ފެންހިންދާ ކާނުލުން.\nސ.ހުޅުދޫއަށް އަރާފައިބާ ބަނދަރަކީ 1980ހައިގެ އަހަރުތަކުގެ ތެރޭގައި ރަށުރައްޔިތުން ނުކުމެ ހަދާފައިވާ ބަނދަރެކެވެ. ރާއްޖޭގެ އެންމެ ދުވަސްވީ އެއް ބަނދަރުކަމުގައިވާ ހުޅުދޫ ބަނދަރު ހެދިފައިވަނީ ޒަމާނުއްސުރެ އެރަށަށް މީހުން އަރާފައިބާ ސަރަހައްދުގައެވެ\n(މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީހުޅުދޫ ބަނދަރު


9 މެއި 20196ކޮމެންޓް\nމަޑުމަޑުން އަތް ހިއްލައިލީމެވެ. އެމީހާގެ ގައިގައި އަތް ޖައްސައިލުމަށެވެ. ހައިރާންކަންވީ އިތުރެވެ. ފުން ނަޒަރަކުން ބަލއިލެވުނީ އަހަރެންގެ އިނގިއްޔަށެވެ. ކަނާއަތުގެ ޝަހާދަތް އިނގިލި އެމީހާގެ ގައިގައި ނުޖެހުމުންނެވެ. އިނގިލި ޖައްސައިލާ އިރަށް ދެފަރާތުން އިނގިލި ފަޅައިގެންދެއެވެ. އަހަންނަށް އެއްވެސް ތަދެއް، ވޭނެއް އިހުސާސެއް ނުވެއެވެ. އަނެއްކާ ވެސް އިނގިލި ޖައްސައިލެވޭތޯ ބަލައިލީމެވެ. މި ފަހަރު ވެސް ކަންތައްވީ ހަމަ އެހެންނެވެ. ދެން އޮތީ އެންމެ ފަހުގެ ހަތިޔާރު ނެގުމެވެ. މަޑުމަޑުން ތެދުވެ އެމީހާގެ އޮތް ޖޯލި ކުރިމަތީ ހުއްޓިލީމެވެ. އަހަރެން ގާތަށް ރުޅި އައެވެ. އަހަރެންގެ ސޫރައިގައި އެ މީހާ ދުނިޔޭގައި އެހައި ނިކަމެތި ހާލުގައި އެ އޮތީ ކީއްވެ ހެއްޔެވެ؟ މި ސުވާލުގެ ޖަވާބު ދޭން ޖެހޭނީ އޭނާއެވެ. އޭނާގެ ދުލުންނެވެ. އަހަރެން ބޭނުންވަނީ އަޑު އަހާށެވެ.\nއެމީހާ ބަލަން އޮތީ މައްޗަށެވެ. ދެ ލޮލުގެ ކަޅި ހަރަކާތް ކުރަމުން ދިޔައެވެ. މަޑުމަޑުން މައްޗަށް ބަލަމުން ބަލަމުންނެވެ. ދެ ލޮލުގެ ކަޅި ނުފެންނަވަރަށް މަތި ބަލަންފެށިއެވެ. އަހަންނަށް އެ މަންޒަރު ބަލަން ފަސޭހައެއް ނުވިއެވެ. އޭނާއަށް އެ ހިތްދަތިކަން ދިން މީހަކީ ކާކުތޯ ބަލަން ބޭނުންވަނީއެވެ. ކޮންމެ ގޮތެއް ވިޔަސް އޭނާ އަހަރެންގެ ސޫރައިގައި ދުނިޔޭގައި އުޅޭނީ އަހަންނާ ގުޅުމެއް އޮތީމައެވެ. އަހަރެން ސާފުކުރަން ބޭނުންވަނީ އެ ކަމެވެ. އެ ހާލަށް އެމީހާ ވެއްޓޭނީ އެކަމެއްގެ ސަބަބުންނެވެ.\nއެމީހާގެ ކުރިމައްޗަށް ހުއްޓިލީމެވެ. މަޑުމަޑުން ގުދުވެލަމުން އެ މީހާއަށް ގޮވައިލީމެވެ.\nޖަވާބެއް ނުލިބުނެވެ. އަޑު އިވޭ ކަމަށް ވެސް އެމީހާ ނުހެދިއެވެ. ރުޅި މައިތިރި ކުރެވޭތޯ ބެލީމެވެ. އަހަންނަކީ އެއް އިރެއްގައި ވެސް ރުޅި ގަދަ މީހެއް ނޫނެވެ. ރުޅި މައިތިރި ކުރުމުގެ ނަތީޖާ ވެސް އަހަރެން ތަޖުރިބާ ކުރީމެވެ. ބައެއް ފަހަރު ރުޅި މައިތިރިކޮށް، ހިތްތިރިކޮށް، ކެތްތެރިވެ އޯގާތެރިވުމަކީ ވެސް އަޒާބަކަށް ވެއެވެ. ނަމަވެސް، ގިނަ ފަހަރަށް އެއީ ކާމިޔާބުގެ އަސްލެވެ. އަހަންނަށް ނުވިސްނިގެން މިއުޅެނީ އަހަންނަށް ލިބުނު އަޒާބު އަހަންނަށް ކުރިމަތިވީ ހިތްތިރިވެ ކެތްތެރިވީމަ ހެއްޔޭ ކުރެވޭ ސުވާލަށް ދޭންވީ ޖަވާބެވެ. މި އުޅެނީ އެހެން ކަމެއް ދިމާވެގެންނެވެ. މި ފެންނަނީ ސިކުނޑީގެ އަމުރަށް ހިތް މަސައްކަތް ނުކުރުމުން ނުކުންނަ އޮއިވަރުގެ އަސަރުތަކެވެ.\n"އޭތް..." އަހަރެން އަނގަ ހުޅުވާލި އިރަށް އެމީހާ ބަލައިލިއެވެ. ފުން ނަޒަރަކުންނެވެ. އަހަންނަށް ހީވަނީ އޭނާ ބަލަނީ އަހަންނާ ދިމާހެންނެވެ. އޭނާގެ ބެލުމުގައިވަނީ މައުސޫމުކަމެވެ. އެމީހާ މަޑުމަޑުން ހިންދިރުވައިލިއެވެ. ހިތްދަތި ގޮތަކަށެވެ. އަހަންނަށް ވެސް ހަމަ އެ ގޮތަށް ހިންދިރުވައިލެވުނެވެ. އެމީހާގެ ވޭނީ އިހުސާސްތައް އަހަންނަށް ތަޖުރިބާ ކުރެވުނު ކަހަލައެވެ. އެ ވިސްނުމުގެ ބުރަދަން އަހަންނަށް ވަޒަން ކުރެވުނު ކަހަލައެވެ. އެމީހާ އަހަރެންގެ މޫނަށް ބަލައިލިއެވެ. ފުން ނަޒަރަކުންނެވެ. އެ ދެ ލޮލުން ކަރުނަ ނީރެމުން ދިޔައެވެ. އަހަންނަށް ވެސް ވީ އެވަރެވެ.\n"ކަލޭ ކީއްވެ؟" އަހަރެން ބުނަން އުޅުނު ވާހަކައިން ސިކުނޑި ތަޅުލެވުނެވެ. ދުލުގައި ގޮށެއް ޖެހުނީއެވެ. ބުނާންވީ ގޮތެއް، ބުނާނެ ގޮތެއް ނުވިސްނިގެންނެއް ނޫނެވެ. އެމީހާގެ ހާލާ މެދު ހަމްދަރުދީ ވެވުނީމައެވެ.\nއެމީހާ މަޑުމަޑުން އަހަރެންގެ މޫނަށް ބަލައިލިއެވެ. ޝަކުވާތަކުން ފުރިގެންވާ ބެލުމެކެވެ.\n"މިހެން މިވީ ކީއްވެ ހެއްޔެވެ؟ އަހަރެންގެ އޮތީ ކޮން ކުށެއް ހެއްޔެވެ؟" އުނދަގޫ ރާގެއްގައި އެމީހާ ސުވާލުކުރީ އަހަންނާއެވެ.\n"އަހަރެން ވެސް އަހަން މިއުޅެނީ ހަމަ ތިޔަ ސުވާލު..." އަހަރެން ޖަވާބު ދިނީމެވެ. ނަމަވެސް އެ އަޑެއް އެމީހާއަކަށް ނީވޭ ކަހަލައެވެ.\n"އަހަންނަކީ ކިހައި އުފަލުގައި އުޅުނު މީހެއް؟ އަހަންނަކީ ކިހައި ތަނަވަހުގައި އުދުހުނު މީހެއް؟ އަހަންނަށް މި ގޮތް ދިމާވީ ކީއްވެ؟ ކަލޭއަށް މިކަން އެނގޭނެ. މި ސުވާލުގެ ޖަވާބު ކަލޭއަށް ދެވެންވާނެ" ހުއްޓުމެއް ނެތި އެމީހާ ސުވާލު ކުރަމުން ދިޔައެވެ.\nއަހަންނަށް ވިސްނެން ފެށުނެވެ. އަހަންނަށް އެ ބުނާ ސުވާލުތަކެއްގެ ޖަވާބުތަކެއް އެނގެންވީ ކީއްވެ ހެއްޔެވެ؟ އެއީ އަހަރެންގެ ކާކު ހެއްޔެވެ؟ އަހަންނަކީ އެމީހާގެ ކާކު ހެއްޔެވެ؟ އަހަންނާ އޭނާ ވައްތަރުވުން އެއީ އަހަރެންގެ ކުށެއް ހެއްޔެވެ؟ ނޫނީ އޭނާގެ ކުށެއް ހެއްޔެވެ؟\n"އޭ ކަލޭއަށޭ މި ގޮވަނީ" އެމީހާ އަހަރެންގެ މޫނަށް ފުންކޮށްބަލައިލިއެވެ.\n"އަހަރެން ކީކޭތަ ބުނަންވީ؟" އަތާއިފައިން ހަރަކާތް ކުރީ އަނގައިން ބަހެއް ބޭރު ނުވުމުންނެވެ.\n"ތެދަށް ބުނަންވީ. ވެގެން އުޅޭ ގޮތް ކިޔައި ދޭންވީ. ކަލޭ އަހަންނަށް މިހެން ހެދީ ކީއްވެގެންކަން ބުނެދޭންވީ. އަހަންނަށް މިހާލު ޖެއްސި ގޮތް ބުނެ ދޭންވީ" ފަހަރަކު އަކުރަކަށް ބާރުލަމުން، އެމީހާއަށް ޖުމުލަތައް ފުރިހަމަކޮށްލެވުނީ ހަމަ ކިރިޔާއެވެ.\n"މަ.. މަ ކީއްކުރީ. މަ މި ކަލޭއަށް ކަމެއް ކުރާން ކާކު؟" އަހަންނަށް މިވާ ގޮތެއް ނޭނގުނެވެ. އަނގައިން ބަހެއް ނުބުނެވެއެވެ. ވާހަކަދައްކަން މި ޖެހެނީ އަތުންނެވެ. ހަރަކާތްތަކުންނެވެ. މޮޅު ކަމަކީ އަހަރެންގެ ޖުމުލަތައް އެމީހާއަށް ދޭހަވާތީއެވެ. އަކުރުން އަކުރަށް އޭނާއަށް މޭރުންވާތީއެވެ.\n"ކަލޭތީ.. ކަލޭތީ އަހަންނަށް މި ހުރިހާ ކަމެއް ޖެއްސި މީހާ. ކަލޭތީ އަހަރެންގެ އުފާތައް ފޭރިގަތް މީހާ. ކަލޭތީ އަހަރެންގެ ވަޒަނުން އަހަރެން ބޭރުކޮށްލި މީހާ" އެމީހާ ރުޅި ގަދަވިއެވެ. ދަތްކުނޑި ވިކައިގަންނަމުން އަހަންނާ ދިމާއަށް ފުންމައިގަތެވެ.\nއަހަންނަށް ފަހަތަށް ޖެހިލެވުނީ ހަމަ ކިރިޔާއެވެ. އެއާއެކު އެ މީހާ ބަނޑުވަތަށް ވެއްޓުނެވެ. ގާތަކު މައްޗަށެވެ. އަހަންނަށް ފެންނަނީ އޭނާގެ ފުރަގަހެވެ. މޫނުގެ ދެ ފަރާތުން ލޭގެ ރޮނގެއް ދުވެލިއެވެ. ހައިރާންކަމާއެކު އަހަންނަށް ބަލައިލެވުނެވެ.\nއެހާލުގައި އެމީހާ އެ އުޅުނީ އަހަންނަށް ހަމަލާ ދޭން ހެއްޔެވެ؟ ނޫނީ އަހަންނާ ކުރިމަތިލާން ހެއްޔެވެ؟ ނޫނީ އަހަންނާ ސުވާކުކުރާން ހެއްޔެވެ؟ އޭނާއަށް އަހަރެން ފެންނަނީ ކިހިނެއްބާވައެވެ؟ އަހަންނަކީ އޭނާ ހީކުރާ މީހާ ހެއްޔެވެ؟ އެމީހާއަށް އެ އުޅެނީ އޮޅިގެން ހެއްޔެވެ؟ އަހަރެން މީހަކަށް ދެރައެއް ދިނިން ހެއްޔެވެ؟ މީހަކަށް ދެރައެއްދޭން އަހަރެން މީ ކާކު ހެއްޔެވެ؟ މީހަކަށް ދެރައެއް، ގެއްލުމެއް ދޭވަރަށް ވުރެ އަހަރެން މާ ނިކަމެއްޗެވެ. އަނެއްކާ ވެސް އެއްކަލަ ވިސްނުންތައް ފެށުނީއެވެ.\nމީހަކަށް ދެރަ ގޮތެއް ވިޔަސް އަހަންނަށް އެކަމާ ނުވިސްނެނީ ކީއްވެ ހެއްޔެވެ؟ ކުރިމަތީގައި އެ އޮތީ ނިކަމެތި މުސްކުޅިއެކެވެ. އެމީހާ އެ އޮތީ މީހެއްގެ އެހީތެރިކަމަށް ބޭނުން ޖެހިފައެވެ. ވެއްޓުނު ގޮތުން އެމީހާގެ މޫނު ޒަހަމު ވީހެއްޔެވެ؟ އޭނާގެ ހެޔަށް ގޮތެއް ވީހެއްޔެވެ؟ ހިރިވެސް ނުލައި އެ އޮންނަނީ ކީއްވެ ހެއްޔެވެ؟ އަހަންނަށް ބަލަން މި ހުރެވެނީ ކީއްވެހެއްޔެވެ؟ އަހަރެންގެ ހިތެއް ނެތީ ހެއްޔެވެ؟ މިހެން ހުރެގެން ކަމަކު ނުދާނެއެވެ. އިންސާނިއްޔަތު ކަމަށް ޓަކައި ވެސް އެމީހާއަށް އަޅައިލަން ޖެހޭނެއެވެ. ހިތްތިރިކޮށް، ހަމްދަރުދީވާން ވާނެއެވެ.\nމަޑުމަޑުން ތިރިވެވުނެވެ. އެމީހާގެ އަތުގައި ހިފައިލީމެވެ. އެއްވެސް އެއްޗެއްގައި އަތެއް ނުޖެހުނެވެ.\nވަރަށް ޝައުގުވެރި ފެށުމެއް 🙂\nސަރ ކިހިނެއްތަ ވާހަކަ ލިޔަން ވަގުތު ހޯދަނީ ތިހާ ބިޒީކޮށް އުޅެމުން ވެސް.... ވާހަކަ ސަޅި ހަމަ... ޕްރައުޑް އޮފް ޔޫ ސަރ\nފަތޫބެ ހާދަ މޮޅޭ... ވަރަށް ރީތި ވާހަކަތައް\nއިލުމުހުރި ބޭފުޅެޅެއްގެ ލިޔުމަކާއި ވަރަށް ވައްތަރު\nވާނުވާގަ މި ހުންނަނީ... ތަންކޮޅެއް އަވަހަށް ބުނެބަ ވެގެން އުޅޭ ގޮތެއް... މަ މިހާރު މޮޔަ ވެއްޖެ މިއަށް ވަދެވުނީމަ\nހަމަ ވަރަށް ސަޅި


Kapil Show: Archana bunanee hurihaa joke akah nuhey kamah\nކަޕިލް ޝޯ: އަރްޗަނާ ބުނަނީ ހުރިހާ ޖޯކަކަށް ނުހޭ ކަމަށް\nކަޕިލްގެ ޖޯކަކަށް އަރުޗަނާ ހެނީ\nސޮނީގެ މަޝްހޫރު ކޮމެޑީ ޝޯ ކަޕިލް ޝަރުމާ ޝޯގެ ޖަޖް އަރްޗަނާ ޕޫރަން ސިންގް އެ ޝޯގައި އެއްވެސް ކަމެއް ނުކޮށް އަބަދު ހެނީ ކަމަށް ކަޕިލް އާއި ވަރަށް ގިނަ މީހުން އަބަދުވެސް ކިޔަ އެވެ. ނަމަވެސް އަރްޗަނާ ބުނަނީ މިއީ ތެދު ވާހަކައެއް ނޫން ކަމަށާއި ޝޯގައި ކިޔާހާ ޖޯކަކަށް އޭނާ ނުހޭ ކަމަށެވެ.\nއަރްޗަނާ ބުނި ގޮތުގައި އޭނާ ކޮންމެ ޖޯކަކަށް ވަރަށް ބާރަށް ހީނގަންނަ ތަން ފެންނަނީ ޝޯ އެޑިޓްކުރާ މީހުން ކުރާ ކަމެއް ކަމަށެވެ. ހުރިހާ ފަހަރަކު އޭނާ ނުހީނ އިނަސް އެޑިޓް ކުރާއިރު އޭނާ ކޮންމެވެސް އެހެން އިރަކު ހޭ މަންޒަރެއް ލައިގެން އެޑީޓް ކޮށްފައި ހުންނަ ކަމަށެވެ. އަދި މިއީ އެއްގޮތަކަށް ވެސް ކުރަން ރަނގަޅު ނޫންކަމެއް ކަމަށް ވެސް އަރްޗަނާ ބުންޏެވެ.\n"ބައެއް ފަހަރު ވަރަށް ފޫހި ޖޯކުތަކެއް ވެސް އަހަރެން ހޭ ތަން އެބަ ދައްކާ. ހަގީގަތުގައި އެފަދަ ޖޯކުތަކަށް އަހަރެން ނުހެން. މިއީ ޝޯ އުފައްދާ ފަރާތުގެ މައްސަލައެއް ނޫން. އެހެންވެ ވަރަށް ދެރަވޭ. އެޑިޓްކުރާ މީހުން މިހާރަށް ވުރެ ފަރުވާތެރިވާން ޖެހޭނެ ކަމަށް އަހަރެން ދެކެން،" އަރްޗަނާ ބުންޏެވެ.\nއަރްޗަނާ ބުނި ގޮތުގައި އެތައް ގަޑިއިރެއް ވަންދެން ގޮނޑިއެއްގައި އިނދެ ހުރިހާ އެކްޓްތަކެއް ޖަޖް ކުރުމަކީ ފަސޭހަކަމެއް ނޫނެވެ. ކަޕިލް ޝޯގައި އާޓިސްޓުން ކިޔާ ހުރިހާ ޖޯކަކަށް އޭނާ ނުހޭ ނަމަވެސް އެގޮތަށް ދައްކަނީ ކަމަށް އަރްޗަނާ ބުންޏެވެ.\nއަރްޗަނާގެ ކުރިން ކަޕިލް ޝޯގައި ޖަޖްކަން ކުރީ ނަވްޖޯތު ސިންގް ސިދޫ އެވެ. ސިދޫ ޝޯއާ ވަކިވުމުން 2019 ފެބްރުއަރީއިން ފެށިގެން ޝޯގެ ޖަޖްކަން އަރްޗަނާ އަށް ލިބުނީ އެވެ. މިކަމާ ވެސް ޝޯގެ ކޮންމެ އެޕިސޯޑެއްގައި ހެން އަރްޗަނާ އާ އެންމެން ދިމާކުރެ އެވެ. އަދި މިއީ ސޯޝަލް މީޑިއާގައި ވެސް މީހުން ވަރަށް ޖޯކު ޖަހާ ކަމެކެވެ.\nއިންޑިއާ ޓީވީ ސީރީޒް ކަޕިލް ޝަރުމާ + ކަޕިލް ޝަރުމާ ޝޯ\nކޮވިޑް ޖެހިގެން "އަނޫޕަމާ" ގެ މަންމަ މަރުވެއްޖެ


ތިމާއަށް ވުރެ ބޮޑެތި މީހުންނަށް އިހްތިރާމު ކުރަން ދަސްކުރަމާ | Jazeera\tތިމާއަށް ވުރެ ބޮޑެތި މީހުންނަށް އިހްތިރާމު ކުރަން ދަސްކުރަމާ - Jazeera\nތިމާއަށް ވުރެ ބޮޑެތި މީހުންނަށް އިހްތިރާމު ކުރަން ދަސްކުރަމާ\nއީމާ މުހައްމަދު ވަހީދު April 19, 2019 80 views0\nދިވެހިންނަކީ ޒަމާނުއްސުރެ ރިވެތި އާދަކާދައެެއް ގެންގުޅުނު ރައްޔިތަކު ދިރިއުޅުނު ގައުމެކެވެ. އަޅުގަނޑުމެންގެ ކާބަފައިންނަކީ ހަމަގައިމުވެސް ވަރަށް ލާމަސީލު ދިރިއުޅުމެއް އުޅުނު ބައެކެވެ. އަޅުގަނޑުމެންގެ ތެރެއިން މިއަދު ކުރީ ޒަމާނުގައި ދިވެހިންގެ ތެރޭގައި އޮތް ބައެއް ރިވެތި އާދަކާދަތައް ވަނީ ނެތިގެން ގޮސްފައެވެ. ޒަމާން މިވަނީ ބަދަލުވެފައެވެ. ހިތާމައަކީ މިއަދު ދިވެހިންގެ ތެރޭގައި މީހުންނަށް އިހްތިރާމު ކުރުން ފަދަ ރީތި އާދަތައް ނެތިގެން ދާތީއެވެ.\nމުޖުތަމައުގައި ދިރިއުޅޭ ކޮންމެ މީހަކަށްވެސް އިހްތިރާމު ކުރަން ޖެހެއެވެ. އެއީ ކޮންމެ ފަންތިއެއްގެ ކޮންމެ ކުލައެއްގެ މީހެއްކަމުގައި ވީނަމަވެސް މެއެވެ. ތިބާއަށް ވުރެ ބޮޑެތި މީހުންނަށް އިިހްތިރާމު ކުރަން ޖެހޭނީ އެމީހެއްގެ ކުލައަށް ނުވަތަ ފަންތިއަކަށް ބެލުމަށް ފަހުގައެއް ނޫނެވެ. އެންމެ މުއްސަނދި މީހާއަށް އިހްތިރާމު ކުރާ، ފަދައިން އެންމެ ފަގީރު މީހާއަށް ވެސް އިހްތިރާމު ކުރަން ޖެހެއެވެ. ތިބާއަށް ވުރެ ބޮޑު މީހާއަށް އިހްތިރާމު ކުރާ ބީދައިން، ތިބާއަށް ވުރެ ކުޑަކުދިންނަށް ވެސް އިހްތިރާމުކޮށް ލޯބި ދޭން ޖެހެއެވެ.\nހިތާމައިގެ ކޮޅެެއްވެސް ނެތެވެ. ޒަމާނަށް އަންނަމުންމިދާ ބަދަލާއި އެކު އަޅުގަނޑުމެން ދިވެހިންގެ އުޅުމަށާއި ވިސްނުމަށް ވެސް ދަނީ ވަރަށް ބޮޑެތި ބަދަލުތަކެއް އަންނަމުންނެވެ. ހިތާމައަކީ، ދިވެހިންގެ އުޅުމަށާއި ވިސްނުމަށް އަންނަ މިބަދަލަކީ ހެޔޮ ބަދަލަކަށް ނުވާތީއެވެ. ތަހްޒީބު ވަމުން ދިޔަވަރަކަށް ދިވެހި ގައުމުގެ އިޖްތިމާއީ ފޭރާން ދަނީ ވީދި ބާގަނޑުތައް ހެދެމުންނެވެ. މިއަދު މިއުޅޭ ބައެއް ދިވެހިންނަށް އެމީހުންނަށް ވުރެ އުމުރުން ދޮށީ މީހުންނަށް އިހްތިރާމު ކުރާކަށް ނޭނގެއެވެ. ގައުމުގެ އިސްވެރިންނަށް އިހްތިރާމުކޮށް ކަމޭހިތާކަށް ނޭނގެއެވެ.\nމިއަދު ފެންނަ ހިތާމަ ކުރަންޖެހޭ އެއް މަންޒަރަކީ ދަރިން މައިންބަފައިންނަށް ހިތު ހުރިހާ ގޮތެއް ހަދާ މަންޒަރެވެ. މިއަދު މިއުޅޭ ގިނަ ދިވެހިންގެ އަޑު އެމީހުންގެ މައިންބަފައިންގެ އަޑަށް ވުރެ ބާރު ވާނެއެވެ. ގިނަ މީހުންނަށް މައިންބަފައިންނަށް އިހްތިރާމު ކުރުމަކީ ކޮބައި ކަން ވެސް ނޭނގޭނެއެވެ. ރުޅި އަންނަ ފަހަރަކު، އެއްޗެހި ގޮވާލާއިރު މައިމީހާ ކަން ވެސް ހަނދާން ނުހުންނާނެއެވެ.\nކިތަންމެ ފެޝަން ވެލައިގެން ހުރި ކަމުގައި ވިޔަސް މީހުންނަށް އިހްތިރާމު ކުރަން ނޭނގޭ ކަމަށް ވަނީ ނަމަ އެމީހަކީ އެއްވެސް މީހަކަށް ނުވާނެއެވެ.


Fuvahmulah bandhu kurumun mayor kanboduve vadaigenfi\nފުވައްމުލައް ބަންދުކުރުމުން މޭޔަރު ކަންބޮޑުވެވަޑައިގެންފި\nފުވައްމުލަކަށް އަރާފޭބުން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މަނާކުރުމާ ގުޅިގެން އެ ސިޓީގެ މޭޔަރު އިސްމާއީލް ރަފީގު ކަންބޮޑުވެވަޑައިގެންފި އެވެ.\nފުވައްމުލަކުގައި ކޮވިޑް ފެތުރޭވަރު ގިނަވެ އެޗްޕީއޭ އިން އެންމެ ފަހުން އެ ސިޓީ އަށް އަރާ ފޭބުން މަނާކުރީ މިމަހުގެ 21 ވަނަ ދުވަހު އެވެ. މިއީ މި އަހަރުގެ ތެރޭގައި އެ ސިޓީއަށް އަރާފޭބުން މަނާކުރި ތިންވަނަ ފަހަރެވެ. އެންމެ ފަހުން ބަންދުކުރީ މޭ މަހު އެވެ. އޭގެ ތިން މަސް ފަހުން އެ ސިޓީއަށް އެރުމުގެ ހުއްދަ އެޗްޕީއޭ އިން ދިނީ ވެސް މިމަހުގެ ފަސްވަނަ ދުވަހު އެވެ.\nފުވައްމުލަކު ބަންދުކުރުމާ ގުޅިގެން އެކަމާ ކަންބޮޑުވުން ފާޅުކުރައްވަމުން މޭޔަރު އިސްމާއީލް ވިދާޅުވީ ވަރަށް ގިނަ ދުވަހު ސްކޫލުތަކާއި ކެފޭ ރެސްޓޯރަންޓްތައް ބަންދުކޮށްފައި ބެހެއްޓުމަށްފަހު ހުޅުވަން ފުރުސަތު ލިބުނީ ވެސް މިމަހުގެ ތެރޭގައި ކަމަށެވެ. އެހެންކަމުން އަނެއްކާ ވެސް ސްކޫލުތަކާއި ކެފޭތައް ބަންދުކުރުމަކީ ދަރިވަރުންނާއި ވިޔަފާވެރިންނަށް ލިބޭނެ ވަރަށް ބޮޑު ގެއްލުމަކަށް ވާނެ ކަމަށެވެ.\n"އަޅުގަނޑުމެން އެންމެ ބޮޑަށް ކަންބޮޑުވަނީ އެއްވެސް މަޝްވަރާއެއް ނުކޮށް އެޗްޕީއޭ އިން މިސިޓީ މޮނިޓަރިން އަށް ލީމަ. އަޅުގަނޑުމެން މިދަންނަވަނީ އެޗްޕީއޭގެ ގައިޑްލައިންތަކާއި އުސޫލުތައް ވީހާވެސް ބޮޑަށް ތަންފީޒު ކުރަން ފުރުސަތު ދީފައި ސްކޫލުތަކާއި ކެފޭ ރެސްޓޯރަންޓްތައް ހުޅުވައިދޭށޭ. އޭރުން ނޫންތޯ ދަރިވަރުންނަށް ކިޔެވޭނީ. އޭރުން ނޫންތޯ ކެފޭ ރެސްޓޯރަންޓްތަކުގެ ވެރިންނާއި އެހެންވެސް ވިޔަފާރިތަކަށް ލިބުނު ގެއްލުންތަކުން އަރައިގަނެ އިގްތިސޯދު ފަށައިގަނެވޭނީ،" މޭޔަރު ވިދާޅުވި އެވެ.\nއިސްމާއީލް ވިދާޅުވީ ފުވައްމުލަކު ސްކޫލުތަކުގައި ގައިދުރު ކޮށްގެން ކިޔަވައިދިނުން ކުރިއަށް ގެންދެވިދާނެ ކަމަށް ސްކޫލުތަކުން ބުނާތީ ދަރިވަރުން ސްކޫލަށް ހާޒިރުކޮށްގެން ކިޔަވައިދިނުމަށް ފުރުސަތު ދޭން ޖެހޭނެ ކަމަށެވެ. އެކަމަކު ފުވައްމުލަކު މޮނިޓަރިންއަށް ގެންދިއުމާ އެކު ދަރިވަރުން ސްކޫލުތަކަށް ހާޒިރުކޮށްގެން ކިޔަވައިދިނުން ވަނީ މެދުކަނޑާލާފަ އެވެ.\nފުވައްމުލަކުގައި ކެފޭ ރެސްޓޯރަންޓްތައް ބަންދުކޮށް މިވަގުތު ހުއްދަ ދީފައިވަނީ ހަމައެކަނި ޓޭކްއަވޭ އާއި ޑެލިވަރީ ހިދުމަތް ދިނުމަށެވެ. މޭޔަރު ވިދާޅުވީ އެޗްޕީއޭގެ ގައިޑްލައިންތަކާ އެއްގޮތަށް ކެފޭ ރެސްޓޯރަންޓްތަކުގައި ޑައިނިންގެ ހިދުމަތް ދެވިދާނެ ކަމަށް އެ ތަންތަނުގެ ވެރިން ޔަގީންކޮށްދެއްވާ ކަމަށެވެ. އެހެންކަމުން ވިޔަފާރިތައް ފަށައިގަނެވޭ ގޮތަށް ކަމާ ގުޅޭ އިދާރާތަކުން ދޭން ޖެހޭ ހުއްދަތައް އަވަހަށް ދިނުމަށް މޭޔަރު ވަނީ އެދިވަޑައިގެންފަ އެވެ.\n"އަޅުގަނޑުމެން މިހާރު މިދަނީ އެޗްޕީއޭއާ މަޝްވަރާކުރަމުން އިގްތިސާދީ ހަރަކާތްތައް ފެށުމަށް. ރަށުގައި ކާފިއު ހިންގާފައި މިއޮތީ ރޭގަނޑު 9:00 އިން ފަތިހު 4:00 އަށް. އެހެންވީމާ ކާފިއު ގަޑީގެ ކުރިން ވަކި އަދަދަކަށް މީހުންނަށް ފިހާރަތަކަށް ދެވޭނެ ގޮތް ހަދައިދިނުމަށް މިއެދެނީ. ހަމަ އެގޮތަށް ކާފިއު ގަޑީގެ ކުރިއަށް ޑައިނިންގެ ހިދުމަތް ދިނުމާއި ސްކޫލުތަކަށް ހުޅުވަން މިއެދެނީ،" މޭޔަރު ވިދާޅުވި އެވެ.\nފުވައްމުލަކުގައި މިވަގުތު ކޮވިޑް ބައްޔަށް ފަރުވާ ހޯދަމުން ދަނީ 167 މީހުންނެވެ. އިއްޔެގެ ނިޔަލަށް 13 މީހުން ވަނީ އަލަށް ޕޮޒިޓިވް ވެފަ އެވެ. ފުވައްމުލަކުގައި މިހާތަނަށް ޖުމްލަ 1،139 މީހުންނަށް ކޮވިޑް ޖެހިފައިވާއިރު 970 މީހުން ވަނީ ބަލިން ރަނގަޅުވެފަ އެވެ.\nފުވައްމުލައް އެޗްޕީއޭ އިސްމާއީލް ރަފީގް


Magumahchah vettifai oiy meehaage Anbimeehaa Minister Mahloof ah shukuru adhaa kofffi - Fvm times\nމަގުމައްޗަށް ވެއްޓިފައި އޮތް މީހާގެ އަނބިމީހާ މިނިސްޓަރ މަހްލޫފަށް ޝުކުރު އަދާކޮށްފި!\n3 ހަފްތާާ ކުރިން • ލިޔުނީ: މަރިޔަމް ޝާނީ\nމިއަދު ހެނދުނު ވެލާނާގެ ކައިރި މަގުމައްޗައް ސައިކަލުގައި ދިޔަ މީހަކު ބިންމައްޗައް ވެއްޓުމާއެކު މިނިސްޓަރ މަހުލޫފް އެ މީހާއަށް އެހީވެ، އެމީހާ ޓެކްސީއަކަށް ލާފައި އޭޑީކޭ އަށް ފޮނުވި ކަމަށް މީސް މީޑިއާގައި ދައުރުވި ޕޯސްޓެއްގައި ވެއެވެ.\nއެހެންކަމުން އެ ވެއްޓުނު މީހާގެ އަނބިމީހާ(އާމިނަތު ހަމީދު) ވަނީ އެކަމަށްޓަކައި މިނިސްޓަރ މަހުލޫފަށް ޝުކުރު އަދާކޮށްފައެވެ.\nއާމިނަތު ވަހީދު ބުނެފައި ވަނީ ” އަޅުގަނޑުގެ ފިރިމީހާއަށް ދިމާވި ކުއްލި ހާލަތުގައި ހޮސްޕިޓަލަށް ގެންގޮސް ، އަޅުގަނޑަށް ދެވެންދެން އެހީތެރިވެދީ ، އަދި އޭގެ ފަހުންވެސް ހާލު ބައްލަވާ، ދެއްވި އެހީތެރިކަމަށް މަހުލޫފަށް ޝުކުރު އަދާކުރައްވާ ކަމުގައެވެ.”\nމީސް މީޑިއާގައި ދައުރުވަމުންދާ ފޮޓޯއިން ފެނިގެން ދިޔައީ ވެލާނާގެ ކައިރި، މަގުމައްޗަށް މީހަކު ވެއްޓިފައި އޮތްއިރު، އޭނާ ކައިރީގައި މިނިސްޓަރ މަހުލޫފް އިންނަ މަންޒަރެވެ. މިނިސްޓަރއާއެކު އިތުރު ބަޔަކުވެސް އެ މީހާ ކައިރީގައި އެ ވަގުތު ތިއްބެވެ.\nއެ މީހާ ބިންމައްޗަށް ވެއްޓުނު ވަގުތު ބޯޖެހި، ބޮލުން ލޭވެސް ފޭބި ކަމަށާއި، އަދި އެކަކަށްވެސް ކައިރިވާކަށް ނެކުރުނު ކަމަށްވެއެވެ.


Makunudhoo Dhaairaage Member HDH.Atollge Zuvaanunnah Olhuvaalan...\nމަކުނުދޫ ދާއިރާގެ މެމްބަރު ހދ. އަތޮޅުގެ ޒުވާނުންނަށް އޮޅުވާލަން މަސައްކަތްކޮށްފި\n2 މަސް, 1 ހަފްތާ,5ދުވަސް, 16 ގަޑި, 12 މިނެޓް, 1 ސިކުންތު ކުރިން 734 1 މަރިޔަމް އިސްއާދާ\nރައްޔިތުންގެ މަޖިލީހުގެ މަކުނުދޫ ދާއިރާގެ މެމްބަރު މުހައްމަދު ރާއީ ހދ. އަތޮޅުގެ ޒުވާނުންނަށް އޮޅުވާލަން މިއަދު ގެ މަޖިލީހުގައި މަސައްކަތް ކުރައްވައިފިއެވެ.\nނޭޝަނަލް ސޯޝަލް ޕްރޮޓެކްޝަން އެޖެންސީ އެންސްޕާ ގެ ޚިދުމަތްތައް ޖެންޑާ މިނިސްޓްރީއަށް ބަދަލުކުރުމަށް ހުށަހަޅާފައިވާ އިސްލާހަށް ބަހުސް ކުރައްވަމުން މައުޟޫއިން ބޭރަށް ޖެހިވަޑައިގެން މެމްބަރު ރާއީ ހދ. އަތޮޅުގެ ޒުވާނުންނާ މުޚާޠަބުކޮށް ވިދާޅުވީ، އެ އަތޮޅުގައި ރިސޯޓުތައް ޤައިމުކުރެވޭނެ ކަމަށާ، ސަރުކާރުން އެކުލަވާލި ޓުއަރިޒަމުގެ މާސްޓަރ ޕްލޭނުގައި ހދ. އަތޮޅުގެ ވާހަކަ ނެތް ނަމަވެސް އެ އަތޮޅުގައި ޓުއަރިޒަމް ތަރައްޤީ ކުރުމުގެ ފުރުޞަތު ކޮންމެ މީހަކަށްވެސް އެބަ އޮތް ކަމަށެވެ.\nއަދި ޕްރައިވެޓު ސެކްޓަރ ގައިވެސް އެ ފުރުޞަތު އެބަ އޮތް ކަމަށާ އެކުލަވާލެވުނު ޕްލޭނަށް ވުރެ އަދި މާ ބޮޑު ބިޔަ ޕްލޭނެއް ރައީސް ޞޯލިހު އާ މަޖިލިސް ރައިސް ނަޝީދު އާ ދެބޭފުޅުންގެ ވިސްނުމުގައި އެ ދާއިރާތަކާ މެދު އެބައޮތް ކަމަށެވެ.\nމަކުނުދޫ ދާއިރާގެ މެމްބަރު މި ފަދަ މޭރުމަކުން ވާހަކަދެއްކެވީ އަދުގެ ސަރުކާރުން ޓުއަރިޒަމް މާސްޓަރ ޕްލޭން ތައްޔާރު ކުރި އިރު އެ ޕްލޭނުން ހދ. އަތޮޅު ބާކީ ކޮށްފައިވާތީ އެ އަތޮޅުގެ ގިނަ ޒުވާނުން އެކަމާމެދު ނުރުހުން ފާޅުކުރަމުންދާ ދަނޑިވަޅެއްގައެވެ.\nއެހެންކަމުން އެ އަތޮޅުގެ ޒުވާނުން ބުނަމުން ދަނީ މެމްބަރު ރާއީ މަސައްކަތް ކުރައްވަނީ އެ ޒުވާނުން ލޯމަތީ އަނދުން އެޅުވުމަށް ކަމަށެވެ. އެހެންނަމަވެސް އެ ކަމަކީ ބަލައިގަނެވޭނޭ ކަމެއް ނޫންކަމަށްވެސް އެ ޒުވާނުން ބުނެއެވެ. ހދ.އަތޮޅަށް ޓުއަރިޒަމު ތަޢާރަފުކޮށްދެއްވީ ރައީސް ޔާމީންގެ ޒަޢާމަތުގައި ކަން ފާހަގަކޮށްލެވެއެވެ.\nއަދި އެ ދާއިރާގައި ޓުއަރިޒަމް ފުޅާ ކުރުމުގެ ގޮތުން އެމަނިކުފާނު އެޅުއްވި ހަރުދަނާ ފިޔަވަޅު ތަކުގެ ތެރޭގައި ކުޅުދުއްފުށީ އެއާޕޯޓުވެސް ހިމެނެއެވެ. އަދި ރައީސް ޔާމީނަކީ ރާއްޖޭގައި ޓުއަރިޒަމު ތަޢާރަފު ނުވެ ހުރި ގިނަ އަތޮޅުތަކަށް ޚާއްޞަކުރައްވައިގެން ޓުއަރިޒަމްގެ އެކި އެކި ޕްލޭނުތައް އެ ސަރަހައްދުތަކަށް އެކުލަވާލާ އެ ޕްލޭނުތަކުގެ މަސައްކަތްވެސް ފެއްޓެވި ވެރިއެއްކަން ފާހަގަކޮށްލެވެއެވެ.\nއަދި މި ކަމަކީ އ އަތޮޅުގެ ޒުވާނުންވެސް މިއަދު ގަބޫލު ކުރާ ހަގީގަތެއްކަންވެސް ފާހަގަކޮށްލެވެއެވެ.\nމަކުނުދޫ ދާއިރާގެ މެމްބަރު ރާއީ\nބ ބ 07 އޮގަސްޓް 2019 - 17:47\nހުރިހާ ސަރުކާރަކުން ވެސް ހދ އަތޮޅު ބާކީ ކޮށްފައިވަނީ


COVID -19 aa eku ulhen gina bayakah dhasvefai vaa kamah mabrooq vidhaalhuvejje – Iru\nކޮވިޑް-19އާ އެކު އުޅެން ގިނަ ބަޔަކަށް ދަސްވެފައިވާ ކަމަށް މަބްރޫކް ވިދާޅުވެއްޖެ\nކޮވިޑް 19އާ އެކު އުޅެން ގިނަ ބަޔަކަށް ދަސްވެފައިވާ ކަމަށް ނޭޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ)ގެ ތަރުޖަމާނު މުހައްމަދު މަބްރޫކް އަބްދުލް އަޒީޒު ވިދާޅުވެއްޖެއެވެ.\nއެ ސެންޓަރުގައި ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ، ކޮވިޑާ ދެކޮޅަށް ރާއްޖެއިން ހަނގުރާމަކުރަމުން އަންނަތާ ގިނަ ދުވަސްތަކެއް ވެއްޖެ ކަމަށާއި ކޮވިޑާއެކު އުޅުމަށް ގިނަ ބަޔަކަށް މިހާރު ދަސްވެފައިވާ ކަމަށެވެ.\nމަބްރޫކް ވިދާޅުވީ، ރާއްޖެއިން ކޮވިޑަށް ތައްޔާރުވީއިރު މައިގަނޑު ގޮތެއްގައި ކުރީ ތިން ކަމެއް ކަމަށެވެ. އެގޮތުން ކެޕޭސިޓީ އިތުރުކުރުމާއި، ކޮވިޑުގެ ފުރިހަމަ މައުލޫމާތު ރައްޔިތުންނަށް ފޯރުކޮށްދިނުމާއި، ކޮވިޑުގެ ނުރައްކަލުން ސަލާމަތްވެވޭނެ ގޮތްތައް ހޯދައި ބެލުމުގެ ކަންކަން ކުރި ކަމަށް ވިދާޅުވިއެވެ.\nކޮވިޑާ ދެކޮޅަށް ރާއްޖެއިން ކުރި މަސައްކަތުގެ ނަތީޖާ ފެންނަކަން ފާހަގަކުރައްވައި މަބްރޫކް ވިދާޅުވީ، ކޮވިޑުގެ ސަބަބުން ގިނަ ބައެއްގެ ދިރިއުޅުމުގެ ވައްޓަފާޅިއަށް ހެޔޮ ބަދަލުތަކެއް އައިސްފައިވާ ކަމަށެވެ. އެގޮތުން ގިނަ ބަޔަކު މިހާރު އުޅެނީ ގައިދުރުކޮށްގެން ކަމަށް ވިދާޅުވިއެވެ.


Habaru Thakah Gina Meehun Comment Kuranee Ragalhah Nukiya: Firstlady Fazna - Vaguthu\nރާއްޖޭގެ އަދަދު މިއަދު މައްޗަށް، ނަމަވެސް އިތުރު ބިރެއް ނެތް! - 17 ގަޑިއިރު ކުރިން\n7 މަސް ކުރިން ( ފެބުރުއަރީ 12, 2020 )\nއެމްއެންޔޫގައި ބޭއްވި ވޯކްޝޮޕް ޝަރަފްވެރިކޮށް ދެއްވައި ފަސްޓް ލޭޑީ ފަޒްނާ މިއަދު ވާހަކަ ދައްކަވަނީ. --- ވަގުތު އިމޭޖެސް: އިބްރާހިމް ޝާބިލް\nރާއްޖޭގެ ހަބަރުތައް ބަލަން ވަންނަ ގިނަ ބަޔަކު ކޮމެންޓް ކުރަނީ ހަމައެކަނި ސުރުހީ ކިޔާލުމަށް ފަހު ކަމަށާއި ހަބަރު ރަނގަޅަށް ނުކިޔާ ކަމަށް ރައީސް އިބްރާހިމް މުހައްމަދު ސޯލިހްގެ އަނބިކަނބަލުން، ފަސްޓް ލޭޑީ ފަޒްނާ އަހުމަދު މިއަދު ވިދާޅުވެއްޖެއެވެ.\nމޯލްޑިވްސް ނެޝަނަލް ޔުނިވަސިޓީ (އެމްއެންޔޫ) އާއި އޭޝިއާ ފައުންޑޭޝަން ގުޅިގެން ކުރިއަށް ގެންދާ ލެޓްސްރީޑް ވޯކްޝޮޕް ޝަރަފްވެރިކޮށް ދެއްވައި ފަޒްނާ ވިދާޅުވީ ގިނަ ދިވެހިން ފޮތާއި އެހެނިހެން ލިއުން ފަދަ ތަކެތި ކިއުމަށް ޝައުގުވެރިކަން ނުހުންނަ ކަމަށެވެ. އަދި އެކަން އެންމެ ރަނގަޅަށް ހާމަވަނީ އޮންލައިން ނޫސްތަކުގެ ކޮމެންޓު ބައި ބަލާލުމުން ކަމަށް ވެސް ފަސްޓް ލޭޑީ ފަޒްނާ ވިދާޅުވިއެވެ.\nއެމްއެންޔޫގައި ވޯކްޝޮޕް ފެށުމަށް ބޭއްވި ރަސްމިއްޔާތު. ---ވަގުތު އިމޭޖެސް: އިބްރާހިމް ޝާބިލް\nފަޒްނާ ވިދާޅުވި ގޮތުގައި ނޫސްތަކުގެ ކޮމެންޓު ބައިގައި ގިނަ މީހުން ކޮމެންޓްކޮށްފައި ހުންނަނީ ހަމައެކަނި ސުރުހީ ކިއައިފައެވެ.\nއެއްވެސް ލިއުމެއްގެ ހަގީގަތް އެ ލިއުމެއް ނުކިޔައި ދެނެގަންނަން ނޭނގޭނެ ކަމަށް ފަޒްނާ ވިދާޅުވިއެވެ. ނޫސްތަކުގައި ހުންނަ ސުރުހީތަކަށް ވުރެ އެ ސުރުހީގެ ދަށުން އަންނަ މައުލޫމާތުތައް ކިޔުން މާ މުހިންމު ވާނެ ކަމަށް ވެސް ފަޒްނާ ވިދާޅުވިއެވެ.\n"އަހަރުމެން ކޮންމެ ކަމަކާ މެދު ވެސް ބަހެއް ބުނެ، ނުވަތަ ކޮމެންޓެއް ކުރަން ވާނީ އެކަމުގެ ހަގީގަތް އެނގިގެން. އެހެން ނޫން ނަމަ، އެމީހާއަށް ހުރެވޭނީ ނޭނގުމެއްގެ ތެރޭގައި. ފޮތާއި އާޓިކަލްތައް ކިޔާ ވަރަކަށް ސިކުނޑި ތަނަވަސްވާނެ،" ފަޒްނާ ވިދާޅުވިއެވެ.\nއެމްއެންޔޫގައި ބޭއްވި ރަސްމިއްޔާތު. --- ވަގުތު އިމޭޖެސް: އިބްރާހިމް ޝާބިލް\nއެމްއެންޔޫގައި ބޭއްވި ވޯކްޝޮޕަށް އަލިއަޅުއްވާލައްވައި އެކަމަނާ ވިދާޅުވީ ކޮންމެ އުމުރެއްގެ މީހެއް ކަމުގައިވިޔަސް، ފޮތް ކިޔުމަކީ މުހިންމު ކަމެއް ކަމަށެވެ. އަދި އެ ފޮތްތަކުން ލިބޭ މައުލޫމާތުގެ އަލީގައި ދިރިއުޅުމުގެ އެކި ކަންކަމާ ކުރިމަތިލައި ކިޔަވާ ދަރިވަރެއް ކަމުގައިވާ ނަމަ، ކިޔެވުން ބައްޓަން ކުރާ ނަމަ، އެމީހަކަށް ކާމިޔާބީ ލިބޭނެ ކަމާ މެދު ޝައްކު ނުކުރައްވާ ކަމަށް ވެސް ފަޒްނާ ވިދާޅުވިއެވެ.\nމި ވޯކްޝޮޕަކީ އޭޝިއާ ފައުންޑޭޝަނާއި ދިވެހި ބަހުގެ އެކަޑަމީ އާއި ގައުމީ ކުތުބުހާނާ އަދި އެމްއެންޔޫ ގުޅިގެން އިނގިރޭސި ބަހުން ޝާއިއުކޮށްފައި ހުންނަ ދިވެހި ބަހުން ތަރުޖަމާކޮށް އޭޝިއާ ފައުންޑޭޝަންގެ އޮންލައިން ޕޯޓަލްގައި ހިމެނުމަށް ކުރިއަށް ގެންދާ ދެ ދުވަހުގެ ވޯކްޝޮޕެކެވެ. މި ވޯކްޝޮޕްގައި ދިވެހި ލިޔުންތެރިންނާއި އެޑިޓަރުން އަދި އަދަބިއްޔާތުގެ އެކި ދާއިރާތަކުގައި ހަރަކާތްތެރިވާ މީހުން ބައިވެރިވެއެވެ.\nފަސްޓްލޭޑީ ބައިވެރިވި އިވެންޓަކަށް ދިޔަ ނޫސްވެރިޔަކު ފައްސިވެއްޖެ\nއަމިއްލަ ބޭނުންތައް ފުއްދާލައިގެން ފަރުޖެހެން ނެތް - ފަޒްނާ\nފެބުރުއަރީ 12, 2020 11:25\nރަގަޅު ދިޔާ ހަކުރު ފުޅިއެއް ބޭނުންވެއްޖެ\nފެބުރުއަރީ 12, 2020 11:30\nތިހާ މޮޅީޔާ އެހެން މީހުނައް ހަބަރު ކިޔާދޭންވީނު\nފެބުރުއަރީ 12, 2020 11:34\nމިދައިތައަށް ހަޖަމު ނުވީދޯ ސަރުކާރާ އިދިކޮޅަށް ގިނަ ކޮމެންޓްތައް ކުރާތީ. ދައިތަ އިދެގެން އުޅޭ މީހާ ކައިރީ ބުނެބަލަ ކޮމެންޓްތައް ކިޔާށޭ. ސަރުކާރަށް އޮތް ތާއިދު އޮތްވަރު ބަލަން\nފެބުރުއަރީ 12, 2020 11:52\nދިވެހީން މިހާރު ލޯހުޅުވިއްޖެ!ތިހެން ދައްކާވާހަކައަށް ނަށާބެރުޖަހާނީ މީހުން އެކަނި!އެއީ ރީނދޫގުރޫޕް\nފެބުރުއަރީ 12, 2020 11:55\nއިބޫފޮތަށް ބަލަން ހުރެ ، ފޮތުގެ ގަޑުތަށް އުކަމުން ފޮޓޮ ނަގަތީހީވަނީ އެހެންމީހުންވެސް ކޮމެންޓްކުރަނީ ހަބަރު ނުކިޔައޭ .އިބޫ އަށް ތާއިދުކޮއް ލިޔެފަހުންނަ ކޮމެންޓްއެކަނި ހަބަރު ކިޔުމަށްފަހު ލިޔެފަ ހުންނަނީ ދުތަ ؟\nފެބުރުއަރީ 12, 2020 11:56\nއަހަރެމެން މީ ގަމާރުންނެއް ނޫން!ބުނަން ބޭނުން އެއްޗެއް ކޮމެންޓުގަ ހުންނާނީ!ހަމައިގަ ތިބެގެން ލޮލާލޯދިމާވާގޮތައް\nފެބުރުއަރީ 12, 2020 11:59\nހޫނ! އިންޑިޔާ ސިފައިން ތިބިކަން ނޭގިގެންތޯ އެމީހުން ފައްސާލަން ނުކެރިގެން އުޅެނީ އަދިވެސް ހަބަރުނުކިޔާ ކޮމެންޓުކުރީމަދޯ މައްސަލައަކަށްވަނީ\nފެބުރުއަރީ 12, 2020 12:06\nތީ މުޅިން ރަނގަޅުވާހަކައެއްނޫން. މިހަބަރު ކިޔާލީމަ ހީވަނީ ދައްކާނެވާހަކަ ނެތިވެގެން ދެއްކިވާހަކަ އެއްހެން. މިއައްވުރެން ޒިންމާދާރު ގައުމައް ރަންގަޅު ވާހަކަ އެއްކުން މާ ބުއްދިވެރި. ގިނަފަހަރު ރައްޔިތުން އެދި ގޮވާކަންތައް ސަރުކާރުން ކޮއް ނުދޭތީ އެ ހިޔާލުވެސް އެމީހަކައް ޖެހޭތަނެއްގައި ޖަހާލަނީ އޭރައްވެސް ކޮންމެވެސް ބަޔަކައް އިވޭނެ އަދި ފެންނާނެ. މިސާލަކައް ފްލެޓް ވެސް އެއްބަޔަކައް ދެނީ އެވާހަކަ ދުވަހަކުވެސް ސަރުކާރުން އަޑުނާހާ. ދެން ސިކުޑިގަ އެކަންތައް އިންނާތީ މީގަވެސް ލިޔެލެވިދާނެ އޭރައް އެމީހެއްގެ ސިކުނޑިއަށް ރިލީފެއް ލިބިގެންދާނެ އެއީ ވާގޮތަކީ. ޢެހެންކަމުން ވާނުވާއެނދިގެން އެންމެންގެ ވާހަކަ ދެއްކުން ވަރައް ރަނގަޅު ކަަމަނާ\nފެބުރުއަރީ 12, 2020 12:07\nދިވެހި ރާއްޖޭގެ ފަސްޓްލޭޑީ އަކީ އިސްލާމް ދީނައް ލޯބިކުރާ މީހެއްކަމުގައި ލައްވާންދޭވެ! އާމީން!\nފެބުރުއަރީ 12, 2020 12:15\nމެޑަމް އަދި ކިޔަކަސްނުވާނެ ކޮންމެވެސް ވަރެއްގެ އޮއްޓަރެއް ހުންނަންޖެހޭނެ.\nފެބުރުއަރީ 12, 2020 12:19\nމިދިޔަ ސަރުކާރުގައިވެސް ހާދަ އުނދަގޫވިއޭ އެސަރުކާރާ އިދިކޮޅަށް މީހުން ކޮށްފަ ހުންނަ ކޮމެންޓްތަކުގަ އޮއްޓަރެއް ނުހުންނާތީ. ކޮރަޕްޝަނޭ ކިޔައި އެންމެ ގަދައަށް ކޮމެންޓް އެޅި މީހުން 25 ބުރީގެ ހޮސްޕިޓަލެއް ނާޅާ ތިބެ، ގައުމެއްގައި ބްރިޖެއްނާޅާ ތިބެ، އެއަޕޯޓެއް ނުހަދާތިބެ، އެހެން ތަރައްގީގެ އެކިއެކި މަސައްކަތްތައް ކޮށްފައިނުވާ މީހުން ތިބެގެން ކޮމެންޓް އެޅި އެއްވެސް ފޮތެއްނުކިޔާ ދިރާސާއެއްނުކޮށް ލޯނުހުޅުވި ތިބެ. އޭރު އެކަން ވަރަށް ވައިގައި ހިފާފަ އޮތީ. އެންމެންވެސް ވަރަށް ގަޔާވި އެގޮތަށް ކަންނުބަލާ ލިޔެލާފަ ހުންނަ ގަމާރު ކޮމެންޓްކިޔާފަ މި ސަރުކާރަށް ވޯޓްލާން.\nފެބުރުއަރީ 12, 2020 12:27\nއެމްޑީޕީ ސަރުކާރު އަދި މަޖްލިސް ދީގެން ރައްޔިތުން ބިކަވެ ނިމިއްޖެ\nފެބުރުއަރީ 12, 2020 12:36\nދުވަހަކުވެސް ޚަބަރެއް ކިއީންތަ؟ ދެން ހަމަ ޕޯޑިއަމެއް ފެނުނީމާ އެ ކައިރީގައި ހުރެފައި މޮޅު ވާހަކައެއް ބުނެލީދޯ!\nފެބުރުއަރީ 12, 2020 12:39\nޥަރަށް އާރ ޓިކަލް ކިޔާފަ މި ބުނަނީ، ތި އޭށިޔާ ފައުންޑޭށަން އަކީ ވަކި ގައުމެއްގެ މަސްލަހަތާއި ފިކުރު ކުރިއަރުވަން މިސަރަހައްދުގެ ދާހިލީކަންކަމާބެހެން އުފައްދާފައޮތް އެއްޗެއް. މިހާރުވެސް ރާއްޖޭގަ އިސްލާމްދީނާއިމެދު ފާޑުފާޑުގެ ދިރާސާތައްކޮއްފަ ހުރިބައެއް.\nފެބުރުއަރީ 12, 2020 12:40\nމެޑަމް ކިޔަނީ ކޮމެންޓު ދޯ ... ޙަބަރު ކިޔާބަލަ\nފެބުރުއަރީ 12, 2020 13:03\nކަމަނާ ތި ކިޔަނީ ކޮމެޓް ބޯޓު ވާހަކަ ހޭ.\nފެބުރުއަރީ 12, 2020 13:10\nމަށައް ފެންނަނީ މެޑަމް ފަޒްނާ ކިއުމުގެ ބަދަލްގާ މެޑަމް ގަމާރުކިޔަން މި ލާދީނީ ބައިގަނޑު ހިތައް އެރިހާކަމެއްކޮއް ހިތައް އެރިގޮތަކައް ކަންތައްކޮއް ރައްޔިތުން ހަނާއެރުވިޔަސް އަހަރުމެންވީ ސާބަސްފުޅޭ ކިޔާފަ އަތްޖަހަންށޯ ކިހާރީތި ގަމާރަކަސް ތީފުކެއް ބޮޑުވަރު ވަރައްސަލާން މިސް ގަމާރައް\nފެބުރުއަރީ 12, 2020 13:13\nފެބުރުއަރީ 12, 2020 13:28\nފަޒުނާއަށް ދިވެހިންގެ އުދާސް ތަކެއް އެގިވަޑައެއް ނުގަން ނަވާނެއެވެ ދުނިޔޭގެ ލައްޒަތާ އުފާ ފިޔަވާ އެހެން ކަމެއް ތިބޭފުޅުން ނަކަށް ނޭގެއެވެ އާދައިގެ ރައްޔިތު މީހާގެ ލޮލުން ނީރާލާ އެންމެ ކަރުނަ ތިއްކެއްވެސް ފޮހެލަދޭން ކަމަނާ ތައްޔާރެއް ނޫނެވެ އަޅުގަނޑުމެެޑަމްފާތުން ނަށް ސެލިއުޓް ކުރަނީ އިންސާނިއްޔަތަށް ޓަކައި ވާ ގުރުބާނީ އަޅުގަނޑަށް ރީތިވާލެއް ބޮޑު ކަމުންނެވެ މަންޒަރު ދުށީތީއެވެ\nފެބުރުއަރީ 12, 2020 13:51\nކަލޭމެން ފަތުރަނީ ދޮގު މައުލޫމާތު ކަން އެނގޭތީ ވާގޮތް ތިހިރަ ފެންނަނީ.\nފެބުރުއަރީ 12, 2020 14:03\nއެހެންވީމަ މިލޭޑީ ސިކުނޑި ތަނަވަސް ކުރަން، ނޫސްތަކުގައި ލިޔެފައި ހުންނަ ޚަބަރު ނުކިޔާ ހަމައެކަނި ކިޔާނީ ކޮމެންޓާއި އިސްތިހާރުކަން އެގިއްޖެނުން ދޯ.......\nފެބުރުއަރީ 12, 2020 14:05\nހިތާމަހުރި 100 100 މުސްލިމު ގައުމެއްގެ ވެރިމީހާގެ އަބިކަބަލުން އަޅުއްވާފަ އިން ހެދުން މުސްލިމު އަންހެނާގެ އައުރައަކީ މޫނާއި ދެއަތްތިލަ ނޫން ހުރިހާތަނެއްކަމައްވާއިރުވެސް އެކަންގަބޫލުނުކުރެވޭތީ ދުއާއަކީ ﷲރަހިމަތްފުޅުން މިޚަމަނާއައް ހެޔޮވިސްނުންދެއްވުން..\nފެބުރުއަރީ 12, 2020 14:10\nމެޑަމޫ ތިޔަ ކިޔަނީ ހަމައެކަނި ދިވެހިން ކުރާކަމެއް ނޫން ހަމަ ދޮން މީހުންގެ ވެސް ހާލު. މާމޮޅު ވާހަކައެއް ކަމަށް ތިޔަ ވަހަކަ ތިޔަ ދައްކަނީ ދިވެހިން ދެރަކޮށްލަން\nފެބުރުއަރީ 12, 2020 14:14\nފެބުރުއަރީ 12, 2020 14:15\nޚަބަރު ނުކިޔާ ކޮމެންޓް އެކަނި ކިޔާތީ ތިހެން ބުނަން ތިޖެހުނީ. ރަނގަޅަށް ޚަބަރު ކިޔާފަ ކޮމެންޓް ކިޔާބަލަ. އޭރަށް ފަހުމުވާނީ ރައްޔިތުންގެ ހިތުގެ އުދާސްތައް.\nފެބުރުއަރީ 12, 2020 14:40\nމަލާމާތެއް ދޯ ތިޔަކޮށްލީ އިދިކޮޅަށް ލިޔާ މީހުނަށް.\nފެބުރުއަރީ 12, 2020 14:42\nބަލަ ނުކިޔާ ކޮމެންޓުކުރާމީހުން އެކަންކުރަނީ ކަމަނާ އަރިހުގައި ތިބެގެންތޯ، ނޫނީ ކަމަނާ ބުނެގެންތޯ؟\nފެބުރުއަރީ 12, 2020 14:51\nއެންމެ ފަހަރަކުވެސް އަހަރެމެން ކުރާ ކޮމެންޓުތައް ކިޔާލަ ބަލަ ވަގުތެއް ވަންޏާ! އިނގޭނެ ތާއީދު އޮތީ ކާކަށްކަން\nފެބުރުއަރީ 12, 2020 14:58\nދައިތަ ހަބަރު ކިޔާތަ އަބަދުވެސް ބައިސްކަލް ދުއްވުމާއި ފެތުމުގަ އުޅޭ ދައިތަގަޑެއް ތީ\nފެބުރުއަރީ 12, 2020 15:08\nއަހަރުމެން ކޮމެންޓް ކުރަނީ ޚަބަރު ރަނގަޅަށް ކިޔާފަ. ހިތް ނުރުހޭ ކޮމެންޓް މާ ގިނަވަނީ ދެއްތޮ. އެހެންވާނީ. ކަންކަން ރަނގަޅަށް ނުކުރެވެންޏާ.\nފަސްޓްލޭޑީ ދުވަންއުޅެފަ ނިކުމެ ކުއްލިއަކަށް ދިވެހިން އުޅޭނޫޅޭގޮތުގެ ވާހަކަ މި ފެށީ! ފަސްޓްލޭޑީ ތި ވާހަކަދައްކަނީ އެއްވެސްވަރަކަށް ދިރާސާކުރުމެއްނެތި!\nފެބުރުއަރީ 12, 2020 15:11\nމީނައަށް ވަރަށް އިނގޭ.\nފެބުރުއަރީ 12, 2020 15:15\nރިހާކުރުފުޅިއެއް ލިބިދާނެ ތަ؟\nފެބުރުއަރީ 12, 2020 15:21\nކަމަނާ ގެ ވިސްނުން ތިހުރީ ރަނގަޅަކައްނޫ ފިރިސޮރު ކައިރީ ބުނެބަލަ ގައުމައް ވަމުން މިދަނީ ކިހިނެއް ހޭ ބުނީމެއްނޫހޭ އެއްވސް ރައްޔިތެއްގެ ވަޒީފާގެ ބިރުވެރި ކަމެއް ނޯނާނޭ ފިކުރު ތަފާތުވިއަކަސް އެކަމަކު މިވަނީ ކިހިނެއް\nފެބުރުއަރީ 12, 2020 15:30\nވަގުތު އެކަނި ސަރުކާރާ ދެކޮޅު ކޮމެންޓް ބަލާގަންނަނީ. އެހެންކަމުން ކަމަނާވެސް ކޮމެންޓް ކިޔާގެން ސަރުކާރުގެ ކަންތައްތައް އިސްލާހު ކުރާނެ ކަމަށް ދެކެން\nފެބުރުއަރީ 12, 2020 18:44\nމީ ވަރަށްރަނގަޅު ވާހަކައެއްް!\nފެބުރުއަރީ 12, 2020 15:46\nއެހެންވީމަ ވެރިކަމައްއަންނައް ވަޢުދުވާއިރު އެއީފުއްދޭނެ ވަޢުދެއްތޯ ނޫނީރައްޔިތުން ގުނބޯހައްދަން ބުނާބަހެއްތޯ ވިސްނަންނުޖެހޭ ކަމެއްތޯ\nފެބުރުއަރީ 12, 2020 16:14\nމީޑިއާ ތަކަށް ފައިސާ ބަހަމުން ދާއިރުވެސް ކޮމެންޓުތައް ފެންނަ ގޮތަށް ހަދާތީ މައްސަލައަކަށް ވަނީނަމަ ޕީ އެސް އެމް ނިއުސްގޮތަށް ކޮމެންޓް ނުކުރެވޭ ގޮތައް ހަދާލާ\nފެބުރުއަރީ 12, 2020 16:46\nމި ދައިތަ ވެސް ހާދަ އަނގަ ދިޔާވެގެން ނޭ މި އުޅެނީ. މި ދައިތަ ކޮމެންޓް ތައްކިޔާވާ ހަކަތާމީ. ދައްކާނެ އޮއްޓަރު ހުރި ވާހަކަ އެއް ނެތިއްޔާ އަނގަ ނުތަޅަ ހުރެބަލަ...\nފެބުރުއަރީ 12, 2020 16:53\nބިޑިއްތަ މެން އެމްޑީއެންގައި ތިބެ ޝާއިޢުކުރި ލާދީނި އަދި ހަޤީގަތާއި ޙިލާފު ޙަބަރު ތައް އަހަރެމެން ކިއިން.\nފެބުރުއަރީ 12, 2020 16:54\nފެންނުވަރާ ގުރޫޕް ކުދިން މިކަހަލަ ކަނޑުކޮސް ވާހަކަ ދައްކާނެ.\nފެބުރުއަރީ 12, 2020 17:09\nޢަހަ. ސިޔާސީ ނުވާނަމޭ ބުނި މީހާއަށް މިވަނީ ކީއް.\nފެބުރުއަރީ 12, 2020 17:48\nކޮމެންޓް އަށް ވުރެ މުހިންމީ މިޢުޅެނީ ރައްޔިތުންނަށް ދޭންޖެހޭ ލާރި ނުލިބިގެން އެ ލިބެނީ ކޮންބަޔަކަށް ތޯ ކަމަނާ ބަލާދީބާ\nފެބުރުއަރީ 12, 2020 18:29\nކިޔަންޖެހޭ އެއްޗިހި ނުކިޔާ މީހުން އައުރަ ނިވާކުރަންވެސް ނޭނގިފަ ތިތިބެނީ.\nފެބުރުއަރީ 12, 2020 18:55\nހާދަ ހަޑި ފަސްޓް ލޭޑިއެއް..\nފެބުރުއަރީ 12, 2020 19:46\nޙެދުން ބަދަލުކޮއް ބުރުގަ އަލަބަލަ ތި މުސްލިމެއްތަ\nފެބުރުއަރީ 12, 2020 19:52\nއަންމުކުރި އެމްޑީއެންގެ ރިޕޯޓު ގެ ވާހަކަ ދައްކަން މާތަހިރުވާނެ. މެޑަމް ފާތުން ހެދިގެން އެބައުޅޭ އެއް ނޫން. ވައިވެސް ނޭޅޭނެ\nފެބުރުއަރީ 12, 2020 20:59\nޚަބަރު އެއްކޮއްކީ އަނބުރާގަންނަ ގޮތްވަނީ ދެންކިހިނެއްތޯ އެއްކޮއްކިޔާނީ؟\nފެބުރުއަރީ 13, 2020 10:44\nމި ޚަބަރަށް މަ ކޮމެންޓް މިކޮއްލީ، ލަނގޮޓި މަރައިގެން ހުރި އަންހެނެއްގެ ފޮޓޮއެއް ފެނިފަ މިއީ ކާކުކަމެއް މީނަ މިކިޔަނީ ކީކޭކަމެއް މަށަކަށްނޭގޭ\nމާޗް 2, 2020 09:48\nމެޑަމް ފަޒްނާ ވިދާޅުވިޔަސް ތިއީ ހަމަ ތެދު ވާހަކަ ފުޅެއް! ދިވެހިންނަކީ މާކަބޮޑަކަށް ފޮތް ކިޔުމުގެ އާދަ އަށަގެންފައިވާ ބަޔެއް ނޫން! އަހަރުމެންގެ ސިޔާސަތު ކަނޑައަޅާ ޤާނޫނު ހަދަން މަޖްލިހުގަ ތިބޭ މެންބަރުންވެސް ހިޔެއް ނުވޭ މާކަބޮޑަކަށް ފޮތް އެއްޗެތި ބައްލަވާ ހައްދަވާހެނެއް!\nއަޅުގަނޑު ތައުބާ ވެއްޖައިން، މައާފް ކޮށްދީ - އަދީބު


Majileehugai fihaara gai restaurent adhi gym eh hadhanee | ThePress\nމަޖިލީހުގައި ފިހާރައަކާއި ރެސްޓޯރަންޓު އަދި ޖިމެއް ހަދަނީ\nރައްޔިތުންގެ މަޖިލީހުގެ އިދާރާގައި ފިހާރައަކާއި ރެސްޓޯރަންޓަކާއި އަދި ޖިމެއް ވަރަށް އަވަހަށް ހުޅުވާނެ ކަމަށް ރައްޔިތުން މަޖިލީހުގެ ރައީސް ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ވާހަކަދައްކަވަމުން މަޖިލީހުގެ ރައީސް ވިދާޅުވީ މަޖިލީހުގެ އާ އިމާރާތުގެ ގިނަ ތަންތަން ހިންގާނީ މަޖިލީހުގެ ސޯޝަލް ކްލަބުން ކަމަށެވެ. އެމަނިކުފާނު ވަނީ މަޖިލީހުގައި ހުޅުވާ ރެސްޓޯރަންޓް، އާ އިމާރާތުގެ ޓެރަހުގައި ގާއިމް ކުރާނެ ކަމަށް ވިދާޅުވެފައެވެ.\nރައީސް ނަޝީދު ވިދާޅުވީ ދާއިރާގެ ރައްޔިތުންނާއި ވެސް ރެސްޓޯރަންޓުގައި ބައްދަލު ކުރެވޭނެ އިންތިޒާމު ހަމަޖެއްސުމުގެ މަސައްކަތް ވެސް ކުރަމުން އަންނަ ކަމަށެވެ. މި ތަންތަނުގެ އިތުރުން އާ އިމާރާތުގައި މެންބަރުންނަށް ކިއުބިކަލްތަކެއް ގާއިމް ކުރުމަށް ނިންމާފައިވާ ކަމަށާއި އެތަންތަނުގައި މެންބަރުންގެ މުވައްޒަފުންނަށް މަސައްކަތް ކުރެވޭނެ ކަމަށްވެސް ރައީސް ނަޝީދު ވިދާޅުވިއެވެ.\nމަޖިލީހުގެ ސޯޝަލް ކްލަބުގައި މަޖިލީހުގެ އިދާރީ މުވައްޒަފުން ތިއްބެވި ނަމަވެސް މެންބަރުންނަށްވެސް އެ ކްލަބުގައި ބައިވެރިވުމުގެ ފުރުސަތު އޮންނާނެ ކަމަށް ރައީސް ނަޝީދު ވިދާޅުވިއެވެ.\nރައްޔިތުންގެ މަޖިލީހުގެ އާ އިމާރާތުގައި ގާއިމްކުރާނެ ތަންތަނާއި ގުޅޭ ގޮތުން ރައީސް ނަޝީދު ވާހަހަދެއްކެވިއިރު އެތަނުގެ ބިންގާ އަޅާ މަސައްކަތް ފެށީ ރައީސް ނަޝީދުގެ ވެރިކަމުގައި 2011 ވަނަ އަހަރުގެ ތެރޭގައެވެ. އަދި އެތަނުގެ މަސައްކަތް ނިންމާ މަޖިލީހާ ހަވާލުކޮށްފައި ވަނީ މިދިޔަ އަހަރުގެ އޭޕްރީލް މަހުގެ 10 ވަނަ ދުވަހުއެވެ.


La Liga raees Tebas ge hoonu hamalaa eh: ''Nasser heekuranee aharemen miee moyain kamah'' - One Online\nޓެބާސް (ކ) އަދި ނާސިރު (ވ) ---\nޕީއެސްޖީގެ ޓްރާންސްފާތަކާއި، ފުޓުބޯޅައިގެ ޕްރޮޖެކްޓާ ބެހޭގޮތުން އެ ކްލަބުގެ ރައީސް ނާސިރު އެލް ހެލައިފީ ދެއްކި ވާހަކަތަކަށް ލަލީގާގެ ރައީސް ހަވިއޭ ޓެބާސް ރައްދު ދީފިއެވެ.\nޕީއެސްޖީއާއި ލަލީގާ ފެންނަނީ ބަހުގެ ހަމަލާތަކެއްގައި އޮތް ތަނެވެ. ޕީއެސްޖީއާއި ލަލީގާގެ ގުޅުން އެންމެ ބޮޑަށް ގޯސްވެފައި ވަނީ ކިލިއަން އެމްބާޕޭގެ ޓްރާންސްފާ ކަންތައްތަކުގެ ސަބަބުންވެސް މެއެވެ. މިދިޔަ ސީޒަނުގައި އެމްބާޕޭ ލަލީގާގެ ރެއާލް މެޑްރިޑަށް ދާން އެދުމުން އެކަމަށް ޕީއެސްޖީގެ ރައީސް ނާސީރު ހުރަސް އަޅާފައިވާ އިރު، މި ސީޒަނަށްފަހު އެއްބަސްވުން އާކޮށް ނާސިރު ވަނީ އެމްބާޕޭ ކްލަބުގައި މަޑުކުރުވައިފައެވެ.\nމިދިޔަ ސީޒަނަށްފަހު ޕީއެސްޖީއާއެކު އެމްބާޕޭ ހަދާފައިވާ އެއްބަސްވުން ހަމަވާން އޮތް ނަމަވެސް، ނާސިރު ވަނީ ބޮޑު އަގު ހުށަހަޅައި، ބޮޑު އެއްބަސްވުމެއްގައި އެމްބާޕޭއާއެކު ޕީއެސްޖީ ސޮއިކުރުވައިފައެވެ. އެމްބާޕޭ ޕީއެސްޖީގެ އެއްބަސްވުން އާކުރީ ރެއާލަށް އަނގަބަހުން އާއެކޭ ބުނެ، ހުރިހާ ކަމެއް ނިމުމަކަށް ގާތް ވެފައި އޮއްވައެވެ. އެކަމުގެ ހިތްހަމަ ނުޖެހުމުގައި ލަލީގާއިން ވަނީ ޕީއެސްޖީގެ މައްސަލަ ބަލަން ޔޫއެފާއަށްވެސް ހުށަހަޅައިފައެވެ.\nޕީއެސްޖީން ފުޓުބޯޅައިގެ އެތިކްސް ހަލާކުކޮށްލައި، ފީފާގެ ފައިނޭންޝިއަލް އުސޫލުތައްވެސް ފުނޑާލާ ކަމަށް ލަލީގާއިން ބުނެފައިވާ އިރު، ލަލީގާގެ ރައީސް ޓެބާސް ވަނީ ފާޅުގައި ޕީއެސްޖީއަކީ "ފުޓުބޯޅަ ހަލާކުކުރާ ކްލަބެއް،" ކަމަށް ބުނެފައެވެ.\nއެ ވާހަކަތަކަށް ޕީއެސްޖީގެ ރައީސް ނާސީރު ވަނީ ރައްދު ދީފައެވެ. ނާސިރު ވިދާޅުވެފައި 180 މިލިއަން ޕައުންޑް ރެއާލްއިން ހުށަހެޅުމުންވެސް އޭނާ އެމްބާޕޭ މަޑުކުރުވީ، އެމްބާޕޭގެ ހިތް އޮތީ ޕީއެސްޖީގައި ކަމަށްވާތީ ކަމަށެވެ. ނާސިރު ވިދާޅުވީ އެމްބާޕޭގެ އާއިލާއިންވެސް ބޭނުންވީ ރެއާލަށް ބަދަލުވާން ނަމަވެސް، ޕީއެސްޖީގައި އޭނާ މަޑުކުރީ ކްލަބަށް، ގައުމަށް، އަދި ޕީއެސްޖީގެ ސްޕޯޓިން ޕްރޮޖެކްޓަށް އޮތް ލޯބީގެ ސަބަބުން ކަމަށެވެ. ފައިސާގެ އެއްވެސް ދަހިވެތި ކަމެއް އެމްބާޕޭގެ ނެތް ކަމަށްވެސް ނާސިރު ވިދާޅުވިއެވެ.\nލަލީގާގެ ރައީސަށް އަމާޒުކޮށް ނާސިރު ވިދާޅުވީ ޕީއެސްޖީން ކަންކަން ކުރަނީ ކުރެވޭނެ ގޮތްތައް ހޯދައިގެން ކަމަށާއި، އެހެން ލީގުތަކުގެ ވާހަކަ ދެއްކުން އެއީ ހުތުރު ކަމެއް ކަމަށެވެ. ނާސިރު ވިދާޅުވީ އެއްވެސް ބައެއްގެ ދަށުވެ، ބާރު ނެތް ކްލަބެއްގެ ގޮތުގައި ޕީއެސްޖީވެސް އަބަދު ނޯންނާނެ ކަމަށާއި، ޕީއެސްޖީގެ ސްޕޯޓިން ޕްރޮޖެކްޓާއެކު ކުރިއަށް ދާނެ ކަމަށެވެ. ނާސިރު އެ އިންޓަވިއުގައި ރެއާލްގެ ރައީސް ފްލޮރެންޓީނޯ ޕެރޭޒް އިސްވެ ހަދަން އުޅުނު ސުޕަ ލީގު "މަރުވެފައިވާ" ކަމަށްވެސް ވިދާޅުވިއެވެ.\nއެ ވާހަކަތަކަށް ރައްދު ދެމުން ލަލީގާގެ ރައީސް ޓެބާސް ކުރެއްވި ޓުވީޓެއްގައި ވިދާޅުވީ ނާސިރު ހީކުރާ ކަހަލަ މޮޔައިންނަށް ނުވާނެ ކަމަށެވެ.\n"ނާސިރު ހީކުރަނީ އަހަރެމެން މިއީ މޮޔައިން ކަމަށް. އޭނާގެ ދޮގުތަކާއެކު، ބޮޑާކަމާއި ކިބުރުވެރިކަމާއެކު އެ ދައްކާ ވާހަކަތަކުން ކަންކަން ސިއްރެއް ނުވާނެ. ޕީއެސްޖީއަށް ގަވާއިދާ އުސޫލުތައް މިއަދަކު ނެތް. އިންޓަވިއުތައް ދީގެން އަހަރެމެންނަށް ފިލާވަޅު ނަގައިދޭން ވިސްނާނެ ކަމެއް ނެތް. އޮޅުވާނުލައި، ސަސްޓެއިން ފުޓުބޯޅައަކަށް އަހަރެމެން ސާބިތުކަމާއެކު މަސައްކަތް ކުރާނަން،" ޓެބާސް ވިދާޅުވިއެވެ.\nޕީއެސްޖީގެ މައްސަލަ ޔޫއެފާއަށް ރަސްމީކޮށް ލަލީގާއިން ހުށަހަޅާފައިވީ ނަމަވެސް، އަދި އެކަމަށް ޔޫއެފާއިން ބަހެއް ބުނެފައެއް ނުވެއެވެ.\nގުޅޭ ޓެގު ސްޕެނިޝް ލަލީގާ ޕީއެސްޖީ ފުޓްބޯޅަ\nއަންނަ ސީޒަނުގައި ރެއާލް ސަޕޯޓަރުންނަށް ފެންނާނީ ތަފާތު މޮޅު ހަޒާޑެއް: މާޓިނޭޒް\nމާސެލޯގެ ކަރުނައިގެ އަލްވަދާއެއް، ރައުލްއާއި އެންސެލޯޓީވެސް ރޮއްވާލި!


WAMCO in dustbin kothalhu vikkan fashaifi | Mihaaru\nވެމްކޯ އިން ޑަސްބިން ކޮތަޅު ވިއްކަން ފަށައިފި\n24 އެޕްރީލް 2020 - 21:12\nކޮވިޑް-19 އާ ގުޅިގެން މާލެ ލޮކްޑައުން ކޮށްފައިވުމާ އެކު ކުނި އަޅާނެ ކޮތަޅު ލިބުން ދަތިވުމުން ކޮތަޅު ވިއްކަން، ކުނި އުކާލަދޭ ކުންފުނި ވެމްކޯ އިން މިއަދު ފަށައިފި އެވެ.\nބޮޑު ސައިޒުގެ 60 ކޮތަޅުގެ ބޮނޑިއެއް ވިއްކަނީ 150ރ. އަށެވެ. އެ ކުންފުނީގެ ނަމްބަރު 7621666 އަށް ގުޅައި އޯޑަރު ދިނުމުން ދެ ދުވަސް ތެރޭ މާލެ ސަރަހައްދުގެ ގެތަކަށް ކޮތަޅު ގެންގޮސް ދޭނެ ކަމަށް އެ ކުންފުނިން ބުންޏެވެ.\n📢 You asked, we listened. From now on, we're selling and delivering dustbin bags to you!\n✨ Simply message us at 7621666 on Viber (no calls) between 10:00 am - 16:00 pm and carefully follow the instructions below graphic to receive your bags in justafew days! pic.twitter.com/r8STcKylvA\n— WAMCO (@WAMCOmv) April 24, 2020\nކޮތަޅު ވިއްކާކަން އިއުލާންކޮށް ވެމްކޯއިން ކުރި ޓްވީޓް-\nވެމްކޯގެ މާކެޓިން އެންޑް ޕީއާރު އޮފިސަރު އަހުމަދު އާޒިމް ވިދާޅުވި ގޮތުގައި މިއީ ކުނި އަޅާނެ ކޮތަޅު ނެތިގެން ޝަކުވާތައް ލިބެން ފެށުމުން ވަގުތީ ގޮތުން ފެށި ހިދުމަތެކެވެ. ކޮންމެ ގޭބިސީއަކަށް ގިނަ ވެގެން އެއްފަހަރާ ވިއްކަމުން އަންނަނީ ތިން ބޮނޑި ކޮތަޅު ކަމަށް ވެސް އޭނާ ވިދާޅުވި އެވެ.\n"ސިއްހީ ކުއްލި ހާލަތުގެ ތެރޭގައި ދޭ ހިދުމަތެއް މިއީ. މާދަމާ އިން ފެށިގެން ޑެލިވަރީ ކޮށްދޭން ފަށާނަން،" އާޒިމް ވިދާޅުވި އެވެ.\nލޮކްޑައުންއާ އެކު އަގު ބޮޑުވި ތަކެތީގެ ތެރޭގައި ކޮތަޅު ވެސް ހިމެނެ އެވެ. ކުރިން 100ރ. އަށް ލިބުނު ކޮތަޅު ބޮނޑިއެއްގެ އަގު ބައެއް ފިހާރަތަކުން ވަނީ 200ރ. އަށް ބޮޑުކޮށްފަ އެވެ.\nމުޅި މާލެ ލޮކްޑައުން ވުމާ އެކު ވެސް ގޭގެއިން އުކާލާ ކުނި މެނޭޖް ކުރުމުގެ މަސައްކަތް ވެމްކޯ އިން އަންނަނީ ކުރަމުންނެވެ. ނަމަވެސް ކުރިއާ ހިލާފަށް މިހާރު އެޕާޓްމަންޓްތަކަށް ކުނި ބަލައި ވެމްކޯގެ މުވައްޒަފުން ނާރަ އެވެ. އެޕާޓްމަންޓްތަކުން މަގުތަކަށް ކުނި ބޭލުމުން ވެމްކޯ އިން އުކާލަދެ އެވެ.\n13 ކޮމެންޓް, 28 ރިއެކްޝަންސް\nމިހާރުދެއްކުމައްފެށުނީ ވެހިކަލުކޮޅުވިއްކަނީކޮއްއިރަކުއްތަ މައްމަގެ އުގުގައިއޮއްފައްޓަރުބާ ކޮބާބާ؟\nވެމްކޯ ފެށިގެންދިޔައީ ދިވެހިންގިނަ ދިވެހި މުވައްޒަފުންގެ ތަނެއްގެގޮތުގަ ނަމަވެސް ދިވެހިންނިލިބި މިޔަދުވަނީ ބިދޭސީންގެންގުޅެންޖެހިފަ ސަބަބަކީ ކޮބައިބާ؟\nތީ ހަމަ ވިޔަފާރީގެ ސެލްސް އިތުރުކުރަން ހިންގާކަމެއް. ކޮތަޅު އތެރެކުރާމީހުން އީޕީއޭ އިން ބައޯޑިގްރޭޑަބްލް ކަމަށް ފާސްކޮއްގެން އިމްޕޯޑް ޑިއުޓީ ކުޑަކޮއްގެން ވިއްކަނީ ހަގީގަތުގައި ބައޯޑިގްރޭޑަބުލް ކޮތަޅެއް ނޫން.\nވެމްކޯގެ ކުނުއުކާލުމުގައި މަސައްކަތްކުރާމީހާގެ އެންމެ ދަށް މުސާރައަކީ 15000ރ ކަމުގައި ހަމަޖައްސަވާ %100 ދިވެހިން މިކަމުގައި ބޭނުންކުރުމަށް 100 މުވައްޒަފުން ކުންފުންޏަށް ނެގުމަށް ސަރުކާރުން ކުންފުންނަށް އަންގާ މިހާރުތިބި ބިދޭސި މުވައްޒަފުންނަށް ޤަވާއިދާއި އެއްގޮތަށް ނޯޓިސްދެއްވާ ވާރކްވީސާ ކެންސަލްކޮށް އެމީހުންގެ ޤައުމަށް ފޮނުވާލަން އަމުރުކުރައްވާ. # ފިނޭންސަށް މިކަން ކުރެވޭނެ. އަދި މިކަމަށް ކުންފުންޏަށް ސަބްސިޑައިޒްކުރެވިދާނެ. މިވަގުތަށް މިބަދަލުވަރަށްމުހިންމު.\nވެމްކޯ އިން ޕްލާސްޓިކް ކޮތަޅު ވިއްކުމުގެ ބަދަލުގަ އުކާލާ ޕްލާސްޓިކް ހުސް ފުޅިއަށް އަޅާފަ ކުނި ނެރުމަށް އެދުން މާ ރަނގަޅުވާނެ.5ލިޓަރގެ ފެން ފުޅިއަކަށް3ކިލޯއެއްހާ ކުނި އެޅޭނެ. އަދި ޕްލާސްޓިކް ކޮތަޅަށްވުރެ ލީކުވުންވެސް ކުޑަވާނެ. އާދައިގެ އިސްރާފު ކުޑަ ގޭބިސީ އަކުން އުކާލާކުނި، ގިނަވެގެން5ލިޓަރގެ2ފުޅިއަށް އެޅޭނެ. މިއީ ހައެއްކަ އަހަރުގެ އަމިއްލަ ތަޖުރިބާ؟\nތިފުޅި ލިބެނީ ހިލޭތަ؟ ދެންކޮތަޅަށް ނުލާ ހުންނަ އެއްޗެހި ވެމްކޯއިން ނުގެންދާކަން ނޭނގެނީތަ؟\nވަރަށް ވަރަށް ރަގަޅު ޚިޔާލެއް.\nޢަހަރެމެންނަން ފުޅިއެއް ފުރެނީ ދެދުވަހުން. މިހާރު ވެސް ތިގޭގަ2ފުޅި ފުރާލަންތަ ؟ ތިވަރަށް އިސްރާފު ނުކުރޭ\nއޭ ވެމްކޯ. އަދިވެސް ތިޔަ ސިންގަލް ޕްލާސްޓިކް އެއްޗެހި ތަ ކުރިއަރުވަންވީ. ދީބަލަ2ޑަސްބިން. އެކައްޗަށް ހުސް ކާއެއްޗެހި ދަޅާ ފުޅިއާ ޕްލާސްޓިކާ ކަރުދާހާ ނުލާ. އަނެއް ޑަސްބިނަށް ކާއެއްޗެހި ނޫން ހުރިހާ ސާމާނެއް. މަތިޖެހި. ހެދުނު ބަހައްޓާނަން ތިރީގައި. އެޑަސްބިންތައް ވެމްކޯގެ ޓްރަކަށް ހުސްކޮށްލާފައި ކާއެއްޗެހި ކާދަށް ހަދާފައި ދަނޑުވެރިންނަށް ވިއްކަބަލަ. ކިހާ ދެރަކަމެއް މީ. ކަލޭމެން ވަންނަންވީކާދު ބިޒްނަސްއަށް. ޕްލާސްޓިކް ކޮތަޅު ބިޒްނަސްއަަކަށް ނޫން.\nނަމުން ތިމާވެއްޓާެައްޓެހި ކޮތަޅު\nމިކޮމެންޓަށް ޑިސްލައިކްދިނީ ކޮތަޅު އެތެރެކުރާ މީހުންތަ? މީވަރަށް ރަނގަޅު ހިޔާލެއް. ސެނިޓަރީނެޕްކިނާއި ނެޕީ ފަދަ ތަކެތި ފިޔަވައި އެހެން ހުރިހާއެއްޗެއް ރިސައިކަލް ކޮށްބަލަ. އެތަކެއްޗަށް ޗަކިން ޑަސްބިނެއް. ކޮންމެ ގޭބީސީއަކަށް3ބާވަތުގެ ކުނިއަޅަން3ޑަސްބިންދީބަލަ. ރިސައިކްކުރާކުނި ވަކިކުރަން ކުރަންޖހޭ މައްކަތްވެސް ކުޑަވާނެ.\nކޮތަޅުނުލައްވާ ހުންނަ ޑަސްބިންތަކެއްތަ؟ ސާފުކުރާނެ މީހުންވާނެތަ ކޮންމެ ދުވަހަކު؟\nކުރިއަށްއޮތީއިޤްތިސާދީ ތަދުމަޑުކަން. ޕްރައިވެޓް ސެކްޓަރތަކުން ގިނަބައެއްގެ ވަޒީފާ ގެއްލުމާއި މުސާރަ ނުލިބުންފަދަ ކަންކަން ކުރިމަތިވާނެ. # ވެމްކޯގައި މިވަގުތުތިބި ބިދޭސިންފޮނުވާލަން ފުރުސަތުހޯދުމަށާއި، އަދި މިދަނޑިވަޅުގައި ހާލުގައިޖެހިފައިވާދިވެހިންނަށް އާމްދަނީހޯދަންޖާގަދެއްވުމަށް 100 ވަރަކަށް ދިވެހިމުވައްޒަފުން ކުންފުންޏަށްނަގާން ފުރުސަތުހުޅުވާލަންވީ ނޫންތޯ؟ # ސަތޭކަމީހުން ވަޒީފާއަށްނެގުމުން3މަސްފަހުން ގޯސްމީހުންބޭރުކުރާން ފުރުސަތުއޮންނާނެ.\nސިއްހީ ކުއްލި ހާލަތުގެ ތެރޭގައި ކޮންމެރެޔަކު މަގުތަކަށް މީހުން ނެރިގެން ސާފުކުރުމުގެ ބަދަލުގައި ދެރޭން އެއްރޭ ނެރުން ބުއްދިވެރި .


Shilpa Shetty Raajje Ais Mas Beynumugaives Vaguthu Heydhakohffi - Vaguthu\nޝިލްޕާ ޝެޓީ ރާއްޖެ އައިސް މަސް ބޭނުމުގައިވެސް ވަގުތު ހޭދަކޮށްފި\nބޮލީވުޑްގެ ކުރީގެ މަޝްހޫރު ބަތަލާ ޝިލްޕާ ޝެޓީ ރާއްޖޭގައި ޗުއްޓީ ހޭދަކުރަމުން އެބަދެއެވެ.\nފިރިމީހާ ރާޖް ކުންޑްރާ އާއި ދަރިފުޅު ވިއާމްއާއެކު އޭނާ ރާއްޖޭގައި ޗުއްޓީ ހޭދަކުރަމުން އަންނަކަމަށް އިންޑިއާގެ ނޫސްތަކުންވެސް ކަށަވަރުކޮށްދޭއިރު، އޭނާ ދަނީ މީސް މީޑިޔާގައި ފޮޓޯތައް ހިއްސާ ކުރަމުންނެވެ.\nއެ ފޮޓޯތަކުގެ ތެރެއިންވެސް ގިނަ ބައެއްގެ ލޮލުގައި އަޅައިގަތީ ޝިލްޕާް މަސް ބޭނުމުގައި އުޅުނު މަންޒަރު ފެންނަ ފޮޓޯއެވެ. ޝިލްޕާ މަސް ބޭނުމުގައި އުޅުނުއިރު، އޭނާއަށްވެސް އެއީ ފަސޭހަކަމެއް ނޫންކަން ވަނީ އެނގިގެން ގޮސްފައެވެ.\nRealised “Fishing” ain’t that easy... not my thing at least !!???♀But my son caught the most whilst @rajkundra9 says he already has the best “catch” ??? #deepseafishing #kanhuraresort #memories #instagood #maldives #releasedthefish\nނަމަވެސް އޭނާ ވަނީ މަހެއް ބޭނުމުން އުފާވެފައި ސަކަރާތް ޖަހާ ވީޑިޔޯއެއް އިންސްޓަގްރާމްކޮށްފައެވެ. އޭނާ ވަނީ އޭނާ ބޭނި މަސް އެ ދޯނީގައި ތިބި އެހެން ބައެއްގެ އެހީގައި މޫދަށް ދޫކޮށްލާފައެވެ. އަދި ފިރިމީހާ އާއި ދަރިފުޅަށް މަސް ބޭނުނީތީ އެކަމާއި ވަރަށް ބޮޑަށް އުފާވެފައިވާކަމަށް ވަނީ ބުނެފައެވެ.\nއުމުރުން 42 އަހަރުގެ ޝިލްޕާ ރާއްޖޭގައި ޗުއްޓީ ޙޭދަކުރަމުން ދަނީ ކަނުހުރާ ރިސޯޓްގައެވެ. މީގެ ކުރިންވެސް ޝިލްޕާ އެތައް ފަހަރު ވަނީ ރާއްޖެ އައިސްފައެވެ.\nއޭޕްރީލް 29, 2018 13:44\nސިލުޕާ ސޭޓު އަތިރި އަށް ދިޔަސް .. އަހަރުމެންނަށް ކީއްތަ އަޅެ.\nއޭޕްރީލް 29, 2018 16:46\nއޭޕްރީލް 30, 2018 16:53\nޝިލްޕާ ޝެޓީ އަށް ވަރަށް ހޫނު މަރޙަބާއެއް ކިޔަން. ރާއްޖެ އައީތީ ޝުކުރިއްޔާ.


Sunny Kaushal ge thaureefu Katrina fahari ah\nސަނީ ކޯޝަލްގެ ތައުރީފު ކެޓުރީނާ ފަހަރި އަށް\nކެޓުރީނާ އާއި ވިކީގެ ކައިވެނީގެ ރަސްމިއްޔާތުގައި ސަނީ (ކ) އާއި އޭނާގެ ފަހަރި ކެޓުރީނާ\nވިކީ ކޯޝަލްގެ އަންހެނުން ކެޓުރީނާ ކައިފަށް އޭނާގެ ކޮއްކޮ ސަނީ ކޯޝަލް ވަރަށް ބޮޑަށް ތައުރީފުކޮށްފި އެވެ. އެކްޓަރެއްގެ ގޮތުގައި ބޮލިވުޑް ފިލްމުތަކުގައި މިހާރު މަސައްކަތް ފަށާފައިވާ ސަނީ ބުނި ގޮތުގައި ކެޓުރީނާ ވަނީ އެ އާއިލާއަށް ޕޮޒިޓިވް އެނާޖީ ގެނެސްދީފަ އެވެ.\nނުސްރަތު ބަރޫޗާ އާއެކު ސަނީ ކުޅެފައިވާ އާ ފިލްމު "ހަރްދަންގް" ރިލީޒް ކުރަން ތައްޔާރުވެފައިވާތީ އެ ފިލްމު ޕްރޮމޯޓް ކުރުމުގެ ގޮތުން އީޓައިމްސް އަށް ދިން އިންޓަވިއު އެއްގައި ސަނީ ވަނީ އޭނާގެ ބާބީ (ފަހަރި) އާއި އޮންނަ ގުޅުމާ ބެހޭ ގޮތުން ވެސް ވާހަކަ ދައްކާފަ އެވެ.\nސަނީ ބުނި ގޮތުގައި އޭނާގެ ފަހަރިއަކީ ވަރަށް ކޫލް އެހާމެ ރަނގަޅު މީހެކެވެ. އަދި ކަންކަމާ ވަރަށް ޕޮޒިޓިވްކޮށް ވިސްނާ މީހެކެވެ.\n"އާއިލާއަށް މެމްބަރަކު އިތުރު ވުމަކީ ވަރަށް އުފާވެރި އިހްސާސެއް ކުރެވޭ ކަމެއް. ފަހަރި (ކެޓުރީނާ) އަކީ ވަރަށް ހިތް ތިރި ރަނގަޅު މީހެއް. ކެޓުރީނާގެ ރަނގަޅުކަން މިހާރު އެހާ ބޮޑަށް ފާހަގަ ކުރެވެނީ ކުރިން އެއްގޮތަކަށް ވެސް އޭނާ ނުދަންނާތީ،" ސަނީ ބުންޏެވެ.\n"ހަރްދަންގް" ގައި ސަނީ އާއެކު ލީޑް ރޯލު ކުޅޭ ނުސްރަތު ވެސް ވަނީ ކެޓުރީނާ އަށް ވަރަށް ތައުރީފުކޮށްފަ އެވެ. ނުސްރަތު ބުނި ގޮތުގައި އޭނާ އަލަށް ފިލްމު އިންޑަސްޓްރީއާ ގުޅުނު ދުވަސްވަރު ބައެއް ޕާޓީތަކާއި އިވެންޓްތަކަށް ދައުވަތު ލިބެ އެވެ. ނަމަވެސް އެ ތަންތަނަށް ދާން ވަރަށް ފަސްޖެހެ އެވެ. ފިލްމު އިންޑަސްޓްރީގައި އެކުވެރިން ނެތީމަ އެވެ.\n"އަހަރެން އެއް ފަހަރު ދިޔަ ޕާޓީއެއްގައި ކެޓުރީނާ ވެސް ހުރި. އަހަރެން ވަރަށް އާވެ ހަދާނެ ގޮތް ނޭނގިފައި ހުއްޓާ ކެޓުރީނާ އަށް ވަރަށް ދުރުން އަހަރެން ފެނުނިގެން ގޮވައި ގެންގޮސް ކައިރީގައި ބައިންދައިގެން ވާހަކަ ދައްކާ ހެދި. އޭނާއަކީ ވަރަށް ހިތްހެޔޮ ރަނގަޅު މީހެއް،" ނުސްރަތު ބުންޏެވެ.\nސަނީ ނޫނަސް ވިކީގެ މައިންބަފައިންނާއި ކެޓުރީނާގެ ގުޅުން ވެސް ވަރަށް ރަނގަޅުކަން އެމީހުން ސޯޝަލް މީޑިއާގައި ޝެއާކުރާ ޕޯސްޓްތަކުން ޔަގީން ކުރެވެ އެވެ. އެގޮތުން ވިކީގެ ބައްޕަ އާއެކު ކެޓުރީނާ ނަށާ ވީޑިއޯ އެއް ވަރަށް ފަހުން އާއްމުވެފައި ވެއެވެ. އަދި ވިކީގެ މަންމަގެ އުނގުގައި އިށީނދެގެން ކެޓުރީނާ އިންދާ ނަގާފައިވާ ފޮޓޮއެއް ވެސް ވަރަށް ފަހުން ވައިރަލް ވެފައި ވެއެވެ.


ފެމިލީކޯޓު / އެޑްމިނިސްޓްރޭޝަން އެންޑް ހިއުމަން ރިސޯސަސް މެނޭޖްމަންޓް\n- އެޑްމިނިސްޓްރޭޝަން / އިންފޮމޭޝަން ޓެކްނޮލޮޖީ / ކަސްޓަމަރ ކެއަރ\n- ބިޒްނަސް އެޑްމިނިސްޓްރޭޝަން / ޕަބްލިކް އެޑްމިނިސްޓްރޭޝަން / މެނޭޖްމަންޓް / ހިއުމަން ރިސޯސް މެނޭޖްމަންޓް / އައި.ޓީ / ކަސްޓަމަރ ރިލޭޝަން / ކޮމިއުނިކޭޝަން\n- އެކި ފަރާތްތަކަށް ފޮނުވަންޖެހޭ ސިޓީއާއި އެހެނިހެން ލިއުންތައް ޑިސްޕެޗްކުރުން.\n- ނިމިފައިވާ މައްސަލަތަކުގެ ރެކޯޑް ބެލެހެއްޓުމާއި، އަރުޝީފަށް ފައިލްތައް ފޮނުވުން.\n- ސްޓޮކުން ތަކެތި ދޫކުރުމާއި ސްޓޮކް ބާކީ ބެލެހެއްޓުން އަދި ސެޕުން ތަކެތި ރިސީވްކުރުން.\n- އޮފީސް ހުޅުވާ ބަންދުކުރާ ޝެޑިއުލް ތައްޔާރުކުރުން.\n- މުވައްޒަފުންގެ ޑިއުޓީ ތާވަލު ތައްޔާރުކުރުން.\n- ދުވަހުގެ ޔައުމިއްޔާ ލިޔުން.\n- ފޯން ކޯލްތަކަށް ޖަވާބުދިނުން.\n- ވަޒީފާއަށް އެދޭ ފޯމު (މި ކޯޓުގެ ވެބްސައިޓް www.familycourt.gov.mv އިން މި ފޯމު ޑައުންލޯޑް ކުރެވޭނެއެވެ.)\n27 ޑިސެންބަރު 2020 ވާ އާދިއްތަ ދުވަހުގެ 13:00 ގެ ކުރިން.\n- ވަޒީފާއަށްއެދި ހުށަހަޅުއްވާނީ ފެމިލީ ކޯޓުގެ ޖަސްޓިސް ބިލްޑިންގގެ ފުރަތަމަ ފަންގިފިލާގައި ހުންނަ ޑްރޮޕް ބޮކްސްއަށެވެ.\n- މި މަޤާމަށްއެދި ހުށަހަޅާ ފޯމްތަކުގެ ތެރެއިން އިޢުލާނާއި އެއްގޮތަށް ޝަރުތު ފުރިހަމަ ނުވާކަމަށް މި ކޯޓުގެ އެޗް.އާރު ކޮމިޓީއަށް ފެންނަ ފޯމްތައް ބާޠިލު ކުރެވޭނެއެވެ.\nސުންގަޑި: 27 ޑިސެންބަރު 2020 1300


Raees Office ge muvazzafunge musaaraige thafseel thakah edhunutha 99 dhuvas. Javaabeh nei!\nރައީސް އޮފީހުގެ މުވައްޒަފުންގެ މުސާރައިގެ ތަފްސީލްތަކަށް އެދުނުތާ 99 ދުވަސް. ޖަވާބެއްނެތް!\n-3days ago 1 - ރިމާހް\nމައުލޫމާތު ހޯދައި ލިބިގަތުމުގެ ހައްގުގެ ދަށުން ރައީސުލްޖުމްހޫރިއްޔާގެ އޮފީހުން ހޯދުމަށް ހުށައެޅި މުހިންމު މައުލޫމާތެއް ނުލިބި ދިގު މުއްދަތެއް ވޭތުވެފައިވާކަމަށް ހާމަވެއްޖެއެވެ.\nއެގޮތުން ރައީސް އޮފީހުގެ ފަރާތުން އެތަނުގެ މުވައްޒަފުންގެ މުސާރައިގެ ތަފްސީލްތައް ހޯދުމަށް އެދިފައިވަނީ މައުލޫމާތު ހޯދައި ލިބިގަތުމުގެ ހައްގުގެ ދަށުން ސަރުކާރުގެ އިދާރާތައް ޒިންމާދާރު ކުރުވުމުގެ މަަސައްކަތް ކުރަމުންދާ ޒުވާނެއް ކަމަށްވާ އައިމަން ލަތީފެވެ.\nއައިމަން ކުރި ޓްވީޓެއްގައި ބުނީ މުސާރައާއި އިނާޔަތްތަކުގެ ތަފްސީލް ހާމަކުރަން އެދުނުތާ މާދަމާއަށް 99 ދުވަސް ވާނެ ކަމަށާއި، މީގެ ކުރިން ތަފްސީލްތައް ހޯދަން އެދުމުންވެސް އެކަން ވީ 65 ދުވަހުން ކަމަށެވެ. އަދި މައުލޫމާތެއް ހޯދަން ބޭނުންވާ ކޮންމެ ފަހަރަކު ޓްވީޓްކުރަންވީތޯ އޭނާ ވަނީ ސުވާލު އުފައްދާފައެވެ.\nއޭނާ ބުނީ ރައީސް އޮފީހަށް އެތަކެއް އީމެއިލެއް ފޮނުވައި، މިހާތަނަށް ފަސް ފަހަރު ގުޅާފައިވެސް ވާނެ ކަމަށެވެ. ނަމަވެސް މިއިން އެއްވެސް ފަހަރަކު އެތަނުގެ އިންފޮރމޭޝަން އޮފިސަރކަމަށްވާ އަޒްމީނާ ބައްދަލުވެފައި ނުވާކަމަށާއި، ސަބަބަކީ އަޒްމީން އެއްވެސް އިރަކު އޮފީހުގައި ނެތުން ކަމަށެވެ.\nއައިމަން ވަނީ މިކަންތައް މިއަށްވުރެ ރަނގަޅުކުރުމަށް އެދިފައެވެ. އަދި އަޒްމީނަށް މަގާމުގެ ޒިންމާ އަދާ ނުކުރެވޭނަމަ، އެހެން ބޭފުޅަކަށް އެކަން ހަވާލުކުރުމަށްވެސް އޭނާ ވަނީ އެދިފައެވެ.\nދާދިފަހުން ފާހަގަކުރި މައުލޫމާތު ހޯދައި ލިބިގަތުމުގެ ހައްގުގެ ބައިނަލްއަގުވާމީ ދުވަހުގެ މުނާސަބަތުގައި ފޮނުއްވި ޚިތާބެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވަނީ ދައުލަތުގެ އިދާރާތަކުން ކުރާ ކަންކަމުގެ މައުލޫމާތު ނުދީ ހިފެހެއްޓުމަކީ އެ އިދާރާތަކުގެ މުވައްޒަފުންގެ އަމިއްލަ އިހްތިޔާރުގައި އޮތް ކަމެއް ނޫންކަމަށް ވިދާޅުވެފައެވެ.\nފާހަގަކޮށްލެވޭ ގޮތުގައި ރައީސުލްޖުމްހޫރިއްޔާގެ އޮފީހަކީ ކޮންމެ ސަރުކާރެއްގައިވެސް ގިނަ އަދަދެއްގެ ސިޔާސީ މަގާމުތައް އުފައްދާ ތަނެކެވެ. އެހެންކަމުން އެތަނުގެ މުސާރައަށް ކުރާ ޚަރަދުތައް އަބަދުވެސް ބޮޑެވެ.\nއައްޑޫ ފްލައިން ސްކޫލްގެ އިތުރު ދަރިވަރަކު ވަކިކޮށްފި027 minutes ago


ލޮބުވެތި އަޚާއެވެ. ތިބާގެ މޫނުމަތިން އެއްޗެއްމަދުކަން ތިބާއަށް އިޙްސާސްކުރެވޭ ހެއްޔެވެ؟ – Ilm\nﷲ ޚަލްޤު ކުރައްވާފައިވާ ރިވެތި ސިފަ ބަދަލުކޮށް އަންހެނެއްގެ ސިފައިން ސިފަލިބިގަތުމަށް މަސައްކަތްކުރާއިރު ﷲ އާއި އެއިލާހުގެ ރަސޫލާގެ ލަޢްނަތް ތިބާގެ މައްޗަށް ޙައްޤުވެދާނެތީ އެކަމަށް ބިރެއްނުގަނޭ ހެއްޔެވެ؟ ރަސޫލުﷲ ޞައްލަﷲ ޢަލައިހިވަސައްލަމް ޙަދީޘް ކުރައްވާފައިވެއެވެ. ((لَعَنَ اللهُ المُخَىنثِيْنَ مِنَ الرِّجَالِ وَ المُتَرَجِّلَاتِ مِنَ النِّسَاءِ)) رواه البخاري މާނައީ: “ފިރިހެންނުންގެ ތެރެއިން އަންހެންދުޅާ މީހުންނަށާއި އަންހެނުންގެ ތެރެއިން ފިރިހެންދުޅާ މީހުންނަށް ﷲ ތަޢާލާ ލަޢްނަތްލެއްވިއެވެ.” އަދިވެސް ރަސޫލުﷲ ޞައްލަﷲ ޢަލައިހިވަސައްލަމް ޙަދީޘް ކުރައްވާފައިވެއެވެ.((لَعَنَ رَسُوْلُ اللهِ المُتَشَبِّهِيْنَ مِنْ الرِّجَالِ بِالنِّسَاءِ وَ المُتَشَبِّهَاتِ مِنْ النِّسَاءِ بِالرِّجَالِ)) رواه البخاري މާނައީ: “ފިރިހެނުންގެ ތެރެއިން އަންހެނުންނާއި އެއްގޮތއްވާ މީހުންނަށާއި އަންހެނުންގެ ތެރެއިން ފިރިހެނުންނާއި އެއްގޮތަވާ މީހުންނަށް ﷲ ގެ ރަސޫލާ ޞައްލަﷲ ޢަލައިހި ވަސައްލަމް ލަޢްނަތްލެއްވިއެވެ.”


Turkey In Minivan Kuri Anhenun Thibi Camp ISIS Ge Baaruge Dhashah! - Vaguthu\nތުރުކީން މިނިވަންކުރި އަންހެނުން ތިބި ކޭމްޕު އައިއެސްގެ ބާރުގެ ދަށަށް!\n4 މަސް ކުރިން ( އޮކްޓޯބަރ 24, 2019 )\nކުރުދީންގެ ކޮންޓްރޯލު ދަށުގައި އޮއްވައި ތުރުކީ ސިފައިން އަންހެނުންތަކެއް ސަލާމަތްކުރި ޕްރިޒަން ކޭމްޕުގެ ކޮންޓްރޯލު ނިރުބަވެރި އައިއެސް ޖަމާއަތުން ހޯދައިފިއެވެ.\nޚަބަރުތައް ބުނާ ގޮތުގައި އެތަނުގައި ތިބި މީހުންގެ އަދަދު 70،000 އަށް އަރައެވެ. އޭގެ ތެރޭގައި އަންހެނުންނާއި ކުޑަކުދިންވެސް ހިމެނެއެވެ.\nމީގެ ހަފްތާއެއް ކުރިން ތުރުކީ ސިފައިން ދިން ހަމަލާތަކުގައި އެ ޖަލު ކޭމްޕުގައި ތިބި އައިއެސްގެ ބައެއް މީހުންގެ 800 އެއްހާ އަނބިން ވަނީ ފިލާފައެވެ.\nތުރުކީ އިން ދޭ ހަމަލާތަކުގައި ސީރިޔާގައި ހަރަކާތްތެރިވާ ހަނގުރާމަވެރި ޖަމާއަތަކުން އެ ގައުމަށް ވާގިވެރިވަމުން އަންނައިރު ތުރުކީގެ ރައީސް ރަޖަބް ތައްޔިބް އުރްދުޢާން ވަނީ އެގައުމަށް ދެމުން ދިޔަ ހަމަލާތައް މެދުކަނޑާލާފައެވެ. އެ ހަމަލާތައް މެދުކަނޑާލީ އެމެރިކާއާ އެކު ވެވުނު އެއްބަސްވުމެއްގެ ދަށުން ފަސް ދުވަހުގެ މުއްދަތަކަށެވެ.\nޗައިނާ އިން 200 މިލިއަން މާސްކަށް އޯޑަރު ކޮށްފި!\nއޮކްޓޯބަރ 24, 2019 23:45\nއޮކްޓޯބަރ 24, 2019 23:47\nއޮކްޓޯބަރ 25, 2019 02:38\nއޮކްޓޯބަރ 25, 2019 14:41\nރަނގަޅު. ކޭމްޕް ތަކުގަ ދިރިއުޅޭ މުސްލިމުން ނައް ކުރުދީ ހަނގުރާމަވެރިން ކަންތައް ކުރަނީ ވަރައް އަނިޔާވެރި ކޮއް. މުސްލިމު އުޚްތުންނައް އަނިޔާ ކުރުމާއި ރޭޕް ކުރުމާއި ފޭރުން އިންތިހާ. ފައިސާގެ އިތުރުން ހަށިގަނޑު ގައި ގަހަނާއެއް އޮތަސް އެވެސް ދަމައިގަނޭ.\nއޮކްޓޯބަރ 25, 2019 15:15\nއަލްހަމްދުﷲ ކުރުދީންނަކީ ކޭމްޕް ތަކުގައި ތިބޭ އުހުތުންނަށާއި\nކުޑަކުދީންނަށް ވަރަށް އިހާނެތިކޮށް ހިތާ ބައެއް. އެމީހުން ގުރުއާން ކިޔެވުންވެސް މަނާ ކޮށްފަ އޮންނަނީ. އުހުތުން ރޭޕް ކުރުމާ ފޭރުމާ އެތައް ނުބައި ކަމެއް ކުރަމުން އަންނަ ބައިގަނޑެއް އެއީ\nއޮކްޓޯބަރ 26, 2019 00:49\nކޮންމެ ތާކު ތިއްބަސް މުސްލިމުން އެއީ ހަމަ އަހަރެމެންގެ އަޚުންނާއި އުޚުތުން. ﷲ އަށްޓަކައި ލޯބިވާންޖެހޭ. ކޭމްޕް ތަކުގަ ދިރިއުޅޭ މުސްލިމުންނައް ކުރުދީ ހަނގުރާމަވެރިން ހަދަނީ ހަދާނެ އެއްޗެއް. ކުރުދީ ހަނގުރާމަވެރިންނަށް ލައުނަތް ލެއްވުމަށްއެދި ދުޢާ ކުރަން.\nއޮކްޓޯބަރ 26, 2019 09:35\nދިވެހިންގެ ތެރޭގަ އުޅޭ ބައެއް މީހުނައް ކުރުދީންނޭ ބުނީމަ ނޭގޭ ވާނުވާއެއް. ކުރުދީންނަކީ އެމެރިކާ ޕަޕެޓް ޓެރަރިސްޓް ޖަމާއަތެއް. މިބައިމީހުން ބޭނުންވަނީ ސީރީޔާ އަދި ތުރުކީ އާއި ވަކިވެގެން ވަކި ސަރުކާރެއް ގާއިމް ކުރުމައް. ކަން މިހެންވުމާއި އެކު ތުރުކީ ތެރޭގައި ޓެރަރިސްޓް ހަމަލާދީ އެމެރިކާގެ މަދަދުގައި މިބައި މީހުން ބޭނުންވަނީ ވަކ ިސަރުކާރެއް މި2ގައުމު ގުޅޭ ސަރަހައްދުގައި ވަކި ގައުމެއްގެ ގޮތުގައި ހަދަން. އެމެރިކާ މިބައިމީހުނައް މަދަދު ދެނީ ތެލުގެ ދަހިވެތި ކަމުގައި ކުރުދިސްތާނަކީ އިރާގުގައިވެސް އެންމެ ތެޔޮ ގިނަ ސަރަހައްދު. އެހެންވެ ތެލުގެ ދަހިވެތި ކަމުގައި އެމެރިކާ ކުރުދީންނައް އެހީ އެދެނީ އަހްލު ސުންނަތް ވަލް ޖަމާއަތާ ދެކޮޅައް. ކޭމްޕް ތަކުގައި ތިބީ އަހްލު ސުންނާ ވަލް ޖަމާއަތުގެ މީހުން. އެހެންވެ މި ކުރުދީ މުޑުދާރު މީޙުން އެމެރިކާ ނަޖިސް ސިފައިންނާއި އެކު މުސްލިމް އުޙްތުން ރޭޕްކޮއް ކުޑަކުދީންވެސް ރޭޕްކޮއް މަރާލާ. މައްސަލަ އަކީ ވާނުވާ ނޭގި ކޮމެންޓް ކުރާތީ\nއޮކްޓޯބަރ 26, 2019 17:41\nކަލޭ ދޭބަލަ ތި ޖަމާއަތާ ގުޅެން


ވަޒީފާގެ ފުރުޞަތު (ޕްރީސުކޫލް)\nޕްރީ ސްކޫލަށް ޚާއްސަވެފައިވާ ދާއިރާއަކުން ދިވެހިރާއްޖޭގެ ގައުމީ ސަނަދު އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ޙާސިލްކޮށްފައިވުން. ނުވަތަ؛ (މި ޝަރުތުން ހަމަޖެއްސޭނީ ސީ.އެސް 2-11 އަދި ސީ.އެސް 13-5 ގެ މަޤާމްތަކަށެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ޑިސެމްބަރ 2019 ވާ ބުރާސްފަތި ދުވަހުގެ 14:00 ގެ ކުރިން، އަނގޮޅިތީމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 24 ޑިސެމްބަރ 2019 އާއި 31 ޑިސެމްބަރ 2019 އާ ދެމެދު، އަނގޮޅީތީމު ސްކޫލް ގައެވެ.


Maruvefai oi meehaku guest house akun fenijje – Iru\nމަރުވެފައި އޮތް މީހަކު ގެސްޓްހައުސް އަކުން ފެނިއްޖެ\nމިކަމާ ގުޅިގެން ފުލުހުން ބުނީ ކާސިންޖީ މަގުގައި ހުރި ގެސްޓްހައުސެއްގައި ބަންގްލަދޭޝް ފިރިހެނަކު މަރުވެފައި އޮއްވާ ފެނުނު މައްސަލަ އެއް ފުލުހުންނަށް ރިޕޯޓްކޮށްފައިވާ ކަމަށެވެ. ފުލުހުން ބުނީ މިކަމުގެ ރިޕޯޓް ލިބިފައި ވަނީ މިއަދު 9:10 ހާއިރު ކަމަށެވެ.\nފުލުހުން ބުނީ، މައުލޫމާތުލިބިފައިވާ ގޮތުގައި، އެމީހާއަކީ މ. ކޮޅުފުށިން އައި މީހެއް ކަމަށެވެ. އަދި އޭނާ ބަނޑަށް ތަދުވާތީ އިއްގެ އޭޑީކޭ ހޮސްޕިޓަލަށް ޑޮކްޓަރަށް ދައްކާފައިވާ ކަމަށާއި، މިއަދު ވެސް ޑޮކްޓަރަށް ދެއްކުމަށް ދާން ޖެހޭ ކަމަށް ފުލުހުން މައުލޫމާތުދެއެވެ.\nމަރުވެފައި އޮތް މީހާ ހޮސްޕިޓަލަށް ގެންދަން އެންބިއުލެންސަށް އެރުވިއިރު އެކަމުގައި ހަރަކާތްތެރިވި މީހުން ތިބީ ކޮވިޑް-19 އިން ރައްކާތެރިވުމަށް ބޭނުން ކުރާ ހެދުން ލައިގެންނެވެ. އަދި މަގުމަތީގައި ފުލުހުންގެ ޔުނީފޯމްގައި ތިބި މީހުން ވެސް ތިބީ މާސްކް އަޅައިގެންނެވެ. ނަމަވެސް މަރުވި މީހަކީ ކޮވިޑް-19 އާއި ގުޅުން ހުރި މީހެއް ކަމެއް އަދި ސަރުކާރުގެ އެއްވެސް މުއައްސަސާއަކުން ނުބުނެއެވެ.\nފޭދޫ ބަނދަރު ތަރައްޤީ ކުރުމުގެ މަޝްރޫޢުގެ މަސައްކަތް ހަލުވިމިނެއްގައި ކުރިއަށް\nމަރުވެފައި އޮތް މީހާ ހޮސްޕިޓަލަށް ގެންދިޔަ ފަހުން އެސަރަހައްދު ޑިސްއިންފެކްޓް ކުރި މަންޒަރު ވެސް ފެނިފައި ވެއެވެ.\nމައުލޫމާތުލިބިފައިވާ ގޮތުގައި، ރޭ މި ބިދޭސީ މީހާ ހުންއައިސް ހޮޑުލައިފައިވާ ކަމަށެވެ. އޭނާ މަރުވެފައިވާކަން އެނގިފައި ވަނީ އޭނާ ގޮވައިގެން ޑޮކްޓަރަށް ދެއްކުމަށް އޭނާގެ ރައްޓެއްސަކު އޭނާ ބަލާ ދިއުމުން ކަމަށް ވެސް މައުލޫމާތުލިބެއެވެ.


ސޯސަންވިލާގައި ރަމަޟާން މަހު ޤުރުއާން މުބާރާތެއް ސޯސަންވިލާގައި ރަމަޟާން މަހު ޤުރުއާން މުބާރާތެއް\nކޮލަމްބޯގައި ހުންނަ ސޯސަންވިލާގައި ކުރިއަށްގެންދިޔަ ޤުރުއާން ޚަތިމްކުރުމުގެ ޕްރޮގްރާމްގެ ތެރެއިން / ފޮޓޯ: ސޯސަންވިލާ\nސްރީލަންކާގައި ދިރިއުޅޭ ދިވެހިންނަށް ހުޅުވާލައިގެން މި ފެށޭ ރަމަޟާން މަހު ޤުރުއާން މުބާރާތެއް ބާއްވަން ލަންކާގައި ހުންނަ މޯލްޑިވިއަން އެޑިޔުކޭޝަނަލް އެންޑް ކަލްޗަރަލް ސެންޓަރ (އެމްއީސީސީ) ނިންމައިފިއެވެ.\nސޯސަންވިލާގައި ދިވެހި ސަރުކާރުން ހިންގަމުން އަންނަ އެމްއީސީސީގެ ޤުރުއާން މުބާރާތް ފެށުމަށް ހަމަޖެހިފައި ވަނީ ރަމަޟާން މަހުގެ 5ވަނަ ދުވަހުއެވެ. ހަތަރު ދުވަހަށް ކުރިޔަށް ގެންދާ މި މުބާރާތުގައި ބައިވެރިވުމުގެ ފުރުޞަތުވެސް މިހާރު ވަނީ ހުޅުވާލާފައެވެ. މުބާރާތުގައި ބައިވެރިވުމުގެ އެންމެ ފަހު ތާރީޚަކީ މިމަހުގެ4ވާ އާދީއްތަ ދުވަހުގެ 12:00 އެވެ.\nސޯސަންވިލާގައި ތައުލީމް ޙާސިލް ކުރަމުން އަންނަ ދަރިވަރުންގެ އިތުރުން ލަންކާގައި ދިރިއުޅޭ އާންމުންނަށްވެސް ބައިވެރި ވެވޭގޮތަށް އޮތް މިމުބާރާތް ކުރިޔަށް ދާނީ ދެ ގޮތްޕަކަށް ބަހާލައިގެންނެވެ. ބަލައިގެން ކިޔެވުމާއި ހިތުން ކިޔެވުމުގެ ގޮފި ހިމެނޭގޮތަށް ކުރިޔަށްދާ މި މުބާރާތުގައި ކޮންމެ ގޮތްޕެއްގައިވެސް6ޢުމުރު ފުރާއަކުން ބައިވެރިންނަށް ބައިވެރިވެވޭނެއެވެ.\nމުބާރާތުގައި ހިމެނޭ ޢުމުރުފުރާ ތަކަކީ6އަހަރުން ދަށާއި،9އަހަރުން ދަށާއި، 12 އަހަރުން ދަށާއި، 15 އަހަރުން ދަށުގެ އިތުރުން 18 އަހަރުން ދަށާއި 21 އަހަރުން ދަށެވެ. މިއިން ކޮންމެ ޢުމުރު ފުރާއަކުން ދެގޮފީގައިވެސް އެކަކަށް ބައިވެރި ވެވިދާނެއެވެ.\nމުބާރާތުގެ ދެގޮފީގައި ބައިވެރިވާ ދަރިވަރުންގެ ތެރެއިން ކޮންމެ އުމުރުފުރާއަކުންވެސް 1 ވަނަ،2ވަނަ އަދި3ވަނަ ހޮވުމުގެ އިތުރުން ދެ ގޮފީގައި ބައިވެރިވާ ދަރިވަރުންގެ ތެރެއިން ކޮންމެ ގޮތްޕަކުންވެސް ގަދަ5ހޮވާ ގޮތަށްވެސް ސޯސަންވިލާއިން ވަނީ ހަމަޖައްސާފައެވެ. އަދި ދެގޮފި ވަކިން މުޅި މުބާރާތުން 1 ވަނަ،2ވަނަ އަދި3ވަނަވެސް ހޮވާނެއެވެ.\nސޯސަންވިލާއަކީ ލަންކާގައި ދިރިއުޅޭ ދިވެހި ކިޔަވާ ކުދިންނަށް ޤުރުއާން މާއްދާވެސް ކިޔަވައިދޭ ސެންޓަރެކެވެ. މީގެއިތުރުން އެ ގައުމުގައި ދިރިއުޅޭ ހުރިހާ އުމުރުފުރާއެއްގެ މީހުންނަށް އަމާޒުކޮށް، ރާއްޖޭގައި ހުންނަ ކީރިތި ޤުރުއާނާބެހޭ މަރުކަޒާއި ގުޅިގެން ޤުރުއާން ކޯސްތަކާއި އެނޫންވެސް ބަޔެއް ޕްރޮގްރާމްތައް އެ ސެންޓަރުން މީގެކުރިންވެސް ވަނީ ހިންގާފައެވެ.


މާލެއިން ޓެކްސީއެއް ހޯދުން ބޮޑު ވޭނަކަށް! – Faanooz\nމާލެއިން ޓެކްސީއެއް ހޯދުން ބޮޑު ވޭނަކަށް!\nDecember 6, 2018 | އީމާ ވަހީދު\nވިއްސާރަ ރެއެކެވެ. އޭޑީކޭ ހޮސްޕިޓަލް ކައިރި އަހަރެން ހުއްޓިލައިގެން ހުރީ ގެޔަށް ނުދެވިފައެވެ. ގެ ވަރަށް ދުރުގައި ހުންނާތީ ހިނގާފައި މި ވިއްސާރަ ރޭގައި ދިޔުމަކީ ވަރަށް އުނދަގޫ ކަމަކަށް ވާތީ އަހަރެން ހުރީ މަގުމަތިން ހުސް ޓެކްސީ އެއް ލިބޭތޯއެވެ. އޭރު އަހަރެން އެތާ ހުރެގެން ޓެކްސީ އެއް ލިބޭތޯ އަތް ފުނާ އަޅައިތާ ބައި ގަޑިއިރު ވަނީއެވެ. އަހަރެން ހުރީ ޓެކްސީ ޑުރައިވަރުން ދެކެ ވަރަށް ރުޅިވެސް އައިސްފައެވެ. ސަބަބަކީ ގިނަ ޓެކްސީތައް ދިޔައީ މީހުން އަރުވައި ފުރައިގެން ފެހި ބޯޑު ދިއްލައިގެންނެވެ.. ހުސްކޮށް ދާ ޓެކްސީ އެއްވިއްޔާ ކިތަންމެ ވަރަށް އަތް ނެގިއަސް ދަނީ އަޅައި ނުލައެވެ. އެތަނުގައި އެތައް އިރެއް ވަންދެން ހުރެހުރެ ވެސް ޓެކްސީ އެއް ނުލިބިގެން އެންމެ ފަހުން އަހަރެން ގެޔަށް ދާން ޖެހުނީ ވާރެޔާއި ތެމި ފޯވެގެން އެ ކަނު އަނދިރީގައި ހިނގާފައެވެ.\nމިއީ މާލޭގެ ދިރިއުޅޭ ކޮންމެ މިހާކުވެސް ކުރިމަތި ލާން ޖެހޭ ކަމެކެވެ. ވަރަށް ހިތާމަ ކުރަންޖެހޭ ބައެކެވެ. މިއަދު މާލޭ މަގުމަތިން ޓެކްސީ އެއް ހޯދުމަކީ ބޮޑު ވޭނެއް ކަހަލަ ކަމެކެވެ. ގަޑި ނުޖެހި ތަނަކަށް ދާން އުޅޭ މީހާވެސް ޓެކްސީ އަކަށް އަރައިގެން ދާން އުޅެފިއްޔާ ގަޑި ޖެހޭނެއެވެ. މިއަދު މާލޭ މަގުމަތިން ޓެކްސީގައި ތަނަކަށް ދިޔުމަށްވުރެ ހިނގާފައި ދިޔުން ވެސް މާ ބޮލަށްް ފަސޭހައެވެ. ޓެކްސީ އެއް ލިބުނަސް ލިބޭނީ މީހާ ވަރުބަލިވާ ފަހުންނެވެ. ޓެކްސީއަށް އަތް ނަގައި ނަގައި އަތަށް ތަދުވާ ފަހުންނެވެ.\nމިއީ ފިޔަވަޅު އަަޅަން ލަސްވެފައިވާ މައްސަލައެކެވެ. ޓެކްސީ ޑުރައިވަރުންގެ ބައެއް އަމަލުތައް ހުންނަ ގޮތުން އާއްމުންނަށް ވަރަށް އުނދަގުލާއި ކުރިމަތިލާން ޖެހެއެވެ. ޓެކްސީއަށް މީހުން އަރުވައި ފުރައިގެން ދާއިރުވެސް ފެހި ބޮކި ދިއްލައިގެން އެބަ ދެއެވެ. ހަމައެކަނި އެކަމެއް ނޫނެވެ. ބައެއް ފަހަރަށް ޓެކްސީ ޑުރައިވަރުންގެ މޫޑު ނެތިއްޔާ ހުސްކޮށް ދާއިރުވެސް މަޑުނުކޮށް، އަޅައިނުލާ ދާ ފަހަރުވެސް މަދެއް އެބް އާދެއެވެ.\nހެނދުނު ސުކޫލަށް ދާން ވެގެން ދަރިވަރުން ޓެކްސީ އެއް ހޯދަން ހުރެހުރެ ގިނަ ފަހަރަށް އެކުދިންނަށް ޓެކްސީ ގަނޑެއް ލިބެނީ ގަޑި ޖެހޭވެސް ފަހުންނެވެ. ހުސް ޓެކްސީ އެއް ލިބުނަސް އެއަށް އަރައި މީހާ ދާން ބޭނުންވާ މަންޒިލަކީ ޑުރައިވަރު ހިތްޕުޅާ ނުވާ ތަނަކަށް ވިއްޔާ އެތަނަކަށް ނުގެންގޮސް ދެއެވެ.\nމިފަދަ ކަންކަމަކީ ވަރަށް ހިތާމަ ކުރަންޖެހޭ ކަންކަމެވެ. އަޅައިނުލައި ދޫކޮށްލެވޭ ވަރުގެ ކަންކަމެއް ނޫނެވެ. އަޅުގަނޑު އުފަލާއި އެކީ ފާހަގަ ކޮށްލަން ބޭނުންވަނީ މިފަދަ އަމަލުތައް ހުރިހާ ޓެކްސީ ޑުރައިވަރުންގެ ކިބައިން ނުފެންނަ ކަމެވެ. ވަރަށް ރަނގަޅަށް ކަންތައް ކުރާ ޑުރައިވަރުންވެސް އުޅެއެވެ. އާއްމުންނަށް އުނދަގޫ ނުކޮށް މިހިދުމަތް ދޭ ޑުރައިވަރުންނަށް ހިތުގެ ފުންމިނުން ޝުކުރު އަދާކުރަމެވެ. އަދި އާއްމުންނަށް ދަތި ވާގޮތަށް ކަންތައް ކުރާ ޑުރައިވަރުންނާ މެދު ފިޔަވަޅު އަޅަންވެސް ގޮވާލަމެވެ.\nމިއަދު ޓެކްސީއެއް ނުލިބިގެން މިއައީ 20ކިލޯގެ ބަރު ދަބަހެއް ކޮނޑުގައި އަޅުވައިގެން ހިނގާފައި. ފެހި ބޯޑުގަައި ދާ ޓެކްސީއަށް އަތްނަގާއިރު މީހުންއަރުވައި ފުރާފައި. ރަތް ބޯޑުގައި ދަނީ ހުސްޓެކްސީ. ވަރަށް މާޔޫސްވެއްޖެ.\n2015 އިން 2018އަށް ގުޅާގެން އަދި ކާރެ ނުލިބެއެވެ.\nހުލުމާލެޔަން ވޭޔާ ވަރަށް އަވަހައް ދެވޭ މާލެ ވީޔާ ނުދެވޭ ކާރު ގަ މީހުން ތިން ބަސް އަހާ ނުލާ ހަމަ އަރުވަން ވީ މިކަމާން ހައްަލެ ހޮދަދީބަލަ\nވޭނެއް ވެސް ނޫން، އެމްބިއުލާންސެއް ތީ\nމައުލޫ އަކީ އާޓިކަލެއް ފުރިހަމަ ކުރަން އެއްމެ ރަގަޅު މައުލޫ. މިއާޓިކަލް ގެ ފެންވަރު ވަރަށް ދަށް. މަތީފަންތީގެ ނޫސްވެރިން ގެ ލިޔުން ގިނައިން ކިޔުން އަދި ލިއުން އިތުރު ކޮށްފިނަމަ ފަންނުގެ ތެރެއަށް ވަންނަން ފަސޭހަވާނެ.


ރަސްގެފާނުގެ ދައުވަތު ގަބޫލު ކުރައްވައި ގަތަރުގެ އަމީރު ސައުދީއަށް\nގަތަރާއި ސައުދީގެ ގުޅުން\nހީނަރުވެފައިވާ ގުޅުމާ ބެހޭ ގޮތުން މަޝްވަރާ ކުރައްވާނެ\nސައުދީ ސަރުކާރުން ގަތަރުގެ އަމީރަށް ދައުވަތު އެރުވީ އެޕްރީލް މަހު\n10 މެއި 2021 | ހޯމަ 23:04\nސައުދީއާއި ގަތަރުގެ ޑިޕްލޮމެޓިކް ގުޅުން ކަނޑާލީ 2017 ގައި\nސައުދީ ރަސްގެފާނު ސަލްމާނުގެ ދައުވަތު ގަބޫލުފުޅު ކުރައްވައި ގަތަރުގެ އަމީރު ޝެއިޚް ތަމީމް ބިން އަލް ޘާނީ ސައުދީއަށް ވަޑައިގަންނަވަން ނިންމަވައިފިއެވެ.\nގަތަރުގެ އަމީރަށް ދައުވަތު އަރުވާފައިވަނީ ހުސްވި އެޕްރީލް މަހުގެ 27ވަނަ ދުވަހުއެވެ. ހޯމަ ދުވަހުގެ ހަވީރުގެ ވަގުތެއްގައި ސައުދީއަށް ވަޑައިގެން، ރަސްގެފާނު ސަލްމާނާ ބައްދަލުކުރައްވައި، ހީނަރުވެފައިވާ ގުޅުމާ ބެހޭ ގޮތުން މަޝްވަރާ ކުރައްވާނެ ކަމަށް ގަތަރުގެ އަމީރުގެ އޮފީހުން ނެރެފައިވާ ބަޔާނުގައި ބުނެފައިވެއެވެ.\nސައުދީ އަރަބިއްޔާ އާއި ގަތަރުން ޑިޕްލޮމެޓިކް ގުޅުން ކަނޑާލީ 2017 ގައެވެ. ގުޅުން ކަނޑާލީ، އީރާނާއެކު ގަތަރުން ގާތް ގުޅުންތަކެއް ބާއްވާ ކަމަށް ތުހުމަތު ކޮށްފައެވެ. އެކަމަކު ގަތަރުން ވަނީ އެ ތުހުމަތުތައް ދޮގުކޮށްފައެވެ.\nއެ މައްސަލާގައި ސައުދީ އަރަބިއްޔާ އާއި، ޔުނައިޓެޑް އަރަބް އެމިރޭޓްސް، ބަހްރެއިން އަދި މިސްރުން ވެސް ގަތަރާ ޑިޕްލޮމެޓިކް އަދި ވިޔަފާރީގެ ގުޅުންތައް ކަނޑާލައި، ދަތި ކުރުމުގެ ފިޔަވަޅުތައް އަޅާފައިވެއެވެ. އެހެންނަމަވެސް މިދިޔަ ޖެނުއަރީ މަހު އެ ގައުމުތަކުން ބުނެފައިވަނީ އަލުން ގުޅުން ބަދަހި ކުރާނެ ކަމަށެވެ. އެގޮތަށް ނިންމީ އެމެރިކާގެ އިސްނެގުމުގެ މަތިން ކުރި މަޝްވަރާތަކަށް ފަހުގައެވެ.\nމިދިޔަ ޖެނުއަރީ މަހު އޮތް ސަރަހައްދީ ސަމިޓެއްގައި ބައިވެރިވެ ވަޑައިގެންނެވުމަށް ސައުދީ ވަލީ އަހުދު އަމީރު މުހައްމަދު ބިން ސަލްމާންގެ ދައުވަތަކަށް ގަތަރުގެ އަމީރު އެ ގައުމަށް ވަޑައިގެންނެވިއެވެ. ނަމަވެސް އެ ފަހަރު ރަސްގެފާނާ ބައްދަލުކުރައްވާފައެއް ނުވެއެވެ.\nގަތަރާ ސައުދީގެ ގުޅުން ރަނގަޅުކުރުމުގެ މަޝްވަރާތަކެއް މީގެކުރިން ދޯހާގައި ވެސް ކުރިއަށް ގެންގޮސްފައިވެއެވެ. އޭގެތެރޭގައި ގަލްފު ގައުމުތަކުގެ އެއްބައިވަންތަކަން ދެމެހެއްޓުމާ ބެހޭ މަޝްވަރާތައްވެސް ހިމެނެއެވެ. ވައިގެ ދަތުރުތަކާއި އެއްގަމު ދަތުުރުތައް އާއްމު ހާލަތަށް ގެނައުމަށް ވެސް މަޝްވަރާ ކޮށްފައިވެއެވެ.\nޤަތަރު ސައުދި އަރަބިއްޔާ\nސަޢޫދީގެ "ތަވައްކަލްނާ" އެޕްލިކޭޝަން ބޭނުންކުރަން ފަށާ ފުރަތަމަ ގައުމު ތަކުގެ ތެރޭގައި ދިވެހިރާއްޖެ\nމިއަހަރުވެސް ޙައްޖުގެ އަޅުކަމުގައި ބައިވެރިވެވެނީ ސައުދީގައި ދިރިއުޅޭ މީހުންނަށް\nޖުލައިން ފެށިގެން ޤަތަރު އެއަރވޭސްއިން ރާއްޖެއަށް ދުވާލަކު4ދަތުރު


EVO new year offer: Bodu inaamakaaeku agu heyo Sale eh!\nޕްރޮމޯޝަނަކުން އެއްޗެއް ގަންނަ އެއް ސަބަބަކީ އަގު ހެޔޮވުމެވެ. އަނެއް ސަބަބަކީ ލިބޭ އިނާމެވެ. ނުވަތަ އިނާމު ބޮޑުވުމެވެ. މި ދެ ގޮތުން ބަލާނަމަ ވެސް "އީވޯ ނިއު އިޔާ އޮފާ" ތަފާތެވެ. މި ސޭލްގައި ބޮޑު ޑިސްކައުންޓެއް ލިބޭއިރު އަގު ބޮޑު އިނާމުތަކެއްވެސް ލިބެ އެވެ.\nޔޫރަޕުގެ މޮޅެތި ގިނަ ބާވަތްތަކެއް ވިއްކާ އިވޯ ހޯމް އިން ފަށާފައިވާ މި ޕްރޮމޯޝަނުން ވިޔަފާރި ކުރުމުން 50 ޕަސެންޓާ ހަމައަށް ޑިސްކައުންޓް ލިބެ އެވެ.\nމީގެ އިތުރުން އީވޯގެ މި ޕްރޮމޯޝަންގައި ގްރޭންޑު ޕްރައިޒްގެ ގޮތުގައި ބޮޑު އިނާމެއް ލިބެ އެވެ. ގްރޭންޑް ޕްރައިޒްގެ ގޮތުގައި ދެ މީހަކަށް ބެންކޮކް ދެ ކޮޅު ޓިކެޓު ލިބެ އެވެ.\nމި ޕްރޮމޯޝަން ޖެނުއަރީ މަހުގެ 15 ވަނަ ދުވަހާ ހަމައަށް ކުރިއަށްދާއިރު، ކޮންމެ ހަފުތާއަކު "ވީކްލީ އިނާމު" ގެ ގޮތުގައި ވެސް ނަސީބުވެރިއެއް ހޮވައި އިނާމެއް ދޭނެ އެވެ. ވި ވެސް ތަފާތެކެވެ. ވީކްލީ އިނާމުގެ ގޮތުގައި ވިޔަފާރިކޮށްލަން 5،000ރ. ގެ ޝޮޕިން ވައުޗެއް ލިބޭނެ އެވެ. ހަމަގައިމު ވެސް މި ވައުޗަރުން ވެސް ލައްކަ އެއްޗިހި އީވޯއިން ގެނެވޭނެ އެވެ.\nއީވޯގެ ފިހާރަތަކުން ބަދެ ސާމާނާއި ތެލި ތަށި ދޮން ނަމެޝިން އަދި އައިސް އަލަމާރީގެ އިތުރުން ބެޑްރޫމް ސެޓް ވެސް ވިއްކަ އެވެ. އެހެންވެ މި ވައުޗަރުން މި ބާވަތްތައް ހޯދުމުގެ މަގު ފަހިވާނެ އެވެ.\nމިހުރިހާ ކަމަކާއެކު، މި ޕްރޮމޯޝަން ވެފައިވަނީ ވިޔަފާރިކޮށްލަން އެންމެ ހެޔޮވަރު އެއް ސޭލް އަށެވެ. ޔޫރަޕުގެ ފެންވަރު ރަނގަޅު މުދާ އަގު ހެޔޮކޮށް މި ޕްރޮމޯޝަނުން ލިބެ އެވެ. މީގެ އިތުރު ލިބޭ އިނާމުވެސް އެހާ ބޮޑެވެ.


Bella Hadid Israel sissuvaalaifi | Mihaaru\nބެލާ ހަޑީޑް އިޒްރޭލު ސިއްސުވާލައިފި\nބެލާ ހަޑީޑް އަސްލު ނިސްބަތްވަނީ ފަލަސްތީނަށް. އޭނާގެ އާއިލާ ފަލަސްތީން ދޫކޮށް ދިޔައީ 1948 ވަނަ އަހަރު ޔަހޫދީންނާ ދެކޮޅަށް ކުރި ހަނގުރާމާގައި ގެދޮރުން ނެރެލުމުން.\nއެމެރިކާގެ މަޝްހޫރު މޮޑެލް ބެލާ ހަޑީޑް.\n16 މެއި 2021 - 23:34\nއިޒްރޭލުން ވެރިވެގެންފައިވާ ފަލަސްތީނަށް ދެމުންދާ ޓެރަރިސްޓް ހަމަލާތަކާ ދެކޮޅަށް ސޯޝަލް މީޑިއާގައި އަޑުއުފުލާ މީހުން ގިނަވެ، އެންމެ ފަހުން އިޒުރޭލަށް މަޖުބޫރުވީ އެ މީހުންގެ އަޑު ކަނޑުވާލަން ފޭސްބުކާއި ޓުވީޓާ ވެސް ހިސޯރުކުރެވޭތޯ ބެލުމެވެ. އެކަމަކު އެ މަސައްކަތް ނާކާމިބުވެފައިވާކަން އެނގެނީ އިޒުރޭލުގެ ރަސްމީ ޓުވިޓާ ހޭންޑަލް އިން ކުރާ ޓުވީޓުތަކަށް އާންމުން ދޭ ރައްދުތަކުންނެވެ. -- އެގޮތުން މިފަހަރު އިޒުރޭލު ސިއްސުވާލީ އެމެރިކާގެ މަޝްހޫރު މޮޑެލް ބެލާ ހާޑީޑް އިންސްޓަގްރާމްގައި ކުރި ލައިވް ވީޑިއޯއެކެވެ.\nބެލާ މި ލައިވް ވީޑިއޯ ކޮށްފައިވަނީ އެމެރިކާގެ ނިއު ޔޯކް ސިޓީގައި އިޒުރޭލާ ދެކޮޅަށް މިއަދު ކުރި މުޒާހަރާގެ ތެރެއިންނެވެ. އެ ވީޑިއޯގައި އޭނާ އަޑުއަހަރުކޮށް، ފަލަސްތީނު މިނިވަންކުރަން ގޮވާ އަޑު ވެސް އިވެ އެވެ.\nމާ ގިނައިރުތަކެއް ނުވަ އިޒުރޭލުގެ ރަސްމީ ޓުވިޓާ ހޭންޑަލް އިން މި ވީޑިއޯ ޓުވީޓްކުރި އެވެ. އަދި ބުނީ ބެލާ ކަހަލަ މަޝްހޫރު މީހުން ޔަހޫދީން "މޫދަށް އުކަން" ގޮވާލުމަކީ ޔަހޫދީ ދައުލަތެއް ނައްތާލަން ތާއީދުކުރުން ކަމަށެވެ. އަދި މިއީ އިޒުރޭލާއި ފަލަސްތީނާ ދެމެދު އޮތް މައްސަލައެއް ނޫން ކަމަށާއި މިއީ އިންސާނިއްޔަތުކަމާ ގުޅުން ހުރި މައްސަލައެއް ކަމަށް ބުނެފައިވެ އެވެ.\n"ލަދު ގެންބަލަ،" ފަލަސްތީނު ދަރިކޮޅަށް ނިސްބަތްވާ ބެލާ އަށް ރައްދު ދެމުން އިޒުރޭލުގެ ޓްވީޓުގައި ބުނެފައިވެ އެވެ.\nއިޒްރޭލާ ދެކޮޅަށް މިއަދު ނިއު ޔޯކްގައި ބޭއްވި އެއްވުން.\nމިއާއެކު ބެލާ ސަޕޯޓަރުންނާއި އާންމުން ވެސް ވަނީ އިޒުރޭލަށް ރައްދު ދޭން ފަށައިފަ އެވެ.\n"ހީވަނީ ބެލާ މުޅި އިޒްރޭލު ސިއްސުވާލިހެން. އަހަރެންގެ އިހުތިރާމް ބެލާ އަށް،" މިއަށް ރައްދުން ދިން މީހަކު ބުންޏެވެ.\nބެލާ ވަނީ މީގެ ކުރިން ވެސް އިޒްރޭލާ ދެކޮޅަށް ވަރަށް ގިނަ އިންސްޓަގްރާމް ޕޯސްޓުތައް ކޮށްފަ އެވެ. އަދި ބެލާ ވެގެން ގޮސްފައި ވަނީ މިހާތަނަށް އިޒްރޭލާ ދެކޮޅަށް އެންމެ ގިނައިން ފާޅުގައި އަޑުއުފުލި ވަރުގަދަ ސެލެބްރިޓީއަށެވެ.\nއެމެރިކާއަށް އުފަންވި ނަމަވެސް، ބެލާ އަސްލު ނިސްބަތްވަނީ ފަލަސްތީނަށެވެ. އާންމު ނަމުގެ ގޮތުގައި ބެލާ ހަޑީޑް ބޭނުންކުރި ނަމަވެސް އޭނާގެ އަސްލު ނަމަކީ އިޒަބެއްލާ ޚައިރް ހަޑީޑް އެވެ.\nބެލާ ހަޑީޑް އޭނާގެ ބައްޕަ މުހައްމަދު ހަޑީޑް އާއި އާއިލާގެ އެހެން ބައެއް މެމްބަރުންނާ އެކު.\nބެލާގެ ބައްޕަ، މުހައްމަދު ހަޑީޑް އަކީ ފަލަސްތީނު މީހެކެވެ. ރިއަލް އެސްޓޭޓްގެ ވިޔަފާރީވެރިއެއް ކަމަށްވާ މުހައްމަދު އޭނާގެ އާއިލާއާ އެކު ފަލަސްތީނު ދޫކޮށް ދިޔައީ 1948 ވަނަ އަހަރު ޔަހޫދީންނާ ދެކޮޅަށް އެ ކުރި ހަނގުރާމާގައި އެ މީހުންގެ ގެދޮރުން ނެރެލުމުންނެވެ.\nބެލާގެ މާމަ އާއި ކާފާ ފަލަސްތީނުގައި ކައިވެނިކުރި އިރުގެ ފޮޓޯއެއް.\n"އަހަރެމެން ރެފިއުޖީންގެ ގޮތުގައި ސީރިއާގައި ތިބިން އަދި ސަފާދު [އިޒުރޭލުން ފޭރިގަނެފައިވާ ފަލަސްތީނުގެ ކުރީގެ ސިޓީއެއް] އަހަރެމެން އަހަރެމެން ނުކުންނަ ޖެހުނީ އަހަރެމެން ހިމާޔަތް ދިން ޔަހޫދީ އާއިލާއަކުން އަހަރެމެންގެ ގެދޮރު ފޭރިގަތުމުން... އެކަމަކު އެކަމާ ހިތްބުރަނުކޮށް އަހަރެމެންގެ އާއިލާއިން އަދިވެސް އެކަން ކުރަން ޖެހިއްޖެއްޔާ ކުރާނަން،" މުހައްމަދު 2015 ވަނަ އަހަރު ދިން އިންޓަވިއުއެއްގައި ބުނެފައިވެ އެވެ.\nއިޒްރޭލާ ދެކޮޅަށް މުޅި ދުނިޔޭގައި އަޑު އުފުލަމުން ދަނީ އެއްގަމާއި ކަނޑާއި ވައިގެ މަގުން ވެސް ބަންދުކޮށްފައި އޮންނަތާ އެތައް އަހަރެއް ވެފައިވާ ގާޒާގައި ނިކަމެތި ހާލުގައި އުޅެމުންދާ އާންމުންނަށް ދޭން ފެށި ވަރުގަދަ ހަމަލާތަކާ ގުޅިގެންނެވެ. ފަލަސްތީނުގެ އެތައް އާއިލާއެއް ގެއިން ނެރެ ޔަހޫދީން ވަޒަންވެރިކުރުމުގެ މަސައްކަތްތަކެއް ފެށުމުން އުފެއްދުނު ހަމަނުޖެހުންތަކަށް ފަހު އިޒްރޭލު ފުލުހުން ވަނީ އަގްސާ ހަރަމްފުޅުމުގައި މުސްލިމުން ރޯދަ މަހުގެ 27 ވިލޭރޭ އަޅުކަމުގައި ތިއްބާ އެތަނަށް ވަދެގަނެ އެތައް ގެއްލުމެއް ދީފަ އެވެ. އޭގެ ފަހުން ފަލަސްތީނުގެ ޖަމާއަތްތަކުން ވެސް އިޒްރޭލަށް ރޮކެޓުން ހަމަލާ ދެމުން ދާއިރު އިޒްރޭލުން ދިފާއުގައި ކަމަށް ބުނެ ކޮންމެ ދުވަހަކު ދަނީ ބޮމުގެ އެތައް ހަމަލާއެއް ދެމުންނެވެ.\n7 ކޮމެންޓް, 35 ރިއެކްޝަންސް\nމީނަގެ ކޮއްކޮއެއް ތެޅޭ ވައްތަރަކުން ލަދުން ބޯހަލާކު ވާވަރުވޭ!!!\nކަލޭ ގެ ކޮއްކޮ އުޅެނީ މާ ރަނގައަށް ތަ\nއަވަހަށް ޑޮކްޓަރަށް ދައްކާ، މިހެން މިބުނީ ބޯހަލާކު ވުމުގެ ކުރިން ދެއްކިއްޔާ ފަރުވާ ކުރަން ފަސޭހަވާނެތީނެ، އާނފަހެ ކީއްވެތަ ހަވާސާއިން ބޭރުވަނީ............\nސާބަހޭ ބެލާ.ވާންކޮއްފަ ބަހައްޓާތި.ނަތަންޔާހޫ ބޭރުވާނެ ވަރަށް އަވަހަށް.\nނަތަންޔާހޫ ބޭރުކޮއްގެން ވާނެ ވަކި މޮޅެއް ނެތް. އިޒްރޭލުގަ ގިނައީ އޭނައަށްވުރެވެސް ނުބައި މީހުން.\nދިވެހިން ހީކުރަނީ ޑީއަކުރުން ލިޔެފި ކޮންމެ އެއްޗެއް ޕްރޮނައުންސް ކުރަން ޖެހޭނީ ޑަވިޔަންޏަކުންނޭ. އެވަރިހަމަ އަރަބި ވިޔަސް ސްޕެނިޝް ވިޔަސް. އޭނަގެ ބައްޕަގެ ނަން ލިޔުނު އިރު މުހައްމަޑް ނުލިޔުނުކަން ދެރައީ.


Group stage ge fahu match in kalha bencha aai FRT ah molhe - AO News\nގުރޫޕް ސްޓޭޖްގެ ފަހު މެޗުން އެފްއާރްޓީ އާއި ކަޅަ ބެންޗާ އަށް މޮޅެއް!\nގައުމު ސްޓްރީޓް ކަޕް ފުޓްބޯޅަ މުބާރާތުގައި އިއްޔެ ހަވީރު ކުޅުނު މެޗުގައި އެފްއާރްޓީ އާއި މަންތަރަ ޖޫނިއާސް ބައްދަލުކުރި މެޗު އެފްއާރްޓީ އިން ކާމިޔާބުކޮށްފިއެވެ\nއެފްއާރްޓީ އިން މި މެޗު ކާމިޔާބުކުރީ2ލަނޑު0ލަނޑުންނެވެ. ގުރޫޕް ސްޓޭޖްގައި އިއްޔެ މި ދެ ޓީމް ކުޅުނު ފަހު މެޗުގައި އެފްއާރްޓީގެ ލަނޑުތައް ކާމިޔާބުކޮށްދިނީ އިބްރާހިމް ސުނިލް އާއި އަބްދުﷲ ސައީދްއެވެ، މި މެޗުގެ މޮޅު ކުޅުންތެރިއަކަށް ހޮވިފައިވަނީ އެފްއާރްޓީގެ އަބްދުﷲ ސައީދްއެވެ.\nސީ ގުރޫޕްގައި ހިމެނޭ އެފްއާރްޓީއަށް މި މުބާރާތުގައި 03 ޕޮއިންޓް ލިބުނު އިރު މަންތަރަ ޖޫނިއާސް އަށް ލިބުނީ 04 ޕޮއިންޓެވެ. މި ގުރޫފްގެ އެއްވަނަ ޓީމްގެ ގޮތުގައި 09 ޕޮއިންޓާއި އެކު ސަންސް އޮފް ލޮންސް ކުއާޓާ ފައިނަލަށް ގޮސްފައިވާއިރު ލޮތަރި އެފްސީ ކުއާޓާއަށް ދަތުރު ކުރީ 06 ޕޮއިންޓާއެކުއެވެ،\nރޭ މި މުބާރާތުގައި ކުޅުނު ފުރަތަމަ މެޗުގައި ބައްދަލުކުރީ ކަޅަބެންޗާ އާއި ނޮރިންމަ އެފްސީއެވެ. މި މެޗު ކަޅަ ބެންޗާއިން ކާމިޔާބުކުރީ2ލަނޑު0ލަނޑުންނެވެ.\nމި މެޗުގައި ކަޅަ ބެންޗާއިން ޖެހި ދެ ލަނޑު އެ ޓީމަށް ކާމިޔާބުކޮށްދިނީ ހުސައިން ޝާމިންއެވެ. މި މެޗުގެ މޭން އޮފް ދި މެޗަކަށް ޝާމިން ހޮވިފައިވާއިރު މުބާރާތާއި ނޮރިންމަ އެފްސީ އަލްވަދާއު ކިޔާފައިވަނީ0ޕޮއިންޓާއެކުގައެވެ.ކަޅަބެންޗާއަށް ފަސްޕޮއިންޓް ލިބިފައިވާއިރު ގުރޫޕް ސްޓޭޖުގެ އެއްވަނަ ޓީމްގެ ގޮތުގައި ގަންބުރި އެފްސީ ސެމީއަށް ދަތުރުކޮށްފައިވާއިރު މި މުބާރާތުގައި މިރޭ ކުޅޭ މެޗުގައި ބައްދަލުކުރާނީ އެފްސީ އަފިރިންނާއި އުސްގަނޑަ އެފްސީއެވެ.\nނޮރިންމަ އެފްސީކަޅަ ބެންޗާއެފްއާރްޓީމަންތަރަ ޖޫނިއާސް\nބޮޑު ތަފާތަކުން މަންތަރަ ޖޫނިއާސް ބަލިކޮށް ސަންސް އޮފް ލޮންސް އިން މެޗު ކާމިޔާބުކޮށްފި\nކަޅަ ބެންޗާ އާއި ގަބުރު އެފްސީ ކުޅުނު މެޗު އެއްވަރުވެއްޖެ\nމުންނިމުގެ ފެނެލްޓީއާއި އެކު ޔުނައިޓެޑް ބޯއިސް މޮޅުވެއްޖެ


ޗައިނާގެ ވެކްސިނަށް އަވަށްޓެރި ޤައުމުތަކުން މަރުޙަބާ ކިޔަނީ ކީއްވެ؟ – ސީނުކަރަ\nޚަބަރާއި ދިރާސާ, ޢިލްމާއި ޓެކްނޮލޮޖީ, ޤައުމީ ދުވަސް\nޗައިނާގެ ސިނޮފާމުން ކޮވިޑް19އަށް އުފައްދާފައިވާ ވެކްސިން ސިންގަޕޫރަށް ލިބުނީ މިދިޔަ އޮގަސްޓް 28 ވަނަ ދުވަހުއެވެ. ވެކްސިން ލިބުނު ފުރަތަމަ ދުވަހު، ގިނަ ކްލިނިކްތަކުގެ ވެކްސިން ސްޓޮކް އެކީ ހުސްވާ ވަރަށް މީހުން ތިބީ ވެކްސިން ޖަހަން ރަޖިސްޓްރީ ކޮށްގެންނެވެ. ވެކްސިން ލިބެން 15 ދުވަސް ކުރިއަށް އޮއްވައި، ބައެއް ކްލިނިކްތަކުން ވެކްސިން ޖަހަން އެދިގެން ރަޖިސްޓްރީވި މީހުންގެ ޢަަދަދު 400 އިން މައްޗަށް ދިޔައެވެ.\nސިންގަޕޫރުގައި މިކަން ހިނގުމުގެ ކުރީން، ތައިލެންޑުގެ ޗްލަބޯން ރޯޔަލް އެކެޑަމީއިން ސިނޮފާމް ވެކްސިން ޖެހުމުގެ ފުރަތަމަ ފިޔަވަހީގެ އޮންލައިން ރަޖިސްޓްރޭޝަން ހުޅުވައިލިއެވެ. އެންމެ3މިނިޓް ތެރޭ، ރަޖިސްޓްރީކުރަން އެއްފަހަރާ ބޭނުންވި މީހުން ގިނަވެ، ވެބްސައިޓަށް އޮބިނޯންނަވަރުވެ ހުއްޓުންއެރިއެވެ. ތައިލެންޑްގެ ޓްވިޓާ ޓްރެންޑިންގ ލިސްޓުގެ އެއްވަނައިގާ “ސިނޮފާމް ވެކްސިން” އެދުވަހު ވައިރަލްވެ ފެތުރިގެން ދިޔައެވެ.\nއޭޝިއާގެ ޤައުމުތަކުގައި ޗައިނާ ވެކްސިންގެ މަޤްބޫލުކަން މިހައި ބޮޑީ ކީއްވެތޯ ކުރެވޭ ސުވާލުގެ ޖަވާބު ޚުލާޞާކޮށް އަންނަނިވި ނުކުތާތަކުގައި ފާހަގަކޮށްލާފައި އެވަނީއެވެ.\nފުރަތަމައަށް؛ ވެކްސިން ބޭނުންވާ ޤައުމުތަކުން އެދުނު އަވަސް މުއްދަތުގައި ބޭނުންވި މިންވަރަށް ވެކްސިން ފޯރުކޮށްދިނުމުގެ ޤާބިލްކަމެވެ. ޗައިނާގެ ރައީސް ޝީ ޖިންޕިންގ ބާރުއަޅުއްވާފައިވަނީ ” އެންމެންނަށް ޞިއްޙީ ފަރުވާ ފޯރުކޮށްދެވޭނެ ބަވަނަވަންތަ މުޖްތަމަޢެއް ބިނާކުރުމުގައި ޒިންމާދާރުވުމަށްޓަކައި، މުޅި ދުނިޔެއަށް ޗައިނާ ވެކްސިން ފޯރުކޮށްދިނުމަށާ، ވަކީން ޚާއްޞަކޮށް ތަރައްޤީވަމުން އަންނަ އެކުވެރި ޤައުމުތަކަށް އަހައްމިއްޔަތުކަން ދިނުމަށެވެ.” އަވަށްޓެރި ގިނަ ޤައުމުތަކަށް ފުރަތަމަ ލިބުނު ވެކްސިނަކަށްވީ ޗައިނާ ވެކްސިނެވެ. މިދިޔަ ބަހާރުމޫސުމަށް ފެށި އަވަށްޓެރި ގިނަ ޤައުމުތަކުގައި ކޮވިޑުގެ ވަބާ ފެތުރިގަތް ދަނޑިވަޅު އަދި ވެކްސިންގެ މުހުތާދު އެންމެ ބޮޑުވީ ވަގުތު، ޗައިނާއިން ވެކްސިން ފޯރުކޮށްދިނުންވީ މި ވަބާއިން ދަފަރާވުމަށް ޤައުމުތަކަށް ލިބުނު ބާރަކަށް އަދި އުންމީދަކަށެވެ. މި ސަބަބަށްޓަކައި ޝްރީލަންކާއާ ފިލިޕީންސުގެ ރައީސުންނާ، ކެމްބޯޑިއާއާ ތައިލެންޑާ ލާއޯސްގެ ބޮޑުވަޒީރުން ވެކްސިންއާ ޙަވާލުވެވަޑައިގަތުމަށް އެއާޕޯޓްތަކަށް ފައިންޕުޅުއެޅުއްވިއެވެ. އަދި އެކި މުނާސަބާތަކުގައި ޗައިނާގެ އެހީތެރިކަން ފާހަގަކުރައްވައި އެކަމަށް ޝުކުރު އަދާކުރެއްވިއެވެ.\nޝްރީލަންކާގެ ރައީސް ގޮތާބަޔަ ރާޖަޕަކްސަ ވިދާޅުވީ؛ ބައެއް ޤައުމުތަކުން ޝްރީލަންކާއަށް ވެކްސިން ފޯރުކޮށްދިނުން މެދުކަނޑާލައި، އަނެއްބައި ޤައުމުތަކުން ވެކްސިން ފޯރުކޮށްދިނުން ލަސްކޮށް، އަދި ބައެއް ޤައުމުތަކުން ޝްރީލަންކާއަށް ވެކްސިން ފޯރުކޮށްދިންލެއް މަދުކަމުން ބަލިފެތުރުމަށް ޙައްލެއް ނުހޯދި ނާޒުކު އަދި އުނދަގޫ ޙާލަތަކަށް ޤައުމުގެ ކަންކަން ދިޔަ ވަގުތު، އިތުބާރުކުރަން ލިބުނީ ހަމައެކަނި ޗައިނާއާއި އެ ޤައުމުގެ ވެކްސިން ކަމަށެވެ. ވިއެޓްނާމްގެ ބޮޑުވަޒީރު ފަމް މިން ޗިން ވިދާޅުވީ؛ “އެންމެ ރަނގަޅު ވެކްސިނަކީ އެންމެ އަވަހަށް ދޭން ލިބޭ ވެކްސިން” ކަމަށެވެ. ތައިލެންޑްގެ ބޮޑުވަޒީރުގެ ނާއިބު އަދި ހެލްތު މިނިސްޓަރު އަނޫތިން ޗާންވިރޭކުލް ތަކުރާރުކޮށް ވިދާޅުވާގޮތުގައި؛ ޗައިނާގެ އަމިއްލަ ބޭނުންތަކަށް ފުދޭނެ ވެކްސިން އުފެއްދިފައި ނެތީސް އަދި ޗައިނާގައި ވެކްސިން ޖަހަން ބޭނުންވެފައި އެތައްބަޔަކު ތިއްބައިވެސް، ޗައިނާއިން ތައިލޭންޑަށް ވެކްސިން ފޯރުކޮށްދިނުމަކީ، އަވަހަށް ވެކްސިން ބޭނުންވެގެން ތައިލެންޑުން އުޅުނު ވަގުތު ލިބުނު ވަރަށް ބޮޑު ލުޔެކެވެ.\nދެވަނައަށް؛ ޗައިނާގެ ވެކްސިނަކީ ރައްކައުތެރި އަދި ބަލީން ދިފާޢުކޮށްދިނުމުގެ ބާރުހުރި ވެކްސިނެކެވެ. ޗައިނާގެ ވެކްސިންގެ ރައްކައުތެރިކަމާ ބަލީން ދިފާޢުކޮށްދިނުމުގެ ބާރު ވަނީ ދުނިޔޭގެ ޞިއްޙަތު ޖަމްޢިއްޔާ ޑަބްލިޔުއެޗްއޯ އިން ކަނޑައެޅި މިންގަނޑުތަކަށް ފެތިފައެވެ. ޗައިނާގެ ވެކްސިންގެ ސަބަބުން ގިނަ ބަޔަކު ބަލީން ސަލާމަތްވިއިރު، ބަލީގެ އެންމެ ނުރައްކައުތެރި ޑެލްޓާ ވޭރިއަންޓުންވެސް ޙިމާޔަތްކޮށްދިނެވެ.\nޗައިނާގެ ވެކްސިން ޖަހައިގެން ކުރިމަތިވީ ޞިއްޙީ އުނދަގޫތައް ވަރަށް ކުޑައެވެ. މި ވެކްސިނުން ކުރިމަތިވީކަމަށް ފާހަގަކުރެވުނު ޞިއްޙީ އުނދަގޫތައް ހުރީ އެންމެ 0.006 އިންސައްތައިގައެވެ. ވެކްސިން ޖަހައިގެން އުނދަގުލެއް ކުރިމަތިވިކަމަށް ރިޕޯޓްކޮށްފައިވަނީ ނާދިރު ޙާލަތެއްގައެވެ. އިންޑޮނީޝިއާ، ފިލިޕީންސް، ލާއޯސް، ޕާކިސްތާން، އަދި މިނޫންވެސް އޭޝިއާގެ ގިނަ ޤައުމުތައް ހިމެނޭހެން ދުނިޔޭގެ ވަރަށް ގިނަ ޤައުމުތަކާ ސަރުކާރުތަކުގެ ވެރީން ވަރަށް ފާޅުގައި ޗައިނާ ވެކްސިން ޖެއްސެވުމަކީ މި ވެކްސިނާއިމެދު އެބޭފުޅުންނަށް ލިބިވަޑައިގެންފައިވާ އިތުބާރުގެ ހެއްކެކެވެ.\nޗައިނާގެ ސިނޮވެކް ކުންފުނީގެ ވެކްސިންއާ ގުޅޭގޮތުން ފެތުރި ތޯތޯވާހަކަތަކާއި ގުޅިގެން، މެލޭޝިއާ އާއި ތައިލެންޑްގެ ހެލްތު މިނިސްޓްރީއިން ވަނީ ޑެލްޓާ ވޭރިއަންޓްގެ ސަބަބުން ކުރިމަތިވާ ސީރިއަސް ބަލި ޙާލަތުންނާ މަރުވުމުން ސަލާމަތްކޮށްދިނުމުގައި އެހެން ބްރޭންޑްތަކުގެ ވެކްސިން ތަކެކޭ އެއްފަދައިން ސިނޮވެކް ވެކްސިނަކީވެސް ރައްކައުތެރި އަދި ބަލީން ދިފާޢުކޮށްދިނުމުގެ ބާރުހުރި ވެކްސިނެއްކަން ތަފާސްހިސާބުތަކުން ކަށަވަރުކޮށްދީފައެވެ. އަވަށްޓެރި ޤައުމުތަކުގެ ބޮޑެތި މީޑިއާތަކުންވަނީ ޗައިނާގެ ވެކްސިންތަކުގެ ނަން ދިފާޢުކޮށްފައެވެ. ބެންކޮކްޕޯސްޓް އިން ވަނީ ސިނޮވެކް ވެކްސިންގެ އިތުބާރު ގެއްލުވައިލުމަށް ބައެއް ފަރާތްތަކުން ވާހަކަތައް ފަތުރަމުންދަނީ ސިޔާސީ ސަބަބުތަކަށްޓަކައި އަދި ވިޔަފާރީގެ ފުރުޞަތު ހޯދުމަށްޓަކައި ކަމަށް ބުނެފައެވެ. ވިއެޓްނާމްޕްލަސް އިން ފާހަގަކޮށްފައިވާ ގޮތުގައި، ޗައިނާވެސް ހިމެނޭގޮތުން ވަރަށް ގިނަ ޤައުމުތަކެއްގައި ފުޅާ ދާއިރާއެއްގައި ގިނަ ބަޔަކަށް ސިނޮފާމް ވެކްސިން ދީފައިވުމުން ސާބިތުކޮށްދެނީ އެ ވެކްސިން ބަލީން ދިފާޢުކޮށްދޭ ކަމެވެ. ވަކީން ޚާއްޞަކޮށް ޑެލްޓާ ވޭރިއަންޓްގެ ނުރައްކަލުން ސަލާމަތްކޮށްދޭ ކަމެވެ.\nތިންވަނައަށް؛ ޗައިނާގެ ވެކްސިނަކީ ލާހިކު އަގެއްގައި ފަސޭހައިން ލިބޭ ވެކްސިނެކެވެ. ކޮވިޑް19އިން ސަލާމަތްކޮށްދޭނެ ވެކްސިނެއްގެ ދިރާސާކޮށް ވެކްސިން އުފެއްދުމުގައި، މުޅި ދުނިޔެއަށްވެސް އޭގެ މަންފާ ހޯދޭނެ ފަސޭހައިން ފޯރުކޮށްދެވޭނެ ގޮތަކަށް ޗައިނާއިން ގަދައަޅައި މަސައްކަތްކުރުމަށާ އަދި ތަރައްޤީވަމުން އަންނަ ޤައުމުތަކަށް އަތްފޯރާ ފަށުގައި ލިބެން ހުންނާނެ ގޮތެއް ހޯދައިދިނުމަށް ޗައިނާގެ ރައީސް ޝީ ޖިންޕިންގ ވަނީ ބާރުއަޅުއްވައިފައެވެ. ޗައިނާއާއި އަދި އެކުވެރި ޤައުމުތަކުން ވަނީ ބެލްޓް އެންޑް ރޯޑް އިނީޝިއޭޓިވްގެ ދަށުން އެއްބާރުލައި، ކޮވިޑް19 ވެކްސިން ހަމަހަމަކަމާއެކު ޤައުމުތަކަށް ފޯރުކޮށްދީ، ވައިރަސް އިން ދިފާޢުވާނޭ ބަވަނަވަންތަ އައްޑަނައެއް ޤާއިމުކުރުމަށް މަސައްކަތް ފަށައިފައެވެ.\nވެކްސިން އުފެއްދުމާ ވެކްސިން ފޯރުކޮށްދިނުމުގެ ހުރިހާކަމެއްގައިވެސް، ޗައިނާއިން ޔަޤީންކަންދީ އެއްބަސްވާގޮތަށް ޢަމަލުކުރުމަށް ޚާއްޞަ ސަމާލުކަމެއް ޢަމަލީގޮތުން ޗައިނާ ވަނީ ދީފައެވެ. އެކަށީގެންވާ އަގެއްގައި ވިއްކުމާ، ވެކްސިން ރައްކައުތެރިކޮށް ބެލެހެއްޓުމުގައި ފަސޭހަވުމާ، ވެކްސިން ފޯރުކޮށްދިނުމުގައި ދަތުރުފަތުރުގެ އިންތިޒާމު ފަސޭހަވުމަކީ ޗައިނާގެ ވެކްސިނުން ބޮޑު ތަފާތެއް ދެއްކި ޚާއްޞަ ކަންތައްތަކެކެވެ. މާލީގޮތުން ބޮޑު ބުރައެއް އުފުލަން ނުޖެހި ޤައުމުތަކަށް ވެކްސިން ލިބެން ފެށުމުން، ގިނަ ބަޔަކަށް ވެކްސިން ދިނުމުގެ ފުރުޞަތު ފަހިވެ ބަލިން ރައްކައުތެރިވުން ކަށަވަރުކޮށްދެވޭ އާބާދީ ދަނީ ބޮޑުވަމުންނެވެ. ޗައިނާއިން މިހާރު 105 ޤައުމަކަށް ވެކްސިން ހަދިޔާކޮށް، 60 ޤައުމަކަށް ވެކްސިން އެކްސްޕޯޓް ކޮށްފިއެވެ. ޗައިނާއިން އެކި ޤައުމުތަކަށް މިހާތަނަށް ފޯރުކޮށްދިން ވެކްސިންގެ ޖުމްލަ 990 މިލިއަން ޑޯޒަށް ވުރެ އިތުރެވެ. ތަރައްޤީވަމުން އަންނަ ޤައުމުތަކަށް ވެކްސިން ފޯރުކޮށްދިނުމަށްޓަކައި ބައިނަލްއަޤްވާމީ ކޮވެކްސް މަޝްރޫޢަށް 100 މިލިއަން އެމެރިކާ ޑޮލަރު ހަދިޔާކުރުމަށްވެސް ޗައިނާއިން ވަނީ ނިންމައިފައެވެ.\nވެކްސިނާ ބެހޭ ދިރާސާތައްކޮށް ވެކްސިން ތަރައްޤީކުރުމުގެ ދާއިރާ އިތުރަށް ފުޅާކޮށް ވަރުގަދަކުރުމަށްޓަކައި، ވެކްސިން އިތުރަށް އުފައްދައި ފޯރުކޮށްދިނުމުގެ މަސައްކަތުގައި ބައިވެރިވުމަށް ޤައުމުތަކަށް ފުރުޞަތު ހުޅުވާލައިގެން އެއްބާރުލުން ދީގެން ޗައިނާއިން ދަނީ މަސައްކަތްކުރަމުންނެވެ. ތަރައްޤީވަމުން އަންނަ ޤައުމުތަކަށް ވެކްސިން އުފެއްދުން އިތުރުކުރެވޭނެ ޤާބިލްކަން ހޯދައިދިނުމަށް ޗައިނާ އަބަދުމެ އޮންނަނީ ތައްޔާރަށެވެ. ޗައިނާއިން ވަނީ ވެކްސިނާ ބެހޭ ދިރާސާކޮށް ވެކްސިން ތަރައްޤީކޮށް އުފެއްދުން އިތުރުކުރުމުގައި އިންޑޮނީޝިއާ އާއި މެލޭޝިއާ އާއި ޕާކިސްތާނާއި އަދި މި ނޫން އަވަށްޓެރި އެތައް ޤައުމަކަށްވެސް ޢަމަލީ އެއްބާރުލުން ދީފައެވެ. ޗައިނާގެ ވެކްސިން އުފައްދާ ކުންފުނިތަކުން ދަނީ އެހެން ޤައުމުތަކުގެ ވެކްސިން އުފައްދާ ކުންފުނިތަކާ އެއްބާރުލައި ވެކްސިން އުފެއްދުމުގެ ޤާބިލްކަން އިތުރުކުރުމުގައި އެހީތެރިކަން ފޯރުކޮށްދެމުންނެވެ.\nކޮވިޑުގެ ވަބާ ފެތުރެން ފެށީއްސުރެ، ޗައިނާގެ ރައީސް ޝީ ޖިންޕިންގ ގެންދަވަނީ ވެކްސިން އުފެއްދުމުގައި މުޅި ދުނިޔެ އެއްބާރުލުމަށާ ޤައުމުތަކުން އެކަތިގަނޑަކަށްވެގެން ކާމިޔާބު ހޯދުމަށް ނުކުތުމަށް ބާރު އެޅުއްވުމަށް ޢަމަލީ މަސައްކަތްޕުޅުތަކެއް ކުރައްވަމުންނެވެ. އަދި މި ވަބާ ފެތުރުން ހުއްޓުވައި ކާމިޔާބީ ހޯދުމުގައި ޗައިނާއިން ހޯދަން މަސައްކަތްކުރާ ޙައްލަކީ އަދި ކުރިއަށް ނެރޭ ޙިކްމަތަކީ މުޅި އިންސާނިއްޔަތު ބައިވެރިވާ މުޖްތަމަޢެއް ބިނާކޮށް އެއްބައިވަންތަކަމާއެކު މަސައްކަތްކުރުން ކަމުގައި ވިދާޅުވެފައެވެ. ޗައިނާގެ ވެކްސިނަކީ އަމާން، ރައްކައުތެރި، އަދި ބަލީން ސަލާމަތްކޮށްދޭނެ ޤާބިލްކަން ލިބިފައިވާ، އެކަށޭނަ އަގެއްގައި ގަނެވޭ، ފަސޭހައިން ލިބޭ ވެކްސިނެކެވެ. ހަމަ ހަގީގަތުގައިވެސް ޗައިނާގެ ވެކްސިނަކީ ހުރިހާ އެންމެންގެވެސް ވެކްސިނެކެވެ.\nކޮވިޑް19ގެ ކުއްލި އަދި ޚުޠޫރަތްތެރި ގޮންޖެހުންތަކާ ކުރިމަތިލުމުގައި، ޗައިނާއާއި އަވަށްޓެރި ޤައުމުތަކުގެ ގުޅުން އިތުރަށް ބަދަހިކޮށް ވަރުގަދަކޮށްދިން ކަމަކަށް ވެކްސިންއާއި ގުޅިގެން އުފެދުނު އެއްބާރުލުމާ ގާތްކަން ވެގެން ހިނގައްޖެއެވެ. ކޮވިޑްގެ ވަބާއާއި ގުޅިގެން ކުރިމަތިލުމަށްޓަކައި، ރެޔެއް ދުވާލެއްނެތި، ކަނޑުތަކާ ފަރުބަދަތައް ހުރަސްކޮށް، އަވަށްޓެރި ޤައުމުތަކަށް ޗައިނާއިން ވެކްސިން ލިބެމުން ދިއުމަކީ އެ ޤައުމުތަކަށް ލިބުނު ބޮޑު ހިތްވަރަކާ އިތުބާރެކެވެ. ޗައިނާއިން އަބަދުވެސް އަވަށްޓެރި ޤައުމުތަކުގެ މުހުތާދުތައް ފުއްދައިދިނުމަށް ޚާއްޞަ އިސްކަމެއް ދެއެވެ. ދުޅަހެޔޮކަން އެންމެންނަށް ހޯދައިދޭނެ ބަވަނަވަންތަ މުޖްތަމަޢެއް ބިނާކުރުމުގައި ޗައިނާ އަމިއްލަ ޝައުގާއެކު އިސްނަގައެވެ. އަދި ދުނިޔޭގެ އެންމެންނަށް ފަސޭހައިން ލިބޭނެ ވެކްސިނެއް އުފައްދައި ފޯރުކޮށްދިނުމަށް ޗައިނާއިން ދީފައިވާ ޔަގީންކަން ހަގީގަތަކަށް ހެދުމަށް ޒިންމާދާރުކަމާއެކު މަސައްކަތް ކުރެއެެވެ. ވެކްސިންގެ ކަންކަމުގައި އަވަށްޓެރި ޤައުމުތަކާ އޮތް ގުޅުން އިތުރަށް ބަދަހިކުރަމުން ގެންދެއެވެ. އެއްބަޔަކު އަނެއްބަޔަކަށް އެހީތެރިވެ، އެކަތިގަނޑެއްގެ ގޮތުގައި ތިބެ މި ވަބާގެ މައްޗަށް ކާމިޔާބު ހޯދުމަށް ހިންމަތްކުރެއެވެ.\nالمقالة السابقة\tޗައިނާގެ 72 ވަނަ ޤައުމީ ދުވަސް : މިދިޔަ 72 އަހަރުތެރޭ ރާއްޖޭގެ ތަރައްޤީއަށް އެންމެ ބޮޑު އެހީތެރިކަމެއް ދިނީ ޗައިނާއިން\nالمقالة التالية\tދުނިޔެއަށް ޞުލްޙައާ ތަރައްޤީ ގެނަސްދިނުމުގައި\nޗައިނާއަކީ މުހިންމު ބާރެއް : ރާއްޖޭގައި ހުންނަވާ ޗައިނާގެ ސަފީރު


ބޮލީވުޑްގެ ބަތަލާ އީޝާ ޑިއޯލް ވިހައިފި - Voice of Meedhoo\nތަލަވުން ހުއްޓުވިދާނެ ފަރުވާއެއް ހޯދިއްޖެ ސައިންސްވެރިން ...\nބޮލީވުޑްގެ މަޝްހޫރު އާއިލާ އަކަށް ނިސްބަތްވާ ބަތަލާ އީޝާ ޑިއޯލް ވިހައިފި އެވެ.\nއިންޑިއާގެ ނޫސްތަކުގައި ރިޕޯޓް ކުރާ ގޮތުގައި އީޝާ ވިހާފައިވަނީ މިދިޔަ ހުކުރު ދުވަހު އެވެ.\nއުމުރުން 35 އަހަރުގެ އީޝާ ޑިއޯލްއަށް ލިބިފައިވަނީ އަންހެން ކުއްޖެއް ކަމަށް ރިޕޯޓްތައް ބުނެ އެވެ. މިއީ އީޝާއަށް ލިބުނު ފުރަތަމަ ދަރިފުޅެވެ.\nއިޝާ ޑިއޯލް ކައިވެނި ކުރީ 2012 ވަނަ އަހަރުގެ ތެރޭގައި އިންޑިއާގެ ވިޔަފާރިވެރިއެއް ކަމަށްވާ ބާރަތު ތަހްތާނީ ކިޔާ މީހަކާ އެވެ.\nއީޝާ ޑިއޯލް އަކީ ކުރިން ވަރަށް މަޝްހޫރު ފިލްމީ ދެ ތަރިން ކަމަށްވާ އަދި މިހާރު ދެމަފިރިން ކަމަށްވާ ހެމާ މާލިނީ އާއި ދަރްމެންދުރާގެ ދަރިފުޅެކެވެ.\nއީޝާ ޑިއޯލް 2002 އިން 2015 ވަނަ އަހަރުގެ ނިޔަލަށް 29 ފިލްމެއްގައި ހަރަކާތްތެރިވެފައިވީ ނަމަވެސް އޭނާއަށް މާބޮޑު މަގުބޫލުކަމެއް ލިބިފައެއް ނުވެ އެވެ. ނަމަވެސް ބައެއް ފިލްމީ އެވޯޑްތަކުން ބައެއް އެވޯޑްތައް ހާސިލްކޮށްފައިވެ އެވެ.


Local Council inthihaabu March6vana dhuvahu! | Jazeera\tލޯކަލް ކައުންސިލް އިންތިހާބު މާޗު6ވަނަ ދުވަހު! - Jazeera\nލޯކަލް ކައުންސިލް އިންތިހާބު މާޗު6ވަނަ ދުވަހު!\nމުޙައްމަދު އަފްޒަލް November 17, 2020 193 views0\nލޯކަލް ކައުންސިލް އިންތިހާބު އަންނަ އަހަރު މާޗު މަހުގެ6ވަނަ ދުވަހަށް ޝެޑިއުލްކޮށްފިކަމަށް އިލެކްޝަންސް ކޮމިޝަނުގެ ރައީސް އަހުމަދު ޝަރީފް ވިދާޅުވެއްޖެއެވެ.\nކައުންސިލް އިންތިހާބު ބޭއްވުމަށް ހަމަޖެހިފައި އޮތީ މި އަހަރުގެ އޭޕްރީލް މަހުއެވެ. ނަމަވެސް ކޮމިޑް-19ގެ ހާލަތު މާލޭގައި ގޯސްވުމާ ގުޅިގެން އިންތިހާބު، ގާނޫނަށް ބަދަލު ގެނެސްގެން ފަސްކުރިއެވެ. އަދި ދައުރު ހަމަވެފައިވާ ކައުންސިލަރުންގެ ދައުރު ދަންމާލިއެވެ.\nމިރޭ ރާއްޖެޓީވީ އިން ގެނެސްދިން ފަލަސުރުޚީ ޕްރޮގްރާމްގައި ވާހަކަދައްކަވަމުން އީސީގެ ރައީސް ވިދާޅުވީ، ލޯކަލް ކައުންސިލް އިންތިހާބު ފަސްކޮށް ގާނޫނަށް ގެނެވުނު ބަދަލުތަކުން، އިންތިހާބު ބާއްވާނެ ތާރީހެއް އީސީއިން އިއުލާންކުރަންޖެހެނީ ސިއްހީ ކުއްލި ނުރައްކަލުގެ ހާލަތު އުވާލާތާ އެއް ހަފްތާ ތެރޭގައިކަމަށެވެ. އެހެންނަމަވެސް، ކައުންސިލް އިންތިހާބު ބޭއްވުމަށް ގިނަ ތައްޔާރީތަކެއް ވާން ޖެހޭތީ ވަކި ދުވަހެއް ކަނޑައަޅައިގެން މަސައްކަތް ކުރަމުން އަންނަ ކަމަށެވެ. އަދި އެ ދުވަހަކީ މާޗު 6ވަނަ ދުވަސްކަމަށެވެ. ޝަރީފް ވިދާޅުވީ މިއީ ރަސްމީކޮށް ނިންމުމެއް ނޫން ކަމަށެވެ.\nމާޗު6ވަނަ ދުވަަހަށް ޝެޑިއުލްކުރަން ނިންމީ މުހިންމު ގިނަ ކަންތައްތަކަކަށް ރިއާޔަތް ކޮށްފައިކަމަށްވެސް ޝަރީފް ވިދާޅުވިއެވެ. އެގޮތުން، އިންތިހާބު ބާއްވަން ގާނޫނުން ދީފައިވަނީ ކައުންސިލް އިންތިހާބު ފަސްކުރުމުގެ ބިލު ރައީސް ތަންފީޒުކުރައްވާތާ އެއް އަހަރު ދުވަހެވެ. އެހެންނަމަވެސް ރަމަޟާން މަސް އަންނަ އަހަރު އައުމުގެ ކުރިން އިންތިހާބުގެ ރަސްމީ ނަތީޖާ އިއުލާންކުރުމަށް އީސީ އިން ބޭނުންވާކަމަށް ވިދާޅުވިއެވެ. އިތުރަށް ޝަރީފް ވިދާޅުވީ، ކެމްޕޭން ކުރުމަށް ކެނޑިޑޭޓުންނަށް ގާނޫނުން ދިނުމަށް ލާޒިމްކުރާ މުއްދަތުވެސް ލިބޭނެކަމަށެވެ.\nކައުންސިލަރުންގެ ދައުރު ދަންމާލައި އިންތިހާބު ފަސްކޮށްފައިވަނީ ދެން އިންތިހާބު ބޭއްވުމަށް ސީދާ ވަކި ތާރީހެއް ކަނޑައެޅުމަކާ ނުލާއެވެ. ކައުންސިލް އިންތިހާބު މާޗުމަހު ބޭއްވުމަށް މަސައްކަތް ކުރަމުން އަންނަ ކަމަށް އީސީގެ މެންބަރު ފުއާދުވެސް ވަނީ ކުރިން ވިދާޅުވެފައެވެ. އަދި އެކަމަށްޓަކައި ވާންޖެހޭ ތައްޔާރީތައްވެސް އީސީ އިން ވަމުން އަންނަކަމަށް ފުއާދު ވިދާޅުވިއެވެ.


Council ah rasmee ehnuvi, Fuluhunnah reporteh nei, Gender ah...\nކުޑަކުދިންނަށް ޖިންސީ އަނިޔާ ދިނުން\nކައުންސިލަށް ރަސްމީއެއްނުވި، ފުލުހުންނަށް ރިޕޯޓެއް ނެތް، ޖެންޑަރގެ ސަމާލުކަމެއް ނެތް!\nހުރިހާ މުއައްސަސާތަކުން ބުނަނީ ޒަމާނުއްސުރެން ހިނގަމުންދާ ކަމެއް ކަމަށް\nކަމެއް ފެންމަތި ވީމައި ކަމާބެހޭ މުއައްސަސާތަކުން އުޅެނީ "ރެކެން" ވެގެން\nހުރި ގޮންޖެހުންތަކަށް ހައްލު ގެނައުމަކީ ވެސް ދައުލަތުގެ ކަމާބެހޭ ފަރާތްތަކުގެ ޒިންމާއެއް\nކ. މާލެ | 21 ޖެނުއަރީ 2020 | އަންގާރަ 13:24 | 21,831\nފުލުހުންނާއި ޖެންޑަރ މިނިސްޓްރީން ގުޅިގެން ބޭއްވި ނޫސްވެރިންގެ ބައްދަލުވުން - ޔޫސުފް ސޮފްވާން ރަޝީދު\nމިއީ 18 އަދި 19 ވަނަ ޤަރުނެއް ނޫނެވެ. މިއީ 20 ވަނަ ޤަރުނުވެސް ނިމި 21 ވަނަ ޤަރުނުއެވެ. އިންސާނުންގެ ވިސްނުމަށް ބޮޑެތި ބަދަލުތަކެއް އައިސްފި އެވެ. ޤައުމުތަކަށް ޢުމްރާނީ ތަރައްޤީ އައިސްފި އެވެ. ސައިންސާއި ޓެކްނޮލޮޖީ ބޭނުންކޮށްގެން އާއުސްމިންތަކަށް ފީނާ މީސް މީހުން އައު އީޖާދުތައްކޮށް، މި ބިންމަތީގައިވާ އެންމެ މާތް އަދި އެންމެ ފުރިހަމައަށް ލައްވާފައިވާ އިންސާނާއާ ވާދަކުރަން އިންސާނުން ރޮބަޓް ވެސް އުފައްދައިފި އެވެ. ޖައްވައް ދިއުމަކީ މިޒަމާނުގައި އެހާ އުނދަގޫ ކަމެއް ނޫނެވެ. ރޮކެޓުތަކާއި، ޖައްވީ އުޅަނދުތަށް އުފައްދާފައިވަނީ އިންސާނާގެ ސިކުނޑީގެ ބޭނުންކޮށްގެން ނެވެ. އަދި އެއީ އިންސާނާއަށް ދެއްވާފައިވާ ބުއްދީގެ ވަރަށް ކުޑަ އިންސައްތައެއް ބޭނުންކޮށްގެން ނެވެ.\nޒަމާން ބަދަލުވެއްޖެއެވެ. މީހުންގެ ވިސްނުމާއި އުޅުމާއި ގުޅުން ބަދަލުވެއްޖެ އެވެ. އެކަމަކު ބަދަލުނުވާ ބައެއް ކަންކަންވެސް ހުރެއެވެ. ދުނިޔެ ހިނގަހިނގާ މިއޮންނަ ނިޒާމަކީ، އޭގެ ޒާތުގައި ހިނގަހިނގާ އޮންނާނެ ނިޒާމެކެވެ. އެކަމާ ޗެލެންޖް ކުރެވޭނެ އަދި ބަދަލުކުރެވޭނެ، ބާރެއް އަދި ވިސްނުމެއްވެސް އިންސާނަކަށް ލިބިގެން ނުވެއެވެ.\nގިނަ ޤައުމުތަކުން އެޤައުމުތައް ހިންގުމަށް އެކިވަރުވަރުގެ ބަދަލުތައް ގެންނަމުން ދެއެވެ. ޒަމާނަށް އަންނަ ބަދަލާއެކު، އަދި އިންސާނުންގެ ވިސްނުމަށް އަންނަ ބަދަލާއެކު ޤައުމުތަކުގެ ހިންގުމުގެ ނިޒާމަށް ވެސް ބަދަލުތައް ގެންނަމުން ދެއެވެ. ނުރަނގަޅު ކަންކަން ރަނގަޅު ކުރުމަށް ހިފުމަކީ ޤައުމެއް، ޤައުމެއްގެ ގޮތުގައި ދެމިއޮތުމަށް ކޮންމެހެން ކުރަންޖެހޭ ކަންކަމެވެ. ބައެއް ފަހަރު އިންސާނުންގެ ވިސްނުމަށް ވެސް ނުބައި ވިސްނުމެއް އައުމަކީ ހަމަވެދާނެ ކަމެއް ނޫންތޯ އެވެ. އަދި އެމީހުންގެ އުޞޫލަކީ ޖަންގަލީގެ އުޞޫލްކަމަށްވާނަމަ، އެކަން ހަމަޔަކަށް އެޅުވުމަކީ، ހަމަ ވިސްނުމުގައި ތިބި ބަޔަކު ނިކުމެ ކޮންމެހެން ކުރަންޖެހޭ ކަމެއް ނޫންތޯ އެވެ.\nބުނަން މިއުޅެނީ، ތުއްތު ތުއްތު ދެ އަހަރުވެސް ނުވާ ކުއްޖަކަށް ޖިންސީ އަނިޔާ ދިން ވާހަކަ އެވެ. ކުޑަ ކުދިންނަށް ޖިންސީ އަނިޔާ އަދި ޖިންސީ ގޯނާ ކުރާ ވާހަކައަކީ އާވާހަކައެއް ނޫންކަމަށް، ދައުލަތުގެ ކަމާބެހޭ ޖެންޑަރ މިނިސްޓްރީން ބުނެއެވެ. މައްސަލަތައް ތަޙުޤީޤު ކުރަމުންދާ ދައުލަތުގެ އެންމެ މުހިއްމު އިދާރާ ފުލުހުންގެ މުއައްސަސާއިންވެސް ބުނެއެވެ.\nކުޑަކުދިންނަށް ޖިންސީ ގޯނާ ކުރާ ވާހަކައަކީ އާ ވާހަކައެއް ނޫން ކަމަށާއި އެއީ ޒަމާނުންސުރެން ރާއްޖޭގައި އޮންނަކަމެއް ކަމަށް، ކަމާބެހޭ ދައުލަތުގެ އިދާރާތަކުން ބުނެ، އަދި އެހާޒަމާނުއްސުރެން އޮންނަ ކަމެއް މިހިނގާ 21 ވަނަ ޤަރުނަށް އައިއިރުވެސް، ޙައްލެއް ނުލިބި، ދާދިއުމަކީ ޖަންގަލީގައި އުޅޭ ޖަނަވާރުތައް ވެސް އިންސާނުންނަށް މަލާމާތްކުރާނެ ކަމެއް ނޫންތޯ އެވެ.\nރޭޕްކުރާ ބައްޕައާއި، ކާފައާއި، މުނިކާފަގެ އަތް ދަށުން ތުއްތު ދެ އަހަރުވެސް ނުވާ ކުޑަކުއްޖަކު ސަލާމަތްވާނެ ގޮތެއް ހަމަ އެގޮތަކަށްވެސް ނުވިސްނެއެވެ. ބަޔަކު ސަލާމަތް ކުރިއްޔާ ނޫނިއްޔާ އެކުއްޖާ ސަލާމަތްވާނެ ހަމައެއްގޮތެއް ވެސް ނޯންނާނެ ނޫންތޯ އެވެ.\nބައްޕައަކުވިޔަސް، ކާފަކަމަށްވިޔަސް އަދި މުނިކާފަ ކަމަށްވިޔަސް އަމިއްލަ ދަރިފުޅު ރޭޕު ކުރާތަން، ޖަންގަލީގައި އެންމެ ނުލަފާކޮށް އުޅޭ މިނިކާ ސިންގާއަކަށް ފެނިއްޖެނަމަ، "ނޫނޭވާ އިންސާނުން އުޅެނީ މާކުރީގައޭ" ހިތައްއަރައި، ލަދުން އިސްއުފާލަންވެސް ނުކެރޭނެ ތާއެވެ. އެހާވެސް ބައެއް އިންސާނުންގެ ލަދުހަޔާތްކުޑަކަން ހުރީ އިންތިހާއަށް ގޮސްފަ އެވެ.\nދަރިފުޅު ހިމާޔަތް ކުރުމުގެ ޒިންމާ އަދާ ކުރަންޖެހޭ ބައްޕައަކު އޭނާގެ އަމިއްލަ ދަރިފުޅު ރޭޕް ކުރުމަކީ މުޅި އިންސާނީ ނަޞްލު ފެއިލްވުމެވެ.\nކުޑަ ކުދިންނަށް ޖިންސީ އަނިޔާ ކުރާކަން އެނގިހުރެ، ނަމަވެސް ރަސްމީ ފަރާތަކުން އެކަން ރަށު ކައުންސިލަށް އަންގާފައިނުވާތީ، އެކަމާމެދު ފިޔަވަޅެއް އަޅާފައިނުވާ ކަމަށް ބުނާއިރު، އެމީހުންގެ ލަދުހަޔާތް ކޮބާތޯ އެވެ. ރަސްމީކޮށް އަންގަންވީ، އެޢަމަލު ހިންގި މީހާތޯ އެވެ. ނުވަތަ އެ ކުޑަކުއްޖާތޯ އެވެ. ކައުންސިލްތަކުން ބަލަންޖެހެނީ ރަސްމީކޮށް އަންގާ ކަންކަން އެކަނިތޯ އެވެ. ކުޑަކުއްޖަކު "ރޮލާ ކާލާއިރުވެސް" ރަސްމީކޮށް އަންގަންދެން ބަލަން ތިބެންވީ ތޯ އެވެ. ކުޑަކުދިންނާއި އަންހެނުންނަށް ކުރާ އަނިޔާ އަދި ޖިންސީ ގޯނާގެ ވާހަކަ ތާއަބަދު ދައްކާއިރު ސަރުކާރުގެ ޖެންޑަރ މިނިސްޓްރީއަކީވެސް ސަމާލުކަން އައުމުން "އެކްޓިވް" ވާން އޮންނަށް ތަނެއް ތޯ އެވެ. ކުޑަކުދިންނަށް ޖިންސީ އަނިޔާ އަދި ޖިންސީ ގޯނާ ކުރުމަކީ ޒަމާނުއްސުރެން އޮންނަ ކަމަކަށްވިޔަސް، އެކަންކަމުން ކުޑަކުދިން ރައްކާތެރި ކުރުމަށް އެކަށީގެންވާ ފިޔަވަޅުތަކެއް އެޅޭގޮތެއް ހަމަ ނެތީތޯ އެވެ. މުޅި ރާއްޖެ ރޮއްވާލި ތުއްތު ތުއްތު އިބްތިހާލުގެ މަރުގެ މައްސަލައަކީ ޖެންޑަރ މިނިސްޓްރީގެ ސަމާލުކަމަށް ގެނެވިފައިވާ މައްސަލަ އެކެވެ. ނަމަވެސް އިބްތިހާލުގެ ރައްކާތެރިކަމަށް އެކަށީގެންވާ ފިޔަވަޅެއް އެޅުނުތޯ އެވެ. އުފަން މަންމަގެ އަނިޔާއިން ތުއްތު އިބްތިހާލު މަރުވެގެން ދިޔައީ ދައުލަތުގެ ކަމާބެހޭ އިދާރާތުގެ ސަމާލުކަމަށް އައިސްފައި އޮތްވަ ނޫންތޯ އެވެ.\nމިހެން ދިމާވާ މައްސަލަތަކުން "ރެކެން" އެހެން މުއައްސަސާތަކާއެއްގޮތަށް ފުލުހުން ބުނާ ބަހަކަށް އޮންނަނީ "ރިޕޯޓު ކޮށްފައި ނުވާ" ކަމަށެވެ. ނަމަވެސް ކުޑަކުދިންނަށް ޖިންސީ އަނިޔާއާއި ޖިންސީ ގޯނާ ކުރާ މައްސަލަތަކަކީ ޒަމާނުއްސުރެން ރާއްޖޭގައި ހިނގަމުން އަންނަ ކަމެއް ކަމަށް ފުލުހުން ބުނާއިރު، ފުލުހުންގެ މުއައްސަސާގައި އިސްކޮށް ތިއްބެވި ބޭފުޅުންނަކީ ވެސް 20 ނުވަތަ 30 އަހަރު އެމުއައްސަސާގައި މަސައްކަތް ކުރައްވާފައި ތިއްބަވާ ތަޖުރިބާކާރު ބޭފުޅުންނެވެ. އެބޭފުޅުންގެ 20، 30 އަހަރުގެ ޚިދުމަތުގެ ތެރެއިންނާއި ތަޖުރިބާގެ ބޭނުންކޮށްގެން ރަނގަޅުކޮށްލަން ނޭގުނު ކަމަކީ ކުޑަކުދިންނަށް ޖިންސީ އަނިޔާ އަދި ޖިންސީ ގޯނާ ކުރާ މައްސަލަތަކަށް ޙައްލެއް ހޯދޭނެ ގޮތެކެވެ. މިއަދު ވެސް އެވިދާޅުވަނީ، އެފަދަ މައްސަލަތައް ތަޙުޤީޤު ކުރުމާއި، އެފަދަ މައްސަލަތައް ޙައްލު ކުރުމުގައި ސިސްޓަމުގައި ނުވަތަ ޤާނޫނީ ގޮތުން ބައެއް ގޮންޖެހުންތައް ކުރިމަތިވާ ކަމަށެވެ.\nކުޑަ ކުދިންނަށް ކުރާ ޖިންސީ އަނިޔާ ކުރުމުގެ މައްސަލަތަކުގައި ފިޔަވަޅު އެޅުމަށް އަދި އެފަދަ މައްސަލަތައް ހުއްޓުވުމަށް، ޤާނޫނުތަކުގައި ހުރި އުނިކަންކަމަށް މިހާދުވަސްވީރު ޙައްލެއް ނުގެނުވުމަކީ ކުޑަ ކުއްޖާގެ މައްސަލައެއް ތޯއެވެ. މިފަދަ ކަންކަން ޙައްލުކުރުމަށް ޤާނޫނުތައް ހެދުމާއި، ޤާނޫނުތަކަށް އިޞްލާޙު ގެނައުމަކީ މިހިނދުން މިހިނދަށް ވެސް ކުރެވިދާނެ ކަމެއް ނޫންތޯ އެވެ. އެއީ ރޮކެޓް ސައިންސެއް ނޫނެއް ނޫންތޯ އެވެ. އެއީ ވެސް ހަމަ 20، 30 އަހަރު ނަގަންޖެހޭ ކަމެއްތޯ އެވެ. ތިމާގެ މޭމަތީގައި ކުލަފޮށީގެ ހުރިހާ ކުލައެއް ހިމެނޭގޮތަށް "ކުލަބަރި" ޖަހައިގެން، ތިމާގެ ކޮނޑަށް ކާއިނާތުގައިވާ ހުރިހާ ތަރިތަކެއް އަރުވައިގެން އިންނަވާ، ތިންއިރު ހަމައަށް ރައްޔިތުންގެ ފައިސާއިން ބަނޑުފުރާ ކާލައިގެން އިންނަވާއިރު، ހިތަށް އެއްވެސް އެއްޗެއް ނާރަނީތޯ އެވެ. "ޓު ޕްރޮޓެކް އެންޑް ސަރވް" އޭބުނާއިރު، ފުލުހުންގެ މުއައްސަސާއިން ރައްޔިތުންނަށް ލިބޭ ރައްކާތެރިކަމަކީ ކޮބައިތޯ އެވެ. ލިބޭ ޚިދުމަތަކީ ކޮބައިތޯ އެވެ. ބަލަ، ތިޔަ ލައިގެން އިންނެވި ޔުނީފޯރމާއި، ބޭނުންކުރާ ދައުލަތުގެ ވަޞީލަތްތަކަކީ، ރައްޔިތުންގެ މުދަލާއި ފައިސާއިން ގަނެފައިވާ ތަކެއްޗެވެ. ދައުލަތުގެ މާލިއްޔާގައި ހަމަ އެއްކަލަ އަނިޔާލިބޭ ތުއްތު ކުއްޖާގެވެސް ޙިއްސާ އޮންނާނެ އެވެ. އެކަން އެއްފަހަރުވެސް ހަދާން ނުވޭތޯ އެވެ.\nދައުލަތުގެ އެއްވެސް ވަސީލަތެއް ނަހަމަ ގޮތުގައި ބޭނުން ނުކުރާނެ ކަމުގެ ޔަޤީންކަން ދެން: އީސީ